
O DUBROVAČKOJ KNJIŽEVNOSTI 

Dubrovačka književnost zlatnoga doba — od konca 
16. do druge polovice 17. vijeka — bila je predmet broj¬ 
nih istraživanja. Ti su radovi često zanimljivi, a katkad 
i veoma vrijedni. Ipak, unatoč ovom obilju, i premda su 
istražena mnoga pojedinačna pitanja, nemamo do danas 
nijednoga opširnijeg i cjelovitog prikaza, koji bi zadovo¬ 
ljio svim zahtjevima književne povijesti. Nema prikaza, 
koji bi obuhvatio djela ove književnosti sa sviju strana, 
prosuđujući ne samo njihovo općepovijesno ili kulturno 
značenje, nego i estetsku vrijednost. Ta i onda, kad nas 
zanima estetska vrijednost književnog djela, zaslužujemo 
naziv historika, jer su književno-estetski sudovi mogući 
samo u okviru točne kronologije i na osnovi opsežnih bio- 
grafijskih podataka, koji nas obavješćuju o odnosima iz¬ 
među djela i pisca, knjige i života. 

Ta praznina u književno-povijesnoj produkciji nije 
slučajna: razlog su joj zacijelo naročite prilike, osobine 
književnih tradicija staroga Dubrovnika, pa teškoće, koje 
izviru iz tih osobina. 

Navikli smo, istražujući moderne književnosti, ras¬ 
polagati materijalom, koji ne treba potanje istraživati, jer 
imamo pravo smatrati tu građu ispravnom. Rijetki su za¬ 
ista datumi iz posljednja četiri stoljeća, koji nisu posve 
utvrđeni. Točni su većim dijelom i tekstovi, utvrđeno je 
gotovo uvijek i pitanje autorstva. A što se tiče biograf¬ 
skih podataka, ti su tako obilati, da pobuđuju u nama go¬ 
tovo neko žaljenje: nehotice se pitamo, čemu su se pisci 
svih tih biografija toliko zanimali za različne sitnice i na¬ 
klapanja o privatnom životu književnikovu, kad je nji¬ 
hova glavna svrha: protumačiti prilike, u kojima se razvi¬ 
jao ovaj ili onaj genij ili talent. 

No u dubrovačkoj književnosti druge su prilike. Ve¬ 
ćinu tekstova treba kritički ovjeroviti, pitanje autorstva 
je veoma često zamršeno, a kronologija i biografija za¬ 
htijeva pažljivo istraživanje i sustavno nepovjerenje. Mo¬ 
že se reći, da smo proučavajući dubrovačku književnost u 
istom položaju, kao kad proučavamo antikne književnosti; 
no dok su grčka i rimska književnost predmet kritičkoga 
rada, koji traje već nekoliko vjekova, kritično proučava¬ 
nje dubrovačke književnosti razmjerno je mlađega da¬ 
tuma. 

I 

Da vidimo najprije, kako je nastala i od kojih se 
elemenata sastoji književna povijest Dubrovnika. 

O većini pisaca 16. i 17. vijeka nemamo suvreme¬ 
nih svjedočanstva. Kako dubrovačka književnost nema 
proze, ne posjeduje ni memoara. Osim toga sačuvalo se 
do danas veoma malo pisama. A suvremenici se nisu ni¬ 
malo brinuli, da nam sačuvaju točnu sliku književnika, 
kojima su se divili. Nekoliko predgovora, pjesama »U 
smrt...«, Poslanica, pa nekoliko redaka u spisima Raz- 
zijevim, neke aluzije rasijane u djelima Nikole Gučetića 
(Nicolo Vito di Gozze) — to su nekako jedini pouzdani 
elementi, kojima je bar datum siguran, pa ne treba o nji¬ 
ma načelno raspravljati. 

Ima rukopisa s važnim oznakama datuma, kao na pr. 
u prvim komedijama Držićevim. Te datume ne možemo 
doduše kontrolirati, ali nema smisla sustavno sumnjati, 
ako takav datum nije sam po sebi nevjerojatan ili se ne 
kosi s onim, što znamo o pojedinom piscu ili djelu. 

Jedini je Palmotić bio te izuzetne sreće, da se našao 
neposredno iza njegove smrti inteligentan i upućen bio¬ 
graf — Stjepan Gradić (Gradi). Palmotić nije nekim izu¬ 
zetnim zaslugama zaslužio tu sreću, koja nije zapala neke 
druge Dubrovčane, kojima bismo je željeli. Sto se tiče 
ostalih, moramo se zadovoljiti bilješkama, koje su, im na¬ 
mijenili različni kompilatori 18. stoljeća: Đurđevic (Gior- 
gi), Crijević (Cerva), Slade (Dolci). Onda se početkom 
19. stoljeća javlja Appendini, najnepouzdaniji i najkob- 
niji od sviju. Nepouzdan je, jer se ponajčešće zadovo¬ 

ljava podacima svojih prethodnika, koje plijeni bez ika- 
kovih skrupula; najkobniji, jer su mu djela štampana i 
mnogo čitana, a prečesto se vjerovalo njegovim riječima. 

Svi ti pisci Tbili su već odviše daleko od svojih juna¬ 
ka, a da bi mogli izravno pokupiti neka svjedočanstva. 
Imali su zacijelo više rukopisa, koji su bili stariji od 
onih, kojima mi raspolažemo. Predaja je sačuvala do ono¬ 
ga doba i neke točnije podatke, koji su se poslije izgubili, 
a osim toga mogli su ti historici dubrovačke književnosti 
kontrolirati neke podatke: rođenje, smrt, potankosti iz 
građanskog života piščeva i t. d. No čini se, da se nisu 
mnogo služili tim mogućnostima: ili ih arhivski dokumen¬ 
ti nisu zanimali, ili nisu mogli do njih doprijeti, ukratko 
— mjesto da utvrde ono, što su čuli ili prepisali od dru¬ 
gih, zadovoljavaju se uglavnom primajući te podatke bez 
ikakve kritike. 

Služeći se tim elementima, od kojih su neki sigurni 
(svjedočanstva suvremenika), a drugi dopustivi, slagali su 
ti pisci svoje biografije. No kakve su to biografije? Kakvi 
podaci? Nekoliko redaka i nekoliko natpisa djela. Napast 
je bila velika, da se ti suhi podaci nadopune i nekako 
ukrase. Prvo sredstvo, koje bi moglo poslužiti u tom prav¬ 
cu, jest samo djelo, koje sadrži informacije o svome auto¬ 
ru. Lirska je poezija — vele — lična, te nije isključeno, 
da se u lirskim priznanjima, pa bila ona više manje pri¬ 
krivena, sazna štogod o životu pisca, o kojemu je riječ. 
Sve do Jirečeka, Menčetićev se životopis osnivao na Đur- 
đevićevim podacima, što su poslije iskitili ostali biografi 
po uzoru prvog historika. A Đurđević je sam naznačio 
svoj izvor: rukopis iz god. 1507., isti onaj rukopis, koji se 
sačuvao do danas, a predstavlja svakako najvažniji do- 
kumenat za poznavanje Menčetićeve i Držićeve poezije. 
Ipak taj rukopis ne sadrži nikakvih biografskih podataka, 
nego pjesme. 

Ali budući da u Menčetićevim pjesmama nalazimo 
nekih petnaest ženskih imena u akrostihu, pridali su mu 
dubrovački književni historici brojne ljubavi. Ipak je — 
vele — u njegovu srcu planula velika jedna ljubav, koju 
tobože možemo pratiti u njezinu razvitku kroz duge godi¬ 
ne ... Takvih romansiranih životopisa ima sva sila, ali 

ovaj jedini primjer dostaje. Jasno je, da takve indukcije 
nemaju nikakve povijesne vrijednosti (bar u većini sluča¬ 
jeva), jer je ta poezija puka igra, koju bismo gotovo mo¬ 
gli nazvati neiskrenom. Svakako nije spontana, pa ako je 
donekle i iskrena, iskreno se čuvstvo zaodijeva tako kon¬ 
vencionalnim oblicima, izrazuje s pomoću točno određe¬ 
nih kalupa, a slike su redovno iste, tako da je veoma teš¬ 
ko, — nemoguće naći traga individualnom životu. Ve¬ 
ćina tih lirskih pjesnika ne obnavlja teme tradicionalne po¬ 
ezije ni ličnim iskustvom ni pjesničkim genijem. Banalno 
je to blago nada i razočaranja, boli i radosti, koje su osje¬ 
tili ili izrazili bezbrojni pjesnici, kroz brojne generacije 
gotovo u svim zemljama Evrope, povodeći se za Petrar- 
kom. 

Osim ove interpretacije djela treba voditi računa i 
o interpretaciji poznatih činjenica, koje mašta historika 
također obogaćuje i kiti na svoj način. 

Mladi Lukarević putuje u Italiju i to naravski zbog 
toga, da nastavi svoje školovanje i da se sav preda pje¬ 
sničkom radu. U stvari on pravi stihove, ali mu je glavna 
briga trgovačko poduzeće, koje u Firenci zastupa. 

Ranjina je primljen u red Sv. Stjepana, što ga je 
upravo osnovao Cosimo I., ugledavši se u Malteški red. 
Glavna je svrha tome redu vojnička, ali književni histo¬ 
rici dubrovački miješaju vrijeme i stvari, smatrajući pri¬ 
stup Ranjine redu Sv. Stjepana kao odlikovanje i znak 
naročite milosti, što ju je knez posvjedočio pjesniku. 

Takav način, da se iskiti biografija, veoma je jedno¬ 
stavan. Otkriva dobronamjerna nastojanja kronista i nji¬ 
hov optimizam. No ima i drugi jedan način, domišljatiji 
i manje pošten, kojim se biografija obogaćuje općom po¬ 
viješću onoga doba i dodaju se činjenice, koje doduše ni¬ 
su zajamčene, ali su moguće. Zlatarićev životopis dobar 
je primjer takva postupka. 

Dvije su stvari sigurne. Zlatarić je učio u Padovi i 
preveo »Elektru« izravno iz grčkog originala. Na osnovi 
te činjenice izvedena je tvrdnja, da se Zlatarić mnogo ba¬ 
vio proučavanjem grčkog jezika i da je marljivo radio 
pod vodstvom slavnoga jednog učitelja, Vettorija. A kad 
tamo, Zlatarić u Padovi uspješno uči medicinu, a ne grčki. 

I onda, čemu spominjati Vettorija, koji u to doba, pod 
stare dane, naučava u Firenci, a ne u Padovi? No među 
Vettorijevim učenicima nalazi se neki Gundulić iz Dubrov¬ 
nika. Zašto da u tom društvu ne bude još jedan Dubrov¬ 
čanin! ... 

Druga epizoda iz đačkog života Zlatariceva: teča¬ 
jem jedne školske godine vršio je službu đačkog rektora 
fakulteta artium. Te su godine buknuli u Padovi krvavi 
nemiri između njemačkih i francuskih đaka, a đaci su se 
žestoko oprli gradskim oblastima. Mir je konačno uspo¬ 
stavljen — hvala spretnosti i odlučnosti mladoga rektora. 
Zato je i nagrađen, nakon što mu je istekao mandat, ti¬ 
tulom viteza zlatne ostruge, a fakultet^ nastojeći odužiti 
mu se za velike zasluge, postavlja ploču s časnim natpi¬ 
som, u kojem se spominje Zlatarićevo rektorovanje. Sve 
je to jako lijepo i naoko vjerojatno, ali je činjenica, da 
službeni dokumenti padovanskog sveučilišta ni suvremeni 
kronisti ne spominju ni jednom riječju Zlatarićevu ulogu 
prigodom spomenutih nemira. A ne valja zaboraviti ni to, 
da je zlatnom ostrugom i spomen-pločom u zgradi sve¬ 
učilišta odlikovan svaki bivši rektor, a ne samo Zlatarić. 

Ipak je možda najsavršeniji tip toga romantičnog 
uljepšavanja tobožnji historijat Zlatarićevih odnosa sa 
Cvijetom Zuzorić (Flora Zuzzeri). Donosim iz nove jedne 
knjige, u kojoj su mnoge činjenice ispravno iznesene i 
kritički ocijenjene, osnovne podatke o životu Cvijete Zu¬ 
zorić, kako je zamišlja tradicija. 

Rodila se u Dubrovniku god. 1555., a gotovo cijelu 
mladost provela u Ankoni. God. 1577. udala se za Firen¬ 
tinca Bartolomeja Pescioni, s kojim ide u Firencu. U An¬ 
koni kao i u Dubrovniku okružuju je mnogi obožavatelji, 
koji se dive njenoj ljepoti. Jedan od najžarčih i najstal¬ 
nijih je Dinko Zlatarić. Njegovi su takmaci Bunić, Mo- 
naldi, Gučetić. 0 njenoj ljepoti pjevao je i sam Tasso. 
U Ankoni, a pogotovo u Firenci, njen je salon književno 
žarište. I sama Flora piše stihove na talijanskom i hrvat¬ 
skom jeziku. 

Tako predaja. Upitajmo arhive, što oni vele o Cvi- 
jeti Zuzorić. O njenoj mladosti ništa. Tek što je protekla 
vjerojatno u Ankoni i što je mlada djevojka odgojena na 

talijansku, to jest mnogo slobodnije od uglednih dubro¬ 
vačkih djevojaka, kojima je nametnut gotovo samostan¬ 
ski odgoj. Ta sloboda, što ju je uživala Flora, tumači i 
različne pričice i ogovaranja, koja iznosi — zgražajući 
se — Gučetić. U prosincu 1570. umire Cvijetin otac Fran- 
cesco u Ankoni. U to je doba Flora zacijelo već udata za 
Pescionija. Iste godine Pescioni dolazi u Dubrovnik kao 
firentinski konzul, vršeći tu službu do 1583. Te godine 
vraća se u Ankonu, gdje vrši iste funkcije i umire deset 
godina kasnije. Njegova ga je supruga preživjela, a umr¬ 
la je tek 1648. (1. prosinca) u Ankoni. Bilo joj je oko 
devedeset i pet godina. Prema tome posljednjem datumu 
trebalo bi pomaknuti datum njezina rođenja za dvije go¬ 
dine, to jest u 1553. 

Sve bi to bili tek pojedinačni ispravci, ali treba istaći, 
da o Florinu književnom salonu u Firenci nema nigdje 
ni spomena. Ma kako pažljivo tražili, nemoguće je otkriti 
ma i jedan jedini put njeno ime ili pronaći bilo kakvu 
aluziju na sjaj, koji obavija lik ove žene. Zašto? Napro¬ 
sto zato, što je taj sjaj postojao samo u mašti dubrovač¬ 
kih historika. Flora se udala za Firentinca, pa kamo bi po¬ 
šla s njime, nego u Firencu? A pošto je nadahnula du¬ 
brovačke pjesnike, zašto da ne doživi isti uspjeh i u Firen¬ 
ci? .. . Od toga pitanja do tvrdnje nije daleko. 

Preostaje još jedan slučaj: o piscu ne znamo ništa ili 
gotovo ništa. Tako na pr. za Čubranovića znamo jedino 
profesiju i otprilike, kad je živio. No djelo (i to jedino, 
koje mu se još pridaje) zanimljivo je, zgodno, a diči se 
golemim uspjehom: svi su ga zapamtili, a djelo je potaklo 
različne imitacije i služilo mnogima kao ugled. I to je 
sve, što znamo pouzdano. U toj neprilici pomaže legenda, 
koju treba samo malko preudesiti. Prema toj legendi na¬ 
stala je Čubranovićeva »Jeđupka« povodom nekoga ša¬ 
ljivog incidenta: ljubljenoj se dami omakla jedna okrutna 
riječ, koja je probudila pjesnikovu inspiraciju i potakla 
ga, da napiše pjesan. 

Anegdota je dražesna, a bila bi još vrednija spome¬ 
na, da je jedina ove vrste. No nesrećom ima još jedna 
pjesan slična »Jeđupci«, djelo zanimljivo i slikovito, ko¬ 
jemu nije poznat autor, a ni točan datum postanja. To 

je »Derviš«. I ta je pjesan nastala, vele, povodom zlobne 
neke primjedbe, koja je proizašla iz lijepih usta ljubljene 
žene. Ta je sličnost svakako neobična. Ili zar da povje- 
rujemo, da su Dubrovčanke bile tako jednolične, šaleći 
se s muškarcima, koji su ih oblijetali? Istaći treba, da se 
obje anegdote odnose na pjesnike, koji su slabo ili nikako 
poznati, a ličnost im je obavljena nekom tajnom, dok se 
oba djela mogu protumačiti sličnom anegdotom, jer su 
veoma srodna po svojoj zamisli. 

Treba li dakle reći, da je građa, koju iznose prvi hi¬ 
storici dubrovačke književnosti, sasvim bezvrijedna? Ni¬ 
kako! Taj materijal tvori nužnu osnovku, ishodište da¬ 
ljega rada, no jedino pod tim uvjetom, da građa, kojom 
se služimo, bude pomno revidirana. Nisu to podaci, koji¬ 
ma ćemo se poslužiti kao nečim definitivnim, nego tek 
putokaz daljim istraživanjima. Kadikad je taj putokaz 
veoma neodređen, kadikad opet prilično točno označuje 
put, kojim valja krenuti. A da bismo taj put odredili, ne 
preostaje nam drugo sredstvo nego istraživanja po arhi¬ 
vima. jireček je pokazao primjerom, kako valja raditi, a 
radenici, koji su se ugledali u nj i pošli tim putem, nisu 
malobrojni. Pa ipak, koliko je područje ostalo do danas 
neistraženo! Koliko li truda, koji je dugotrajan, težak, a 
često dosadan! A davši se na posao ne možemo unaprijed 
znati, hoće li biti okrunjen uspjehom. Odgovori, koje oče¬ 
kujemo, mogu izostati, a sav je trud bio uzalud. Treba se 
sjetiti, kako je rezignirano zaključio svoja istraživanja 
moderni biograf Savka Gučetića Bendiševića (P. Popo- 
vić). O tom nam piscu kazuju dubrovački kronici samo, 
da je umro god. 1603. Inače ništa. Moderni je istraživač 
izvukao iz arhiva četiri Savka Gučetića, koji su živjeli u 
isto doba, a nakon što je na osnovi dugotrajnog istraživa¬ 
nja pokazao, da bi četvrti mogao biti istovjetan s našim 
pjesnikom, zaključuje rezignirano, da svi ti argumenti ne 
dostaju, jer da unatoč iznesenim podacima stvar nije si¬ 
gurna. 

II 

No kako nas prije svega zanimaju djela, a ne pisci, 
dostajalo bi nam, da je vrijeme poštedjelo djelo. 

Budući da najstarija djela dubrovačke književnosti 
potječu iz druge pole 15. stolj., a nastala su da tako ka¬ 
žemo, sasvim potkraj toga stoljeća, imali bismo pravo 
očekivati, da su ta djela sačuvana u lijepim izdanjima, 
koja su ponos evropskoga štamparstva onoga doba. Ali 
da! Većina književnih spomenika staroga Dubrovnika sa¬ 
čuvana je u prijepisima. Štampana su djela razmjerno 
veoma rijetka. Tako na primjer u 16. stolj., apstrahirajući 
od čisto vjerskih publikacija, treba čekati sve do 1549., 
da naiđemo na spomen »Pjesni pokornijeh« Nikole Dimi- 
trovića. Zatim u drugoj polovini stoljeća: jedan svezak 
Marina Držića (1551.), prijevod tobožnjih maksima Kato- 
novih Marina Burešića (knjižica izašla god. 1562.), »Pje¬ 
sni razlike« Dinka Ranjine (1563.), Zlatarićev prijevod 
»Aminte« (1580.) i to prva verzija, dok druga izlazi 1599., 
Čubranovićeva »Jeđupka«, koja izlazi štampom veoma 
kasno, možda tri četvrt stoljeća nakon svog opstanka. Da¬ 
kle svega sedam svezaka, uključivši prijevode. Izvor¬ 
nih djela (ili nazovi-izvornih) — tri. A nijedna od tih 
knjiga nije izašla u Dubrovniku. Dubrovačke se knjige 
štampaju redovno u Mlecima (tek što Ranjina štampa 
svoje »Pjesni razlike« za svog boravka u Firenci). 

Dubrovačka republika ne voli naime novotarija, a ta¬ 
kva je »novotarija« i tisak. Ideal je dubrovačke vlade 
statika: ništa ne treba mijenjati i povoditi ^se u svemu za 
predajom i praksom, koju je posvetio običaj. Štampa bi 
mogla pokolebati ovo stanje, šireći svakojake opasne mi¬ 
sli/ I tako su svi pokušaji, da se u Dubrovniku osnuje 
tiskara, razbili o pasivni otpor senata. 

I tako unatoč svakidašnjim odnosima s Venecijom, 
unatoč putovanjima brojnih Dubrovčana i njihovu bo¬ 
ravku u velikim gradovima apeninskog poluotoka, nije 
bilo nipošto lako objelodaniti književno djelo štampom. 
Bio je to zamršen i skup pothvat. Pa i talijanski štampari 
nisu bili vični stranom jeziku. S obzirom na sve te po¬ 
teškoće zadovoljavahu se dubrovački autori rukopisnim 
kopijama. 

No poznata je stvar, kako prijepisi ugrožavaju knji¬ 
ževno djelo: iskrivljuje se tekst, pa i samo ime autora, a 
lako se može desiti, da se čitavo djelo izgubi. 

Takvih gubitaka ima i u dubrovačkoj književnosti, a 
da je danas teško ocijeniti, kolika je to šteta. Gundulić je, 
čini se, sastavio nekoliko dramskih djela osim onih, koja 
poznajemo: »Galatea«, »Armida«, »Posvetilište ljuveno«, 
»Cerera«, »Kleopatra«, »Adon«, »Koraljka od Šira«. Sva 
su ta djela nestala. 

Razzi je zabilježio, kakav je ugled uživao jedan pri¬ 
jevod Lukarevićev: »Psalmi«, prevedeni u stihovima. Taj 
se prijevod nije sačuvao kao ni originalni stihovi istoga 
pjesnika, koji je pjevao hrvatski i talijanski. Književna 
baština Čubranovića, Bobaljevića i mnogih drugih pjes¬ 
nika staroga Dubrovnika očito je samo dio njihova knji¬ 
ževnog stvaranja. 

Kod pisaca, koji su bili bolje sreće, ovakve su praz¬ 
nine jasno vidljive. Eto na primjer komedija Marina Dr¬ 
žića. »Dundo Maroje« i »Skup« nisu potpune, a »Mande« 
se sastoji od fragmenata, koji su tako nepotpuni, da ih je 
teško povezati. A nije li sasvim nevjerojatno, da Ranjina 
nije ništa napisao između 1563., kad su izašle njegove 
»Pjesni razlike«, i god. 1607., kad je umro? 

Takvih primjera ima sva sila, a ne bi bilo zgorega, 
da se pokuša sastaviti popis takvih gubitaka^ da bismo 
lakše i pravednije ocijenili ono, što nam se sačuvalo. 

No ako se ograničimo na sačuvane tekstove, moramo 
se upitati: da li i koliko su ti tekstovi autentični? Da li su 
autori, kojima se djela pridaju, nesumnjivo autori tih 
djela; nisu li prepisivači štogod mijenjali i kako? Ta ru¬ 
kopisi su kolali puna tri stoljeća, pa nema sumnje, da je 
štošta preudešeno. 

Treba naime imati na umu, da je prepisivač često ne¬ 
pažljiv, a da često i hotimice mijenja tekst, koji prepi¬ 
suje. Događa se, da promijeni i ime autora, odvajajući 
se namjerno od ustaljene tradicije, da bi zadovoljio 
svojim ličnim simpatijama ili Bog zna kakvim drugim 
razlozima. Treba li da prepiše kakvu zbirku, kojoj nedo¬ 
staje napisna strana, prepisivač-amater smatra se, da tako 
kažemo, ovlaštenim, da stavi tu kakvo ime. To se na pri¬ 
mjer dogodilo jednom rukopisu, koji pripada među naj¬ 
hitnije Držićeve stvari. 

Često se moramo služiti citatima, a da ne znamo, ko¬ 
liko su ti pouzdani i nije li takav pisac citirao napamet. 
A svakim se danom možemo uvjeriti, kako se takvim ci¬ 
tiranjem stvaraju i šire zablude. 

Neupućeni bi mogao pomisliti, da je relativno lako 
utvrditi autora. A ipak je često književni historik sasvim 
nemoćan, ako mu ne pomogne lingvist. 

Manira svakoga književnika može se mijenjati teča¬ 
jem vremena: njegov se talenat može spontano razvijati, 
a može se i preobraziti povodom vanjskih pobuda i utje¬ 
caja. Sadržina je književnih djela isto tako promjenljiva, 
kao što su promjenljivi ljudski osjećaji. No gramatičke 
navike, vokabular, tehnički postupak — sve je to mnogo 
manje podvrgnuto promjenama i predstavlja neku kon¬ 
stantu. 

Čisto književne metode vrijede u neku ruku samo 
onda, kad je riječ o književniku, koji je zaista originalan. 
Književniku, koji prilikom čitanja (pa i onda, ako ga ne 
proučavamo podrobno), pobuđuje u nama neki određeni 
osjećaj, čime se razlikuje od ostalih pisaca, koje pozna¬ 
jemo. Taj dojam ne mora biti točno definiran, ali nam 
omogućuje, da — pročitavši na pr. dva nepoznata stiha 
— prepoznamo u njima timbar njegova glasa, osnovni 
ton njegove poezije. A ipak, stvarajući takve sudove, mo¬ 
ramo biti veoma oprezni. Ako je pisac velik i mnogo¬ 
stran, ako njegova lira ima više žica, ako je živio dugo, 
pa je u svom umjetničkom stvaranju doživio različne pre¬ 
obrazbe, nije nipošto lako odrediti, što mu zaista pripada, 
a što ne. Evo primjera. 

Neka se kakvom kritiku 30. vijeka nametne zadaća, 
da s pomoću stilskih kriterija uspostavi djela Viktora 
Hugoa u njihovoj cjelini, izlučivši iz mase ono, što ne 
pripada velikom pjesniku, već je djelo sljedbenika ili epi¬ 
gona. Ako se njegova kritika bude osnivala na »Legende 
vjekova« (za koju se sigurno zna, da potječe od Hugoa), 
što će učiniti s »Popijevkama ulica i gajeva«; ako su mu 
ishodište «Kontemplacije«, kud s »Odama i baladama«? 
Što točnija i dublja analiza kritičarova, to će pronaći više 
razloga, da golemo to djelo razdijeli na više skupova i da 
pretpostavi posebnog autora za svaku grupu. To vrijedi 

uostalom za sve velike svjetske književnosti, kao što je 
Dante, Shakespeare ili Goethe. Nama se čini, da u razno¬ 
likom mnoštvu njihovih djela nalazimo neku cjelovitost, 
jer znamo, da ta raznolika djela potječu od jednog autora. 
A ipak — zar nema u toj cjelini dijelova, koji nas sme¬ 
taju kao nešto tuđe i gotovo nedostojno velikoga pjesni¬ 
ka? Da su ta djela anonimna, pripisali bismo ih zacijelo 
kakvom osrednjem suvremeniku ili beznačajnom epigonu. 

Kod Dubrovčana se javlja međutim još jedna teško¬ 
ća: svi su ti pojedinci takvi srodnici, a lica im toliko na¬ 
liče, da nam se kadikad čine gotovo bezlični. Uzmimo na 
pr. poznatu zbirku iz god. 1507. Pročitajmo je bez ikakve 
primisli i ne nastojeći odgonenuti akrostihe. Prepustimo 
se osjećaju čitača, da nam kaže: koje pjesme pripadaju 
Menčetiću, a koje Držiću. Jalov pokušaj! Ni kompozicija, 
ni ritam, ni frazeologija, ni slike . . . ništa se u tim pjes¬ 
mama bitno ne razlikuje, sve je slično, sve je zajedničko. 
A ne pomaže — kako znamo — ni sama sadržina. 

Jagić je nekoć izvršio podjelu između oba dioskura, 
ali od te su se rekonstrukcije sačuvale samo neke osnovne 
linije. Kreković, koga su mnogi slijedili, iznio je neke 
razlike, koje su i prihvaćene. Istakao je originalnost Men- 
četića prema Držiću i obrnuto, dok su jedan i drugi — 
veli — originalni s obzirom na svoje uglede. No zašto 
neki od tekstova, na koje se Kreković poziva, nisu ni 
Menčetićevi ni Držićevi, nego pripadaju drugim piscima, 
koje su u spomenutom zborniku otkrile oštrije oči? 

I zaista, u zborniku, koji je dugo vremena smatran 
djelom dvojice pjesnika (uz jedan jedini izuzetak: pjesma 
Krističevićeva), pronašli su noviji istraživači, služeći se 
istančanijim metodama, četiri nove ličnosti. Krističevićev 
je dio porastao na neko dvadeset pjesama, Čubranović do¬ 
biva važan položaj (oko šezdeset pjesama, koje čine odre¬ 
đenu cjelinu), a dva pjesnika, koji su do danas ostali ano¬ 
nimni, imaju u zborniku svaki po petnaest pjesama. Osta¬ 
lo pripada Menčetiću i Držiću. Što se tiče Čubranovića, 
kritici su se poslužili putokazom, koji otkriva Sasin, upo¬ 
zoravajući na stalno vraćanje jednoga ženskog imena, 
koje se javlja u akrostihu. No glavne je argumente iznio 

Medini (koji je stekao najviše zasluga u toj odličnoj ana¬ 
lizi), a ti se argumenti osnivaju na metrici. 

Premda su Medinijevi zaključci veoma uvjerljivi, 
ipak se ta dioba između Menčetića i Držića, kao i spome¬ 
nuto uskrsavanje četvorice pjesnika, ne može smatrati ko¬ 
načnim, dok se minuciozno ne prouči jezik svakoga od 
spomenutih pjesnika. 1 ) 

Krivo bi bilo pomisliti, da je taj primjer jedinstven 
ili da su takvi slučajevi rijetki. Ima ih više, ali smo na¬ 
veli baš taj primjer, jer je osobito poučan s obzirom na 
metodu, kojom se valja služiti kod proučavanja dubrovač¬ 
kih pjesnika. 

Ali otvorimo raspravu P. Popovića o Maroju Maži- 
bradiću: i od ono malo djela, koja su se pripisivala tome 
bijednom pjesniku, koliko ih je morao isključiti, jer nisu 
njegova! 

Nailazi li se na takve poteškoće možda samo u li¬ 
rici? Nikako. Nije li P. Kolendić morao vratiti Marinu 
Držiću H e k u b u, koju je gotovo postojana tradicija pri¬ 
pisivala Vetranoviću? 

Je li to pojava ograničena na sam XVI. vijek? Čini 
se, da nije, jer Kolendić iznosi također uvjerljive razlo¬ 
ge, po kojima se Gunduliću može oduzeti tužaljka u smrt 
Marije Kalandrice, dok neki kritici nalaze srodnosti u in¬ 
spiraciji između tih stihova i lirskih digresija u O s- 
m a n u. 

I napokon, da spomenemo još jedan, posljednji pri¬ 
mjer: da li je do danas uspjelo nedvoumno utvrditi, tko 
je pisac »Derviša«? Dva se imena obično spominju, a ima 
razloga, koji govore u prilog jednome od ove dvojice. 
No to je sve. Hipoteza! 

Te ne jasnoće i zbrke nastale su, kako rekosmo, uglav¬ 
nom zbog rukopisnog oblika, u kojem su se sačuvala ova 
djela. No valja uzeti na um, da je pritom najviše stradao 
sam tekst. Jer izvorni tekst iskrivljuje ne samo nepažnja 

1 ) Kad je već izašao ovaj članak, M. Rešetar dao je novo izda¬ 
nje tih pjesama (Stari pisci hrvatski , II, 1937.) potpunomu skladu 
s gore iznesenom metodom i tako na jednom primjeru odlično doka¬ 
zao njezinu ispravnost. 

prepisivača, nego i njegovo neznanje, osobito kad prepi¬ 
suje kakav stariji tekst, koji dobro ne razumije. Arhajski 
oblici, kojih ne razumije ili ga smetaju, ortografske oso¬ 
bine, koje mu se čine nastrane — sve su to^ zamke, koje 
se ponavljaju u svakom retku. Pa ako je Još, kao u Du¬ 
brovniku, pjesnički jezik prilično izvještacen i komplici¬ 
ran, ortografija prenatrpana slovima, prilično promjen¬ 
ljiva i podvrgnuta individualnim pokušajima reforme, 
lako je zamisliti, kako prepisivac uz nehotične pogreške 
počinja i druge — hotimične, nastojeći tobože nešto is¬ 
praviti ili protumačiti. . 

Srećom je na tom području preliminarni rad toliko 
uznapredovao, da su rukopisi uglavnom proučeni i objelo¬ 
danjeni. Najpristupačnija, a često i — jedina izdanja 
starih Dubrovčana izašla su u zbirci Jugoslavenske aka¬ 
demije u Zagrebu (Stari p i s c i h r v a t s k i). U tim 
su izdanjima surađivali uz slavne učenjake, istaknute po¬ 
jedince i čedni radnici. A kako god neki od tih svezaka 
zaslužuju najveće priznanje, sva izdanja nikako ne zado¬ 
voljavaju modernim zahtjevima. , 

Ne valja uzeti kao primjer loša izdanja, kao sto je 
Žepićevo izdanje Lukarevića. No ima i dobrih izdanja, 
koja bi mogla biti bolja. Tako je na pr. Vaillant svojom 
analizom Zlatarićevih pjesama pokazao, da ni erudit 
kao Budmani nije nepogrešiv i da tekst, kako ga je on 
objelodanio, ne može biti definitivan. Pa i sama kolekcija 
zagrebačke akademije pokazuje vidljiv napredak, ispore- 
dimo li novija izdanja s najstarijima. Isporedimo li na 
pr. Rešetarovo izdanje Držića s izdanjem god. 1875., 
uvjerit ćemo se smjesta o tom napretku. 

No ti nedostaci, po našemu mišljenju, nisu nipošto 
sudbonosni. Izdanja, pa bila ona i osrednja, ispravila su 
donekle štetu, koju su počinili prepisivaci. Pa ako tekst 
ovih izdanja i nije uvijek pouzdan i definitivan, ta nam 
izdanja pružaju mogućnost, da protumačimo nejasna mje¬ 
sta, služeći se kritičkim aparatom. Prepuštaju nam i radost, 
da ovdje-ondje gradimo uvjerljive hipoteze i kusamo pro¬ 
tumačiti na različne načine ono, što još nije definitivno 
riješeno. Ne uskraćuju nam delikatnu igru kritike teksta, 
jednu od najzanimljivijih i najsloženijih igara duha. 

Pretpostavimo, da su svi ti pripremni radovi izvrše¬ 
ni- utvrđena je točna kronologija, biografije uglavnom 
potpune, identifikacija pisaca konačno izvršena, a tek¬ 
stovi sasvim pouzdani. Ipak bismo naišli na dvije posebne 
teškoće, od kojih je naročito prva specifična za staru du¬ 
brovačku književnost. 

Dubrovački se pisci u praktičnom životu služe re¬ 
dovno dvjema jezicima: hrvatskim i talijanskim. Svaki je 
od tih jezika imao određenu ulogu, svaki je bio, da ta 
kažemo, nenadomjestiv. Ne treba se stoga čuditi, ako su 
se neki Dubrovčani poslužili talijanskim jezikom i u knji- 
ževnome radu. Nije nam ovdje do toga, da prosudimo 
koliko su ti pokušaji uspjeli, ali nema sumnje, da je 
pr Ranjina svojim sonetima u zbirci »Secondo v ° gu¬ 
lile del 1 e Rime scelte da d iver si« (koju. je iz¬ 
dao nakladnik Giolito), mogao računati na broj mju pu¬ 
bliku i veći glas, nego ga je mogao postići svojim hr 
skim pjesmama (P j e s n i r a z 1 i k e), koje su izašle iste 
godine. Baštinici Savka Bobaljevića, da spomenemo jos 
fedan primjer, povodeći se za posljednjom voljom po- 
kojnikovoml brinuli su se više za njegove .R. .*je- nego 
za pjesme pisane »ilirskim« jezikom (lingua dl^nca) Ta 
lijanski stihovi Ranjine i S. Bobaljevića izašli su. stam- 
pom, pa su nam se i sačuvali. No znamo da su tall l ans * 
pisali i drugi Dubrovčani: Lukarevic Zlatanc..., a da 
nam se od tih djela nije ništa sačuvalo. Zub vremena i 
nepažnja ljudska najviše su oštetili taj dio književne p 
dukcije staroga Dubrovnika. 

Pa ipak, neka su se djela sačuvala, a historiku se 
nameće pitanje, da li mora voditi računa i o tim tahjan- 
skim spisima dubrovačke provenijencije, i smije U se 
ograničiti samo na djela pisana domaćim idiomom ako 
hoće da dobro i po mogućnosti sto potpunije upozna knj 
ževnu fizionomiju pojedinog pisca. 

Toš jedna primjedba, koju ne ćemo razvijati, koliko 
zaslužuje, jer bi time potakli sijaset pojedinačnih pitanja, 
problem vrela i utjecaja izvanredno je važan za pozna- 

vanje dubrovačke književnosti, i možda mnogo važniji 
nego u bilo kojoj drugoj književnosti. . !: 

Jedan primjer! Treba samo podsjetiti na tradicio-i 
nalni sud o Ranjini kao obnavljaču dubrovačkog liriziiia,- 
o njegovu klasicizmu, platonizmu i t. ^d. A što je ostalo 
od toga svega nakon najnovijih istraživanja (Torbarina, 
Kombol)? Koje mjesto pripada Ranjini nakon, što su 
pomno analizirani njegovi pjesnički postupci, otkriveni 
plagijati i otkrita vrela? Nema sumnje* da su stariji is-^ 
traživači Ranjinu znatno precijenili. 

A Gleđević? Ne dostaju li Deanovićeve konstatacije, 
da toga pisca, koji je dugo vremena smatran^ originalnim, 
svedemo na običnog prevodioca (premda još danas mo¬ 
žemo čitati u nekim školskim knjigama, koje nisu stare, 
da je Gleđević originalan pisac). # _ 

A to su tek dva primjera. No to pitanje talijanskih 
izvora dubrovačke književnosti odviše je zamršeno i de¬ 
likatno, a da bi se moglo raspravljati onako usput i pod 
konac jednoga kratkog članka. Ipak je trebalo ovaj pro¬ 
blem bar spomenuti, ogledajući preduvjete književne po¬ 
vijesti staroga Dubrovnika. 

Logični zaključak ovoga načelnoga osvrta bila bi 
svakako jedna kritična bibliografija, koja bi bilježila na¬ 
pretke proučavanja u svim smjerovima, što smo ih na¬ 
značili. Takova smotra bjelodano bi pokazala, da unatoč 
brojnim radovima nesumnjive vrijednosti (autori, koje 
smo spomenuli tečajem ovoga razmatranja, treba da po¬ 
služe samo kao primjer, a nipošto ne iscrpljuju popis za¬ 
služnih istraživača dubrovačke književnosti) ima još po¬ 
dosta neistraženih područja. Nedostaje nam prostora, da 
nabrajamo sva ta pitanja, jer bi se takvo nabrajanje bez 
sumnje oteglo. 

Odgovorit ćemo samo na jedan prigovor ili, bolje re¬ 
čeno, pitanje, koje se nameće gotovo samo od sebe. Nije 
li moguće s obzirom na sadašnje stanje istraživanja stvo¬ 
riti neki opći sud o vrijednosti dubrovačke književnosti, 
njezinoj važnosti i značenju? Ili nam možda nedostaje 
nešto bitno, ima li kakvih praznina, koje treba ispuniti, 
prije nego što se odvažimo da izreknemo neki načelni 
sud? 

Nepristran sud književnog historika mora se osnivati 
na činjenicama, koje su besprijekorno utvrđene i, koliko 
je moguće, potpune. Ako književni historik, koji zaslužu¬ 
je to ime, nešto osudi, osudit će nakon, što je sve ispitao; 
ako nešto hvali i slavi, ne smije se izvrgnuti opasnosti, 
da potonja istraživanja demantiraju njegovo oduševlje¬ 
nje pokazavši, da je kip, što ga je podigao, kip lažnog 
heroja. Sjetimo se samo primjera Ranjine! 

To vrijedi za književnog historika. Sa stajališta 
kulturno-historijskog sve će se to pokazati u drukčijem 
svijetlu, a kulturni će historik i drukčije postupati od po¬ 
vjesnika, kojega isključivo zanima književnost, pa mu je 
i glavni kriterij književni. 

Služeći se metodama kulturne povijesti, stavit ćemo 
dubrovačku književnost u njenu epohu, istaknuti vanjske 
faktore doba, kad se rodila i razvijala. A kako su ta vre¬ 
mena bila zaista teška za malu Republiku Dubrovačku, 
koja se morala boriti s političkim, ekonomskim i moral¬ 
nim teškoćama, kulturni će historik unatoč praznina, ne¬ 
dostataka i pojedinačnih zabluda s pravom istaći visoku 
ljudsku vrijednost ovoga književnog stvaranja i zaključi¬ 
ti,' da je stara dubrovačka književnost lijep primjer no- 
blese duha u borbi s vanjskim neprijateljem, materijal¬ 
nim zaprekama i nedaćama. 

MARIN DRŽIĆ, UROTNIK U FIRENCI 

Posljednje su godine života Marina Držića bile ovite 
tamom: nestao je iz Dubrovnika i nije mu se nalazilo 
traga osim u njegovu grobu u Mlecima. Nije se moglo 
nikako naslućivati, čemu se on posvetio, pošto je napustio 
teatar. Četiri pisma napisana njegovom rukom, što su se 
sačuvala u firentinskom arhivu 1 ), sasvim jasno osvjetljuju 
konac njegova života i ujedno daju značajno obilježje 
piščevoj fizionomiji. 

Obično su ga smatrali za dobroćudnog popa, koji je 
zbog glazbe zanemarivao svoje svećeničke dužnosti, dr¬ 
žali su ga za nekog profesionalnog zabavljača i za šaljiv- 
činu na veselim pirovima, za veseljaka, kojega je Repu¬ 
blika izabrala, da zabavi nekog plemićkog pustolova, čije 
je poštovanje stekao svojom uglednom vanjštinom i svo¬ 
jim razmetanjem 2 ). I time se zadovoljavala ona vrst lo¬ 
gike, zbog koje su stradali i drugi pisci, te koja hoće da 
sudi o čovjeku po njegovim pisanim djelima i da učini 
smiješnim iik pisca komedija. 

Ali u ljetu 1566. godine Držić je u Firenci snovao 
zavjeru protiv vlade aristokratskog despotizma, koji je 
nesmiljeno vladao u njegovu rodnom gradu. Kušao je pri¬ 
dobiti za to Cosima i., kako bi se taj vojvoda dočepao 
Dubrovnika i tu pod svojom vlasti uveo demokratsku vla¬ 
davinu. 

Prvi je dojam neugodan: izazivlje u nama prezir 
njegovo pozivanje stranog princa, kojemu on nagoviješta, 
da može podjarmiti njegovu domovinu, jednako kao i 
njegove ambicije i pretjerane namjere, i sve ono, što se 
odatle naslućuje kod toga tobožnjeg starog veseljaka. Po¬ 
bliže ispitivanje, koje ide za tim, da točno odredi razloge 
i nakane, može ublažiti, što više u promijeniti značaj toga 

njegova postupka. Ono, sto je potaklo Drzica, da se v buni 
— jednako kao i sve njegove prijatelje, koji su se jos dr¬ 
žali u pozadini, ali spremni, da djeluju u istom smislu, 
tek što osjete, da nisu osamljeni, — bile su zapravo po¬ 
greške i nedjela same dubrovačke vlade. 

»Dvadeset obezoružanih i ludih nakaza« tiranizira 
pobožno katoličko pučanstvo, smjelo u trgovini, a ustreba 
li, jednako i u ratu. Njihova ih je škrtost učinila smiješ¬ 
nim pred očima svih vladara; njihovi slabo plaćeni i ne¬ 
spretni poslanici u inozemstvu donose tako bezvrijedne da¬ 
rove, da gotovo vrijeđaju one, kojima su namijenjeni; 
njihovi dopisi ne stižu nikada na vrijeme. Zbog svoje ne¬ 
sposobnosti, koja je ravna njihovoj plašljivosti, ne znadu 
se snaći u kritičnim časovima: kad Turci prijete, oni zna¬ 
du samo plakati kao ženice i, ne nalazeći drugog izlaza, 
pripremaju im ključeve grada za predaju. A pošto mine 
pogibelj, smišljaju, kako će opremiti brodovlje, kao da 
njime moraju prevesti na druge obale cijelo gradsko pu- 
čanstvo. 

Jesu li bar zadovoljni zbog kršćanskih uspjeha? 
Gledaju li dobrim okom, da njihove lađe sudjeluju u bor¬ 
bama protiv nevjernika? Ne! Neprestano pod morom 
bezrazložnog straha te iz pretjeranog opreza postavljaju 
toliko poteškoća svojim sugrađanima, kako bi im onemo¬ 
gućili, da se bore na brodovlju katoličkih vladara, koji ce 
doći, da unište dubrovačku mornaricu, — mornaricu, koja 
je izvor dobrobiti Republike, iako oni sami nisu ništa pri¬ 
donijeli njezinu razvoju. 

I u nutarnjim poslovima, osobito u pravnoj admini¬ 
straciji, jednako su nesposobni i pakosnh suci su kratko¬ 
vidni i surovi, koji iz nesmotrenog popuštanja prelaze u 
neopravdanu strogost, koji puštaju, da im nameću pre¬ 
sude silnici, sama vlastela; suci, koji nemaju obzira ni 
prema kome, čak ni prema najuglednijim strancima, do¬ 
stojnim poštovanja, kao što su firentinski trgovci, ni pre¬ 
ma svećenicima, koje ne može da zaštiti niti njihovo po¬ 
svećeno zvanje. 

A i nezadovoljstvo je općenito: u tom su pogledu s 
pukom složne tri četvrtine vlastele. Svaki ce pokušaj re- 


formacije naći odmah oduševljen odaziv. Neka poduzme 
nešto vojvoda, poslan čudesno od Boga, da dokrajči taj 
nered, i neka to poduzme bez odgađanja. 

Neka uvede svoju vrhovnu vlast, dovede vojsku u 
grad i imenuje jednog Talijana za zapovjednika. U 
Gradskim Vijećima neka, po primjeru Genove, bude jed¬ 
nak broj pučana kao i vlastele; da stranci dobiju slobo¬ 
dan pristup, pa će se tako grad bolje razviti i obogatiti; 
svi bogataši susjednih krajeva, pritisnuti pod turskim jar¬ 
mom ili siti mletačke gramzivosti, pribjeći će, netom vide, 
da će tu naći zajamčenu slobodu i ugled. 

Da to uspije, nije nikako potrebna brojna vojska: 
valja najprije djelovati na duhove i izmoliti od pape ka¬ 
kvo pravo ili tobožnje izopćenje iz crkve. Bojažljivo du¬ 
brovačko pučanstvo, nenaviklo na novotarije, osjetit će 
se time jako pogođeno. 

Zatim se mogu pomalo naseljavati u gradu male sku¬ 
pine od pet osoba, od kojih bi svakoj bio na čelu po je¬ 
dan vođa, i tako bi se tu nastanilo neko pedesetak voj¬ 
nika pod izlikom, da se bave bilo kojim zanatom. Oni ne 
će biti upućeni u pravi cilj te ekspedicije. U zgodan čas 
Držić će se očitovati i objaviti punomoć, koju je dobio 
od vojvode, te će izvesti cijelu akciju. U isto doba će admi¬ 
ral E)on Garcia de Toledo poslati jednog plemića, praće- 
nog od desetak ljudi, da se tuži na postupak Senata pre¬ 
ma mornarici, a kriomice će nagovoriti mornare, da se pri¬ 
druže revolucionarnom pokretu. 

Prisutnost te male čete — ukupno oko sedamdeset 
ljudi — i vojvodino ime bit će dovoljno, da se očeliče 
srčani i ohrabre plašljivci. Uostalom po svemu izgleda, 
da se ljudi na upravi ne će tome jako opirati. Radije će 
se nagoditi, negoli sve izgubiti. Zbog Turaka se pak ne 
treba uznemirivati: ako budu sigurni, da će dobivati go¬ 
dišnji danak, svatko je uvjeren, da se oni nikada ne će 
umiješati u unutarnje poslove Republike. 

* 

To je glavni sadržaj dugog dopisa (14 velikih stra¬ 
na), što ga je Držić uputio 2. srpnja 1566. god. Sutradan, 
obuzet nekim duševnim nemirom ili oklijevanjem, te po- 

što je valjda bolje razmislio, on pravi nekoje ispravke: 
pojavljuju se poteškoće; smrt je pape Pija IV. 3 ) zapreka, 
da se lako dobije odobrenje Crkve; on sam nema novaca 
za pothvat i, premda je siguran, da će svatko pripomoći, 
ipak bi volio dobiti od vojvode potrebit predujam. To će 
mu Dubrovnik sigurno i sa zahvalnošću naknaditi. 

Dani prolaze. Držić, koji je tražio hitan odgovor, od¬ 
luči zatim obratiti se princu Franji, 4 ) jer je on tada 
upravljao vojvodinom zajedno s ocem: zaklinje ga, da se 
kod vojvode zauzme za njegovu molbu. 

Posljednje pismo od 28. kolovoza sadrži priznanje 
potpunog neuspjeha: naivni Dubrovčanin nije dobio ni¬ 
kakva utješljiva obećanja. Tada se uznemiri videći, da 
poteškoće bivaju sve veće, i poboja se za svoj život. I kako 
bi od sebe uklonio sumnju zbog dugog boravkau Firenci 
(gdje je bio već četiri mjeseca), zatraži dopuštenje, da 
se skupa sa svojim prijateljima Franjom Lukarevićem i 
Lukšom Sorkočevićem 5 ) vrati u Dubrovnik. Tako će iz¬ 
gledati, da je putovao samo za zabavu. Ne će pritom na¬ 
pustiti svoje planove, ostat će u Dubrovniku kao posma- 
trač i, netom princ zaželi, izvijestit će ga i stupiti u ak¬ 
ciju. Treba samo potpuno sačuvati tajnu toga nesretnog 
stranca, koji je sasvim jednostavno, bez ikakve zlobe, za¬ 
tražio, da ga primi veliki princ. 

Istina je i potpuno shvatljivo: htjeti zainteresirati 
jednog princa za tako fantastične planove, obećavajući mu 
kao jedinu njegovu korist zadovoljstvo, što je omogućio, 
da pobijedi pravda; misliti, da će izbjeći nepovjerenju 
one nemirne i sumnjičave dubrovačke vlade; zamišljati, 
da će potajno izvesti dugotrajna rovarenja i sakupiti 
strane vojnike, potrebite za uspjeh — mogao je samo 
potpuno bezazlen čovjek. 

Ali se kod našeg pisca opaža tako vatren zanos za 
pravdom, za ljubavi prema svojoj domovini; on se poka¬ 
zuje tako nespretan, kad hoće, da nekoga uvjeri, tako be¬ 
zazlen u izabiranju sredstava, koje predlaže, i lukavstina, 
koje izmišlja; on se odaje čak i u onoj zamisli drame, 
koju bi htio proživjeti, te je toliko prožet kazališnom vje¬ 
štinom, da mu se mora oprostiti; i ako se sjetimo — a on 
to nije zaboravio — da je s toliko prostodušnosti i naivne 

vjere stavio glavu na kocku, — onda nam ipak ostaje 
simpatičan. 

Međutim važnost tih dokumenata premašuje Držiće- 
vu ličnost. Tu imamo jedan od najsjajnijih i najstvarni¬ 
jih dokaza nezadovoljstva građanskih i pučkih slojeva. 
Bogatstvo je malo pomalo prelazilo u posjed onih, kojima 
predrasude nisu dale, da dođu na vlast. Postepeno je osi¬ 
romašenje i izumiranje vlasteoskih porodica dovodilo do 
toga, da je izgledao sve više nepravedan onaj zavidan 
monopol oligarhije, koja je bivala sve više skučena, a 
svojim je postupanjem u upravi izazvala mnogo opravda¬ 
nih prigovora, premda je ipak znala bar pokazati i održati 
neku upornost i vještinu, a to je, kako se čini, Držić 
uzimao preveć na laku ruku. Ta su vlastela napuštala 
veoma malo svojih tradicija, sve dok nije, dva vijeka 
kasnije, Francuska revolucija podigla u Evropi oluju, 
koja će srušiti njihovu sredovječnu zgradu. 

BILJEŠKE 

*) Pismo od 2. srpnja 1566. upućeno na Duca di Firenze e dt 
Siena (Miscellanea Medicea, filza 77, fasc. 65), — od 3. srpnja istome 
(Carteggio universale, filza 522., fo. 20—21), — od 23. srpnja na 
Principe di Firenze e di Siena (Ibidem, fo. 247.), — od 28. koiovoza 
1566. istome (Ibidem, fo. 571.—572.); sva je pisma potpisao Marino 
Darsa Raguseo. Prije toga je Držić bio uputio vojvodi jednu Descri- 
tione della citta di Raugia e del suo governo in generale, koju nisam 
mogao naći. Cijeli sam tekst navedenih pisama ustupio M. Rešetaru, 
da ih može objaviti u svome izdanju Djela Marina Drzića, sv. VII. 
»Starih pisaca hrvatskih«, Zagreb, Jugosl. Akademija, 1930, str. 
CXXXI.—CXLVII. 

2 ) Vidi K. Jireček, »Beitrage . ..«, Archiv fiir slavische Philo- 
logie, XXI (1899.). 

3 ) Uostalom papa Pio IV. umro je pred sedam mjeseci i njegov 
je nasljednik imao biti biran upravo u vrijeme, kad je Držić pisao ta 
pisma. 

4 ) V. Galluzzi, Storia del Gran Ducato di Toscana (III, 3 4 ), 
Firenze, 1781., II, str. 38.—39. 

5 ) To su bili pisac Fr. Lukarević Burina (Stari pisci hrvatski 
XI.) i L. Sorkočević, koji su došli skupa trgovati u Firencu. 

SAVKO BOBALJEVIĆ 

(SAVINO BOBALI) 

I 

Sav Bobaljevićev rad u hrvatskom jeziku sadržan je 
na samih trideset strana kolekcije Stari pisci hrvat- 
s k i (VIII, str. 205.-234.), koju izdaje Jugosl. Akademija 
u Zagrebu. 1 ) Dugo su ga vremena smatrali izgubljenim, 
dok ga nije našao i spasio od zaborava Mirko Grgurević 
(ibid. str. XXI.); ali to su po svoj prilici samo fragmenti 
rada, kojim je stekao slavu kod ostalih pjesnika, svojih 
suvremenika i prijatelja. .. v 

Čini se uistinu nevjerojatnim, da se književni rad 
može izgubiti u cijelosti ili djelomično, dok štampa već 
od više vjekova pomno izdaje i umnožava svakakva, cak 
i najbeznačajnija djela. Ali Dubrovčani, zazirući od no¬ 
votarija, malo su se služili štampom: mogao bi se brzo 
ustanoviti broj njihovih štampanih djela u XVI. vijeku*), 
pa i sam Osman, remek-djelo najvećeg pisca slijedećega 
stoljeća, čekao je dvije stotine godina svog štampara. Mo¬ 
gao je biti, ne znam, kako razvijen ukus i nastojanje 
obrazovanih ili radoznalih ljudi, koji su prepisivali ili sa¬ 
kupljali prijepise, tekstovi ipak nisu mogli biti pošteđeni 
od nezgodnih posljedica toga zastarjelog načina sirenja 
književnih djela*, pogrešno interpretiranje, zajnjenjivanje 
autora, griješke u prepisivanju, ispuštanje, pa čak i potpu¬ 
no nestajanje tekstova, što se sve može ustanoviti s po¬ 
moću starijih potvrda. 

I Bobaljević je bez sumnje bio žrtvom toga zazira¬ 
nja od napretka. Da i nema njegova svjedočanstva 
(Rime, str. 127.), ni potvrde Mavra Orbinija (R e g n o 
degli Slavi, str. 198.), očita bi Bobaljevićeva sposob¬ 

nost bila dovoljan dokaz, da je pjevao na materinskom 
jeziku ništa manje negoli na talijanskom. Sudeći po ono¬ 
me što se sačuvalo, ne može se kazati, da je njegov pje¬ 
snički rad uistinu originalan; ima tu preveć elemenata, 
koji su zajednički svima suvremenim i ranijim kanconije- 

rima dubrovačkim. . 

Tu su jednaki uzdisaj i i jednake suze zbog neke div¬ 
ne ali nemilosrdne ljubavi. Okrutnost njezina srca može 
se usporediti samo s tvrdoćom hridi i okrutnošću divljih 
zvijeri; čak i kamenje i životinje pokazuju više samilosti 
(P. Raz. 9). Čudnovate su i protivurječne posljedice veli¬ 
ke ljubavi: u isto doba živjeti i umirati, izgarati u ledu, ho¬ 
dati kao slijepac pri očima (P. Raz. 8). Pjesnikove su boli 
tako jake, te se čini, da će ga uništiti, ali prije će sunce 
promijeniti svoju stazu, cvijeće procvasti na snijegu i ribe 
poletjeti, negoli će se on zaljubiti u drugu (P. Raz. 4). I 
makar se dogodila sva ta čudesa na svijetu, on će ipak 
ostati postojan (P. Raz. 5) 3 ). 

Iako se služi već otrcanim temama, te običnom fra¬ 
zeologijom prilagođuje talijansku metriku materinskom 
jeziku, mora se ipak priznati, da pokazuje stanovitu slo¬ 
bodu u izražavanju, neku lakoću i spontanost; svakako, 
njegov je stil manje težak i nezgrapan, negoli je kod 
mnogih dubrovačkih pisaca onoga doba. 

Kao i neki drugi, uzimlje i on iz Čubranovićeve J e- 
đupke glavno lice i nekoliko motiva, ali njegova je Ci¬ 
ganka profinjena i veoma vješta: nije samo gatalica; slu¬ 
ži se čarima i napitcima. 4 ) 

Od Ovida ili njegovih talijanskih imitatora uzimlje 
motiv tužaljke napuštene Arijadne; ali kod njega Ari- 
jadna ne niže svoja tužen ja u obliku pisma; njezino je 
jadikovanje tu koncizni je i manje učeno, a ponavlja se 
kao refren ono, što ostavljena Arijadna smatra kao 
uvjerljivo: 

Razlog prosi 

er tko srce me odnosi 

da ponese moje tielo 

(stih 10-11, 35-36, 63-64) 

Nisu nikako novi motivi ni neobične posljedice lju¬ 
bavi, koja kod ljubavnika može sjediniti u sebi toliko raz- 

ličitih i suprotnih stvari, kao ni postojanost ljubavi, koja 
se pokazuje kao trajnija od prirodnih zakona. Ingeni¬ 
ozna i bujna mašta Olimpa de Sassoferato, na primjer, sve 
je to dobro poznavala; prvi je od onih motiva opjevao on 
u dvadeset jednom strambotto: »Son muto e pario, e 
Cjuando piango io riđo — son cieco, veggo, palpo e non 
ho senso«. A za »la mattinata di perseverantia . . . dove 
Tinnamorato diče che mai non vole abbandonare la sua 
diva Leontia« upotrijebio je on cijelu povijest i mitologi¬ 
ju, cijelo životinjsko carstvo, sve rudno blago i prirodne 
pojave, da nađe upravo nemoguće primjere svega onoga, 
što se može promijeniti prije nego li će njegova ljubav. 

U tom se pogledu Bobaljevićeva vrijednost očituje u 
ožetosti i pravoj mjeri. On nije htio izmisliti nešto novo; 
postojala je za nj samo opasnost, da umori čitača i da mu 
dosadi zbog prevelike vjernosti u svojim uzorima. 

Inače znade i on, ali s manje uspjeha, razviti i raz¬ 
vući talijanski tekst, proširujući ga varijacijama: tako se 
Amor fuggitivo, epilog A m i n t e razvodnio i po- 
blijedio pod njegovim perom u neko šezdesetak i više 
strofa po 4 stiha. 5 ) 

Gotovo uvijek pokazuje velike tehničke sposobnosti, 
iako je u glavnom ovisan o svojim uzorima: u prvom re¬ 
du lakoću, raznolikost i gipkost ritma. Inspirirajući se po¬ 
novno od Tassa, zamišlja jedan dijalog između ljubavni¬ 
ka i ljubavi s odgovorima u obliku jeke, — što se u ono 
doba veoma sviđalo, a što je još ranije bilo poznato i 
Dubrovčanima. Ali Bobaljević, slijedeći Tassa, dotjeruje 
taj motiv nečim novim: riječ u jeci uzimlje po treći put 
kao početak novog stiha 6 ). Njegov uspjeh postaje još 
očitiji, ako ga uporedimo sa sličnim pokušajima jednako 
nezgrapnim i bijednim, kao što je na pr. onaj Lukare- 
vićev (Vjerni pastir, IV, 8). 

II 

Zahvaljujući većoj pomnji, sačuvao nam se potpuno 
Bobaljevićev rad u talijanskom jeziku, Rime a m o- 
rose, pastorali, e Satire. Dva mu brata, četiri 
godine poslije smrti, ostvaruju negovu nakanu i objavlju¬ 
ju mu stihove u Mlecima kod Alda 7 ), posvećujući ih 

svome bogatom rođaku Marinu di Andrea Bobali, ma¬ 
lom meceni. Zbog jezika, kojim su pisane te Rim e, ne 
ulaze ovdje u raspravu. Ali se ipak i ovdje treba obazreti 
na njih, jer one ne potvrđuju samo Bobaljevićeve spo¬ 
sobnosti,' već nam omogućuju, da mu se još više približi¬ 
mo kao čovjeku. On se povjeravao svojim stihovima — s 
koliko iskrenosti, vidjet ćemo odmah: čitajući ih razabire- 
mo malo pomalo pjesnikov portret. 

Najprije i iznad svega on pjeva o svojoj ljubavi ili 
bolje o svojim ljubavima. Iako je zbirka bez reda, hoti¬ 
mično ili nehotice, ipak se u njoj mogu razaznati dvije 
ženske pojave. Jedna, pastirica C h 1 o r i s, iza dosta 
umjerenih Damon-Savkovih uzdisaja i očajavanja, ubla¬ 
žuje svoju okrutnost i nagrađuje ga milovanjem. Ona je 
predmet nekih dvadesetak pastirskih pjesama, koje su po¬ 
svećene Dinku Ranjini. Druga je ženska pojava, maski¬ 
rana simbolima, nazvana sad Margherita, sad 
Gemma, Perla ili Cerv a 8 ), bila idealnija i nekako 
dalja; a pošto je kroz nekih desetak godina bila predme¬ 
tom njegova časnog i diskretnog obožavanja, umire ona 
15. ožujka 1574. daleko od pjesnika. Shrvan očajem on 
ostaje vjeran njezinoj uspomeni i kao što je opjevao živu, 
nastavlja je i dalje slaviti, makar je ona sada »gita al 
Cielo . . . unita al suo Fattore« (pošla na nebo . . . združena 
sa svojim stvoriteljem). S njom je izgubio sve, čak i svoj 
pjesnički dar. Jednoć mu je ljubav nadahnjivala »dolci 
rime adorne, al suo lucente Sol conformi« (slatke, kićene 
stihove, dolične njegovu sjajnom suncu), a sad: 

Morte mi detta, ch’ognor m’e presente, 

Di qui vien ch’altro mai la mia dolente 
Lingua non puo, ne’l mio angoscioso ćore, 

Ne dentro ritener, ne mandar fuore, 

Che pianto e doglia ond’o colma la mente.* 

Dok je živjela, vodila ga je teškim putem, koji do¬ 
vodi do slave, a njezin je pogled budio u njemu samo 
»lijepe i časne misli«. 

* Diktira mi smrt, koja mi je uvijek pred očima, zato moj bijedni 
jezik i žalosno srce ne mogu uzdržati u sebi ni izraziti išta drugo osim 
plača i bola, čega je prepuna duša moja. 

Ipak, kad ga već bol nije htjela uništiti, kad je već 
dugo vremena varao samog sebe, da će je opaziti, kad 
sretne na ulici u »un leggiadro ćoro di belle donne«, on 
počinje malo pomalo živjeti, snalazeći se u mirnoj filo¬ 
zofiji mudraca, kojemu su uspomene sve i koji nema ni- 
kakovih ambicija, pa ni one, da ističe svoju mudrost. 

Vrlo je rano ostario i osijedio; više se ne može baviti 
trgovinom, jer je oglušio; živi samo sa svojim knjigama, 
većinom zabavnim. Najmiliji mu je Boccaccio, pa Ariosto 
i učenici Bernija 9 ), a sačuvao je osobito poštovanje i 
prema Petrarci; koji put pak oštri svoj duh na nejasnim 
Aristotelovim »logicali intrichi«, koje ne uspijeva razjas¬ 
niti svojim razmišljanjem. 

Razgovor s malom grupom vjernih prijatelja u Du¬ 
brovniku ili u Stonu, burni prizori iz života, radoznalo, 
ali prostodušno promatanje tipova s ulice, briga oko je¬ 
dnog procesa, kojega se nikada nije mogao osloboditi, 
obavljanje vjerskih dužnosti »jednostavno i brzo«, — sve 
je to biia umjerena, trijezna i skromna hrana njegovoj 
duši. A jednako bi trijezan bio i život njegova tijela, da 
se je mogao oduprijeti strasti za vinom. 

Tako je on, stoik bez razmetanja, koji se ruga svo¬ 
jim slabostima, a ujedno se zabavlja, da pokaže njihove 
prednosti 10 ), odalečio od sebe sve, što bi ga moglo uz¬ 
nemiriti, hoteći uživati tihu radost, koju mu pružaju san, 
prijateljstvo i poezija. 

Ima on mnogo zavidnika, koji ga ne štede u svojim 
kritikama. To nisu njegovi prijatelji puristi, koji sma¬ 
traju, da je učinio veliku pogrešku zato, što je jednom 
ispred suo upotrijebio lo mjesto i l 11 ). Radi se o onima, 
koji mu poriču pravo, da se naziva pjesnikom. Suvišno je 
pobijati te njihove tvrdnje, jer on nije sebi uobražavao, 
da je genijalan, a od muza je tražio samo to, da mu ubla¬ 
že boli. »Ali imaju li uopće pojma o tom teškom umijeću 
oni, koji sude o vrijednosti djela samo po imenu autora, 
koji kude sve, što dolazi s Olimpa i koji se dive i naj- 
neznatnijoj sitnici, ako je potpisao Ariosto ili Bembo (str. 
146-151)?« 

Njega uostalom cijene svi pjesnici; i to ga umiruje 
u uvjerenju, da posjeduje stvarnu vrijednost 12 ). Na¬ 
dahnut od »l’obietto si gentil« svoje ljubavi: 

Or nella nostra, or neiraltrui favella 
Scrivo cose di lui, che viver chiaro 
Mi faran forse ancor dopo la morte.* 

(str. 127) 

Ipak se katkad zapaža nesklad u tom previranju stra¬ 
sti i osjećaja, čas jakih, čas delikatnih. Ljubav, koju je 
lijepo i nježno opjevao, znade on također i proklinjati. 
Njezini učinci nisu više božanske prirode i oni naliče ne¬ 
ugodnostima prehlade: 

L’alchimia fassi Amor nel mio budello . . . 

e stillami ii cervello 

Per lo naso ... 

... Mi sforza a starnutire, e lagrimare; 

Ma dond’io pili mi turbo e mi consumo, 

E’ che non posso piu ber, ne mangiare. 

Si ’1 gusto, e’l ventre ancor suo valor perde.** 

I on se kune, da više ne će ljubiti, te se pritom uda- 
ljuje od Petrarke: 

Cancar mi venga, Amor, se pili ti voglio 

Servire una sol’ora; 

E di tanta dimora, 

Ch’o fatto al tuo servigio, assai mi doglio.*** 

Još više smo u čudu, ako hoćemo da upoznamo Boba- 
ljevića po vijestima iz registara, koji kriju velike i male 
događaje dubrovačke Republike, njezine državne i trgo¬ 
vačke poslove. Nema tu onoga mudraca, kojega mogu ga¬ 
nuti samo Ljubav i Muze. Njegova se aktivnost najprije 
očitovala u jednom nasilnom činu, a ostalo slijedi gotovo 
u istom pravcu. 

* Nadahnut »tako plemenitim izvorom svoje ljubavi« pišem o 
njemu čas našim, čas tuđim jezikom takove stihove, koji će me možda 
proslaviti čak i nakon smrti. 

** Ljubav pravi alkimiju u mojoj utrobi ... i cijedi mi moždane 
kroz nos . . . Sili me, da kišem i plačem. Ali ono, zbog čega se ja naj¬ 
više uznemirujem i izjedam, to je, da ne mogu više piti ni jesti: tako 
da mi više ne vrijedi ni ukus ni trbuh. 

*** Neka mi dođe rak, o Ljubavi, ako ti uzbudem više služio i sam 
jedan čas; i veoma žalim, što sam ti tako dugo služio. 

III 

Savko ili Savino rodio se 1529. ili početkom 1530. 
god. Roditelji su mu bili Michele di Savino i Fioccha 13 ). 
Porodica mu je od starine bila vlasteoska, a njegov je otac 
vršio različite službe, više je puta bio i član Senata i kne¬ 
žev zamjenik 14 ). 

U petoj godini ima tri skrbnika. Ne kaže se, zašto, 
ali je uzrok jamačno financijske prirode, jer mu je tada 
otac bio još živ 15 ). 

U šesnaestoj godini 16 ) sretamo ga u ulozi Rodriga, 
kako osvećuje čast svoga oca, kojemu »Paulo Giovanni di 
Gerva havea pelato le barbe con altri schiaffi«. I preko 
volje uvrijeđenog oca Savko je ranio onoga, koji ga je 
uvrijedio »sopra la faccia, capo et mano, con lo taglio di 
naso« 17 ). To je bilo 1. travnja 1546. Na to je šestoga 
svibnja Senat 18 ) zaprijetio objema zavađenim obitelji¬ 
ma globom od 2.000 zlatnih dukata kao i lišenjem svih 
služba i uživanja javnih dobara »quod . . . neque per se, 
neque per alios, et neque aliae personae . . . unquam, aliquo 
tempore, modo, via et ingenio aliquo, non debeant inter 
se facere aliquod scandalum, aut ad invicem šibi facere 
aliquam iniuriam«. Devetog lipnja, poslije burne raspra¬ 
ve, na kojoj se odbio prijedlog, da se krivcu otkine ruka, 
proglašena je osuda: mora platiti globu od 800 zlatnih 
dukata i izvršiti šest mjeseci zatvora, i to, dok ne isplati 
globu, s negvama na nogama. Globu su platili odmah 1. 
srpnja 19 ). Izišavši iz tamnice proveo je u progonstvu pet 
godina. 

To je progonstvo, bar djelomično, proveo na Bal¬ 
kanu: od rujna 1547. do travnja 1548. nalazi se u Sofiji, 
gdje je među svjedocima, koji imaju potvrditi valjanost 
triju isprava 20 ). Čini se, da nije izvršio cijelu kaznu. Mo¬ 
ra da se je već početkom 1550. god. vratio u Dubrovnik, 
kad je 10. siječnja ušao u Veliko Vijeće. Četvrtoga svib¬ 
nja 1550. u borbi s gospodarom Nicolo Francesko di Ca- 
boga, ispred kneževe palače, izvukao je deblji kraj; počeli 
su uvredama, a zatim su trgli bodeže; Savko, koji je svom 
protivniku »tagliato ii mantello et ii saione in piu locci« 

— bio je ranjen u ruku. Čim ozdravi, morat će u tam¬ 
nicu 21 ). 

Dvije godine kasnije Senat mu dopusti, da provede 
nekoliko mjeseci u Stonu kao C a s t e 11 a n o (od 15. sije¬ 
čnja do 23. studenoga 1552.). Iza toga, ali za kratko vri¬ 
jeme, ne privlači na sebe javnu pažnju. 

Već 19. kolovoza Malo Vijeće mora upozoriti »S. 
Michaeli Sav. de Bobalio et S. Francisco de Gondula«, 
da paze, »quod eorum filij non perveniant ad aliquam 
violentiam nec alter alteri aliquam iniuriam faciat« 22 ). 
Savko se ne spominje i na nj se jamačno ovoga puta ne 
misli, premda je možda trebalo paziti i na njega; tiče se to 
njegove braće Frana i Marina, koji su, da osvete ćušku, 
datu pred sedam ili osam mjeseci, napola ubili mladog 
Frana Gundulića: naprasitost je bila uistinu prirođena 
cijeloj obitelji. U drugoj četvrti stoljeća nema imena, koje 
se češće spominje u Lamenta de intus: otac pred¬ 
njači, a mnogobrojna se djeca natječu, tko će ga bolje 
nasljedovati: ćuškaju pučane, pogrdno vrijeđaju, svađaju 
se, pomažu i druge napadače, a znadu počinjati i manje 
krađe. Sve su to obični čini tih čudnih karaktera 23 ). 

Pet mjeseci kasnije Savku prijete zatvorom, ako ne 
pristupi pred Malo Vijeće (u siječnju 1554.) 24 ). U velja¬ 
či se tuži Nicolo de Polo, brijač, da ga je »batuto con 
lo piano della spada . . . et minacciandomi di tagliarmi ii 
naso« 25 ). Zatim je u kolovozu 1554. osuđen, da ode »in 
unum ex tribus carceribus pelagi per menses quatuor cum 
duabus portis clausis«; ključevi su te ćelije bili povjereni 
pisaru kriminalnih sudaca, a njezina je vrata mogao otvo¬ 
riti samo u nazočnosti kapetana u noćnoj službi! To je 
bila posljedica sukoba sa »S. Laurentio de Gigantibus 
cancellario«. Ne htijući, da se za njim zatvore vrata te 
tamnice, krivac se dohvati pučine i ključar Andrija iz¬ 
javljuje pred Vijećem, da Savko »nunquam intravit in 
carcerem et nunc similiter non est«. 

Podvostručuju mu kaznu zbog njegove odsutnosti. A 
on iz daleka moli za milost: Senat i Veliko Vijeće dugo se 
vremena ne obaziru na to; a u lipnju 1555. i u veljači 
1556. njegova se molba odbija 27 ). 




Tako je on po drugi put prisiljen da živi izvan Du¬ 
brovnika, ali gdje? Nemajući točnijih podataka, možda 
ćemo nešto saznati iz jednog soneta u njegovim Ri¬ 
mama. . 

Pripovijedajući svom prijatelju o ljubavi prema 
Chloris u pastirskom vidu, on ovako kaže: 

Sull’erto ed aspro monte, e posto fra li 
Tre mari, sopra’l stagno, u per terrore 
Del Giganteo superbo empio furore 
Giove ancor vibra i suoi focosi strali, 

Ferito e preso dali’ Arcier ch’a l’ali, 

Per una Pastorella . . . 


Araneo mio gentil, piansi e cantai*. 

To je prava zagonetka. Ne postaju li jasniji ti sti¬ 
hovi, ako ih uporedimo s ovima Klaudijanovim (R a p t. 
Proserp., I, 141. i dalje): 

Trinacria quondam 

Italiae pars una fuit, sed pontus et aestus 
mutavere situm. Rupit confinia Nereus 
victor et abscissos interluit aequore montes 
parvaque cognatas prohibent discrimina terras. 
Nunc illam socia rupta tellure trisulcam 
opposuit natura mari. Caput inte Pachyni 
respuit Ionias praetentis rupibus iras, 
hine latrat Gaetula Thetis Lilybaeaque pulsat 
brachia consurgens; hine indignata teneri 
concutit obiectum rabies Tyrrhena Pelorum. 

In medio seopulis se porrigit Aetna perustis; 

Aetna Giganteos numquam tacitura triumphos, 
Enceladi bustum, qui saucia terga revinetus 
spirat inexhaustum flagranti vulnere sulphur**. 

* Na obronku strmog i vrletnog brda, između triju mora, povrh 
morskog rukava, gdje iz straha pred oholim i strasnim bijesom Gi¬ 
ganata Jupitar još uvijek baca svoje vatrene strijele, ja ranjen i uhva¬ 
ćen od krilatog Strijelca za jednu Pastiricu. . . mili moj Ranjina, 
plakao sam i pjevao. 

** Trinakrija je jednom bila dio Italije, ali je more i sunčana 
žega promijenila taj kraj. Pobjednik Nerej razbio je među i protekao 

Tu se spominju tri mora: Jonsko, Afričko i Tirensko. 
Strmo je gorje Etna, gdje još traju muke giganta Ence- 
lađa. Neke se pojedinosti ne mogu točno razjasniti; nije 
li stagno možda mesinski tjesnac? Ipak ne će biti pre- 
već smjelo zaključiti odatle, da je mladi Dubrovčanin 
ljubio i pjevao o ljubavi na Siciliji, gdje će nekoliko go¬ 
dina kasnije Ranjina u svemu slijediti njegov primjer. 

Ta hipoteza može nam bolje razjasniti njegovo ka¬ 
janje, kad šalje savjete Luki Sorkočeviću, koji se nalazio 
u Firenci, na izvoru »(del) bell’idioma Tosco« (lijepog to- 
skanskog govora): 

Felice te, cui si benigna ii viso 
Mostra Fortuna; se saprai, ch’io (lasso!) 

Gia non seppi usar bene ii suo favore.* 
Kad govori o blagodatima Sreće, koje nije znao do¬ 
bro upotrijebiti, ne misli li na to nekoliko godina, što ih je 
proveo na jednom talijanskom otoku? 

Kad mu je uspjelo vratiti se u domovinu? Njegova 
Poslanica od 7. siječnja 1557., koju je upravio Miši 
Pelegrinoviću, i spis od 2. srpnja iste godine, kojim do¬ 
pušta, da se otvori očeva oporuka 28 ), ne kažu nam, da 
li je on tada boravio u Dubrovniku, ali svakako ne do¬ 
kazuju njegovu odsutnost iz rodnog grada. 

U poslanici ima i ova izreka: »Držića ki u slavi — 
spjeva pjesni sve ljuvene, — vele drago ti pozdravi«. Ali 
da se odatle mogu izvoditi kakvi zaključci, trebalo bi 
znati, gdje su se tada nalazili Marin Držić i Miše Pele- 
grinović; za ovoga drugog ne zna se, da li je ikad bio u 
Dubrovniku. 

je između odsječenih brda te sada mali razmaci odvajaju rodne zemlje. 
Sada je priroda, drugarica razdvojenog tla, suprotstavila moru onaj 
trougli otok. S jedne strane Pahinijeva glava odbija srdžbe Jonskog 
mora hridima, što strše; s druge strane laje Getulsko more i uzburkano 
bije o Lilibejske luke; s treće strane bijes Tirenskoga mora drma Pe- 
lor, koji se opire. Po sredini se diže Etna s opaljenim grebenima; Etna, 
koja ne će nikad prešutjeti triumfe Giganata, Etna, grob Enceladov, 
koji sputan ranjenih leđa odiše neiscrpljivim sumporom preko platne¬ 
nih rana. 

* Blago tebi, kome sreća pokazuje tako blago lice, ako se uzbudeš 
znao koristiti njezinom naklonosti, što ja (jadan!) nisam umio. 

Gluhoća, od koje je Bobaljević tada počeo trpjeti, 
kao i neprilike, koje su ga stalno pratile, predmet su nje¬ 
gova dopisivanja s hvarskim pjesnikom: 

»Tvoje bitje znati žudim (piše mu hvarski pjesnik). . . 

_ jer od mnozieh slišah i čuh — ... — da s’ nemoćan, 

nezdrav i gluh«. I Bobaljević to potvrđuje: »toli trudim 

_ u bolesti bez pristanka, — da ni’e noći, da ni’e danka, 

_ kad ne zovu smrt i žudim«. Ne može da razgovara, jer 

»govorit ne umijem, — ne čuv, gdi se što govori«, i ne 
čuje ništa »neg li buku — jak no gdi se more smuti«. Po¬ 
kušao je sve lijekove pa i najčudnovatije, ali sve uzalud 
i zato je izgubio svaku nadu: »Je li koja — boles veća 
gdi na svieti — neg mriet’ a ne moć umrieti — i ne imat 

čas pokoja«. e 

Očevo mu je nasljedstvo zadalo također briga, i> 
jedne strane, jer je bilo zaduženo, a s druge, jer je veoma 
dugo trajala dioba dobara između pet sinova i. tri kćeri, 
koje su imale ući u samostan. Prodali su kuće, imanja su 
u Obrovu i Zatonu, a bit će i u Stonu dali na doživotno 
uživanje D. Fiocchi, jer se nije moglo dijeliti ). Na¬ 
pokon je 8. listopada 1567. Savko svoj dio prepustio bratu 
Sigismundu uz uvjet, da mu daje doživotno 60 zlatnih du¬ 
kata, a nakon majčine smrti 67 30 ). Tako je on sebi osi¬ 
gurao redovit dohodak — istina veoma skroman, jer je 
tri godine kasnije morao priznati neplaćeni najam za go¬ 
dinu dana Franu Nika Sorkočeviću, čiji je bio stanar; a 
taj dug isplatio je tek u veljači 1572. god. 31 ). 

Međutim je počeo sudjelovati u upravi i u javnim 
službama 32 ); jedamput je godine 1563. bio kapetan u 
Pozvidu, a skoro je uvijek služio u Stonu, bilo kao kape- 
.an (1565.C*). (1568.)**), bilo kao jedan od iinovmka la- 
voreri de pagamento (1571., 1576., 1578., 158U.) ; 
ililavoreri de s c r i t ta (1574., 1584.). v . 

Druga njegova satira prikazuje njegov mirni život u 
Stonu; ali isprave bacaju poneku sjenu, što on ne spomi¬ 
nje. Koncem 1569. god. 36 ), po nalogu Senata, vodi se 
istraga o zloupotrebama i pogreškama stonskih činovnika 
u toj godini. On nije besprijekorno izvršio svoju službu 
1576. godine: na temelju izvještaja »Provisores Stagni« 
osuđen je 19. lipnja 1579., da plati »ip(or) p(eros) XXV 

nro modijs XXV salis ablati et de pluri pro poena ip(er) 
p(eros) XX in ter(min)o dieru(m) octo... sub poena 

^ UP ^Malo poslije svoje posljednje službe on umire bez 
oporuke g. 1585. 38 ). 

IV 

To su podaci, koje smo mogli sakupiti o Savku Boba- 
ljeviću. Njegov život po tim izvorima oprečan je njego¬ 
vom književnom djelu. 

Možda se ipak mogu izgladiti te opreke. Pjesnik je 
pokazao samo ono, što je volio u sebi ili samo, kakav je 
htio da bude; možda je pak vidio sama sebe jedino u zr¬ 
calu književnosti: misiio je, da naliči stanovitom tipu, koji 
su stvorili pisci. 

Ton je njegovih satira na primjer bio već unaprijed 
određen literarnom vrstom. Obnavljajući Horacija Ariosto 
je dao nedostiživ primjer, i prema tome uzor, koji će se 
često oponašati. Neprisiljena jednostavnost, vedra ozbilj¬ 
nost, živahne skice, blaga i nikad uvredljiva kritika, sve 
je to potjecalo od Ariostova uzora, a to su oponašali dosta 
nespretno, a katkad i prosto, svi Sansovini, Paterni, Ben- 
tivogli i toliki drugi. I neke su teme tradicionalne: kao 
za zabavu dvaput opisuje banalnost, koja ispunja njegov 
svagdašnji život; ali Bentivoglio je već prije njega ispričao 
»la sua vita lontana dal giudicio del volgo«, isto tako 
Paterno i mnogi drugi, tako da bi se vrlo lako moglo naći 
veza između pojedinosti tih života, koji su mnogo daleko 
jedan od drugoga. Bobaljevićeva je originalnost u tome, 
što je on čisto personalan. Njegovi predšasnici daju samo 
portrete i savjete, rugaju se i kritiziraju. On naprotiv nije 
moralist: želi samo da bude u vezi sa svojim prijateljima. 

Ima naime bar jedan osjećaj, koji istinski proiz¬ 
lazi iz njegova djela: to je prijateljstvo, koje je on vje¬ 
rojatno duboko osjećao, i koje je znao probuditi i kod 
drugih. Sve njegovo dopisivanje nije hinjeno, a usto 
znamo, da su njegovu smrt veoma žalili. 

Kad govori o ljubavi, ne znamo, kako bismo ga su¬ 
dili. Ima toliko različitih raspoloženja, nijansa i pokreta 
strasti, ima prijelaza iz sreće u očaj i snova, što je sve 

* 

uzeo od Petrarke ili Petrarkista. Žena, koju toliko ljubi 
i koju toliko slavi, čini se kao fantom bez izražaja, bez 
posmijeha i pokreta; njezin portret naliči portretu bez¬ 
brojnih Laurinih kćeri, koje su sve plave, slatke i divne. 
Pa ipak ne može se poreci dojam iskrenosti. On nije imao 
toliko pjesničkog dara, da bi mogao naći novi izraz^ za 
svoju ljubav; odviše je književan, da bude prostodusan. 
Svakako bio je darovit. Njegove Rime ne bi umanjile 
vrijednost zbirka, koje je toliko volio XVI. vijek; ima u 
njima harmonije i pokreta, katkad i izražajne ozetosti i 
savršenog slaganja smisla i kadence, ima skoro uvijek 
osobite vještine u upotrebi običnih izraza i prevec lake rafi¬ 
niranosti. . . , . 

Da je Bobaljević više pjevao na materinskom jeziku, 
mjesto da se nepoznat pridruži stadu osrednjih Petrarki¬ 
sta, bio bi možda dopro u red ponajboljih književnika. 
Mjesto bogate i raznovrsne talijanske tradicije, koje su se 
jedva oslobađali i najoriginalniji, bio bi našao još mladu 
dubrovačku poeziju, koja je tada bila jos u izgrađivanju. 
Književna tradicija tu nije bila dovoljno jaka ni usta¬ 
ljena, te nije trebalo tražiti genijalno pero, da joj dade 
nove oblike. Jezik i pjesnički oblici nisu jos bili pročiš¬ 
ćeni. Ali, iako je Ranjina razumio ili naslutio, sto se dade 
postići na narodnom jeziku, iako se znao pokazati virtuo¬ 
zom u formi, njemu je ipak nedostajalo osjećaja duše, 
personalnosti. On je veoma vješto prenosio ili prerađivao; 
svojim je sugrađanima pružio iluziju obnavljanja ili stva¬ 
ranja, ali je svakako bio manje pjesnik nego Bobaljević. 

BILJEŠKE 

i) a Vaillant je dobro obrazložio mišljenje, da treba među ove 
ubrojiti pjesmu br. 29., koja se nalazi među Zlatarićevim Piesni raz¬ 
like,\ sudeći po rukopisima bila je vjerojatno upravljena Gospodinu 
S(abu) B(obaljeviću): vidi La Langue de Dominko llatanc, 1 . str. 

20—2 aj Popisao ih je M. Rešetar, Bibliografski prilozi, II, K dubro- 
vačkijem izdanjima XVI. vijeka (Građa za pov. književnosti krv., 

IX ’ *) 2 Cfr. Zlatarić, Piesni razlike, L, stih 12—16 (SPH, XXI, str. 
194) i Ranjina, Piesni razlike, br. 320. (SPH, XVIII, str. 152.). 

*) Medini, Povijest hrvatske književnosti, str. 154. 

5 ) A. Vaillant, op. cit., I, str. 47. 

i) Torbarina, Italian influence on the poets of the Ragusan Re- 

public, L °”4“ n > ni’ 0 S Occhi ponovno je štampao Rime g. 1783. u 
r . , '-i... za iedno s Monaldijevim Rimama, kao »primo saggio 

Dubrovnik , J • ; q U est’ i nc lita .. . Citta«. Citati se u ovoj 

de d„ a ii SU odnose na to P drugo izdanje. D. Korbler je štampao u Radu 
T /o\9 ] str 53—93) dugu analitičku studiju, koju treba upotpuniti i 
nooraviti prema veoma strogoj ali dokumentiranoj ocjeni Arriga Zin- 
ka P (Atti e Memorie della Societd Dalmata di stona putna, I, Žara 

1926,, 8} St Korbler ^mišljenja, da se tu radi o Margheriti Cerva, ali 
nieffovi dokazi nisu dosta uvjerljivi. Nema nijedne poredbe kod Bo- 
balievića, koja ne bi bila obična u petrarkističkoj poeziji, bile to 
noredbe s dragim kamenjem ili s gracioznim životinjama. Uostalom 
da li je Bobaljević uopće mogao uzimati tako prozirne simbole, kad 
znamo kako se strogo pazilo na držanje vlasteoskih djevojaka? One 
su bile tako strogo čuvane, da ih je izvan obitelji bilo^ teško upo¬ 
znati ili čak i vidjeti; ako se pak radilo o kojoj mladoj ženi,^diskre- 
ciia je bila prva dužnost. Ime Cvijete Zuzorić moglo bi služiti kao 
protudokaz; ali ona je bila odgojena na talijanski način, a po Niksi 
Vita Gučetiću znamo, da je ona mnogo trpjela zbog ogovaranja zlih 

9 ) Dva su stiha: »Non faro come quei che’n loro carte — han 
lodato le fiche ( — i fichi) e cose frali« (str. 115) aluzija na capitolo 
in lode de Fichi Marija Molze, koji se nalaze u više zbirki šaljivih 
pjesama kao na pr. u II secondo libro delV opere burlesche di M. 
Francesco Berni, del Molza . . . in Venetia, 1566., fol. 16b (prvo je 
izdanje iz god. 1555.; Molza je umro već god. 1544.), ali ga nema u 
Poesie latine e volgari, koje je izdao Serassi g. 1747. u Modani. Mol¬ 
za stavlja riječ sad u muški sad u ženski rod (ii fico, la fica), što 
dovodi do svakojake dvosmislenosti. — Korbler je iznio imena tali¬ 
janskih pisaca, koji se spominju u Rimama (op. cit. str. 61—65); ali 
je njegov popis nepotpun, te bi trebalo još dodati barem Olimpa (da 
Sassoferrato), čiji potpun gubitak ugleda Bobaljević, čini se, žali 
(str. 150), a možda i T. Tassa s Oslobođenim jeruzalimom, ako se 
prihvati hipoteza A. Zinka (1. c. str. 264), da postpji sličnost između 
jednog stiha u sonetu upravljenom Varchiu (1 alte opre che col 
senno e colla mano) i dobro poznatog stiha u Oslobođenom Jeruza- 
limu (I, 1. v. 3). 

10 ) Du Bellay (Oeuvres, izd. Chamard, V. str. 186—191) posvetio 
je Ronsardu svoju Hymne a la surdite. Sličnosti, koje bi se mogle 
naći u obradi iste teme dvaju pjesnika, potječu zapravo iz naravi 
samog predmeta i ne treba u njima tražiti srodnosti ili kakav za¬ 
jednički izvor. Treba ipak istaknuti, da se oba pjesnika ograđuju 
unaprijed od prigovora, kao da se oni na šaljivi način rugaju toj 
mani. 

u ) Sonet upravljen Monaldiju (str. 135), u kojem pripovijeda 
onu anegdotu, kaže nam, koliko je Bobaljević bio skrupulozan, što^se 
tiče jezika i kako je poznavao Bembov gramatički rad. Zato je Kor¬ 
bler morao biti oprezniji u svom otkrivanju tobožnjih jezičnih grije- 
šaka našeg pjesnika. 

12 ) Uopće mu je poštovanje bio dokaz, da je točno mislio. Bio 
je prozvan među Accademici Concordi, gdje su se okupljali najodlič- 
niii 1 lubitelii književnosti u Dubrovniku. 

13 ) Jireček, Archiv fiir slav. Philologie, XXI (1889.), str. 496. 
Što se tiče imena njegove majke, cfr. Cons. Rogat., 47, fol. 167b, 
i t. d., i Pest. Not., 41, od 2. srpnja 1557. 

14 ) U Specchio del Maggior Consiglio, od 1531.—1557., nalazimo 
njegovo ime upisano čak 33 puta u popisima upravnih i javnih služba. 

15 ) Putores Kotar., I, fol. 16 (3. listopada 1535.): »S. Glemens 
Ant de Gozze, S. Bernardus Benzola, S. Joannes Fr. de Buchia facti 
fuerunt tutores S. Savini Mich. de Babalio cum libertate et auctoritate 

consueta«. . _ . . , . ... 

16 ) G. Tadić naskoro će objaviti dokumente jednoga zanimlji¬ 
vog procesa, iz kojega se saznaje, da se je Savko, četrnaestogodišnji 
učenik, uzbunio zbog batina, koje mu je po ondašnjem običaju dao 
učitelj Nicolo (Lamenti dinanzi U Minor Consiglio, XI, 4, fol. 298). 

17 ) Annales anonymi, izd. Nodilo, Zagreb, 1883., str. 120. 

™) Cons. Rogat. 47, fol. 201—202. 

19 ) Cons. Rogat. 47, fol. 220. 

20 ) Diversa Cancellariae, 133, fol. 100—101. Dokumenti prepi¬ 
sani u Dubrovniku dne 13. lipnja 1548., a datirani su u Sofiji dne 
21. rujna 1547., 1. siječnja 1548. i 25. travnja 1548. 

21 ) Lamenta de intus, 94, fol. 148. 

22 ) Cons. Min., 43, fol. 78. 

23 ) Cf. Lamenta de intus, 89, fol. 16; 94, fol. 151; 96, fol. 205; 
97, fol. 18; 98, fol. 25, 53, 173, 176; 99, fol. 198; 103, fol. 199; 107, 
fol. 168; etc. 

24 ) Cons. Min., 43, fol. 122. 

25 ) Cf. Lamenta de intus, 99, fol. 9. 

26 ) Cons. Min. fol. 177; Cons. Rogat., 52, fol. 130—131. 

27 ) Cons. Rogat., 53, fol. 35, 166; Cons. Maj. 23, fol. 166. 

28 ) Pestam. Kot., 41 (1555—1560). ™ 

a») Cons. Rogat., 57, fol. 127; Div. Kot., 117, fol. 97—98, 228. 

39 ) Div. Kot., 117, fol. 235. 

31 ) Div. Cancel., 156, fol. 189. 

32 ) Jireček, citirani članak. 

33 ) 26. srpnja 1565. Senat (57, fol. 195) mu dopušta, da ga na 
vlastite troškove za mjesec dana može zamijeniti Miho Marina Guče- 
tić u njegovoj službi »Capitaneo Castri magni Stagno«. 

34 ) 5. listopada 1568. dopušta mu se, da ga zamijeni brat, kako 

bi mogao pohoditi svoju majku u Dubrovniku. »D. Phiocca quae gra- 
viter aegrotat« (Cons. Rogat., 59, fol. 41). . 

35 ) 9. veljače 1580. imao je dopuštenje Senata (6o, tol. loSJ, 
da može provesti petnaest dana u Dubrovniku »pro curanda sua 
aegritudine«. 

36 ) Cons. Rogat., 59, fol. 63. 

37 ) Cons. Rogat., 65, fol. 103—104. 

as) Cfr. Cons. Rogat., 69, fol. 132 (29. travnja 1587.) » . . . est 
de dando iibertatem Mag.co D. Rectori et suo Cons.o ut possint 
creare tres off.les qui inquirere debeant bona liquida q. S. Savini 
Mich. de Babalio .. .« 

DINKO RANJINA I NJEGOV ŽIVOTOPIS 

Bez svake sumnje Ranjina zauzima dosada odlično 
mjesto u povijesti dubrovačkog pjesništva, ali nam nje- 
ov život i njegov karakter nisu ništa bolje poznati od 
životopisa čak i manje važnih njegovih takmaca. Ako po¬ 
gledamo Valjavčevu raspravu u izdanju Akademije u 
Zagrebu, koja sadrži ukratko sve dotada poznate podatke 
(1891-)» Vidjet ćemo, kako je neznatan broj pouzdanih 
vijesti,’ koje su upotpunjene nekim vjerojatnim pretpo¬ 
stavkama. Iza toga je Jireček dodao neke datume i činje¬ 
nice, što ih je povadio iz dubrovačkog arhiva 1 ); Šime 
Urli’ć, po istom postupku, dao je g. 1927. 2 ) kratak, ali 
vrijedan prilog, u kojemu se sve tvrdnje ne mogu jedna¬ 
ko prihvatiti radi zbrke među osobama, u koju je već bio 
zapao i Jireček. 

Iz tog istog izvora crpim neke nove dokumente 3 ), 
ponekad zanimljive, ali uvijek korisne, da našeg pjesnika 
upoznamo u pravoj slici; koristio sam se i arhivom viteš¬ 
kog reda sv. Stjepana u Piši 4 ), i djelomično u Firenci 5 ). 

Svaki kandidat reda sv. Stjepana 6 ) morao je pred 
Vijećem Reda utvrditi svoje puno poštenje i dokazati, da 
mu plemstvo, kako po ocu tako i po majci, seže do četvr¬ 
tog koljena: to bi se saznalo na osobitoj raspravi, gdje bi 
svjedoci, imenovani od samog molitelja, dolazili, da svje¬ 
doče. 

Za Ranjinu — prvoga dubrovačkog kandidata 7 ), o 
kojemu se dakle nije mogla dobiti nikakova informacija 
među članovima reda — rasprava se morala svršiti uz po¬ 
moć Dubrovčana, koji su živjeli u Italiji, ili Talijana, koji 
su jednom živjeli u Dubrovniku. Ona obuhvata dva raz- 
lična dijela: prvi dio vođen u Genovi »coram Magco Dno 
Alexandro de Massariis de Narli Jur. utr. doc.« nastoji 

utvrditi stanoviti broj općenitih pojava u dubrovačkom 
ustavu 8 ). Svjedoci 9 ) se ograničuju na to, da potvrde pre¬ 
dočeni im iskaz. ... 

Drugi dio, po predmetu ograničeni 11 , tiče se mnogo 
više našeg pjesnika i njegove obitelji. Svjedočanstva regi¬ 
strirana u Firenzi 30. listopada i 1. studenoga 1567. iska¬ 
zali su Zanobi di Giorgio Bartoli, Matteo di Pier Bartoli, 
firentinski plemići, nadalje Dubrovčanin Francesco di Sera- 
fino di Giamagno i »Mons. re Lodovico Beccadello di Bo- 
logna, gia arcivescovo di Raugia«, kojega su ispitali 2. stu¬ 
denoga u njegovu prebivalištu u Pratu 10 ). 

Prema navodima molitelja, koje su potvrdili i preci¬ 
zirali svjedoci, Kancelarija je Reda ustanovila ovu genea¬ 
logiju 11 ). 

Di Gozze Ragnina Cerva Gozze 

Marino Giovanni Stefano Drago 

Pi era — Matteo Bartolomeo — Niccoletta 

Domenico — Maria 
Domenico 

Prema tome dakle pjesnik nije sin Domenica di Ma¬ 
rino, kako je mislio Jireček i kasnije, povodeći se za njim, 
Urlić 12 ). Zabuna nam se uostalom čini dosta shvatljiva, 
jer Specchio napola prešućuje sudbinu oca našeg Dome¬ 
nica. Nisam mogao naći njegova imena među članovima 
Velikog Vijeća ni traga njegovoj oporuci. No kako je 
vršio više javnih služba: g. 1521. i 1524. on je ipak jedan 
od dvadeset i jednog člana Colegio-a de la apelatione, 
gdje je mogao netko biti tek nakon navršenih 35 g. života, 
što znači, da se je rodio prije 1487. — God. 1526. nalazi¬ 
mo ga među četiri Dohanieri de la Dohana grande. God. 
1530. ulazi u Vijeće Umoljenih, gdje je izabran ponovo 
1532. i 1533. U istom je razdoblju dvaput jedan od petorice 
casamorti (1530. i 1533.), a 1531. jedan od šestorice judici 
del criminal. Datum se njegove smrti može dosta približno 
odrediti, kad znamo po Zanobi ju Bartoli 1 *), da je Dinko 
posmrče, koji se rodio prvih mjeseci ^ 1526. Njegova je 
udovica prisiljena, da već početkom ožujka raspravlja na 
sudu sa zakonitim štitnicima o imovinskom stanju, koje 
je, čini se, bilo veoma zamršeno 14 ). Procesi će se veoma 

oduljiti i ona će imati posla sa sudom čak i nakon što je 
Dinko postao punoljetan. 

O Dinku nemamo više nikakovih vijesti, dok nije 27. 
ožujka 1556. ušao u Veliko Vijeće. Polovinom studenoga 
g. 1559. 15 ) zaručuje se s Madom, kćerkom pokojnog Ni- 
cold di Lucari, i obeća je, da će se oženiti u roku od pet 
godina; zatim odmah odlazi u Messinu, gdje se je već bio 
udomaćio njegov brat. Otputovavši ponio je sa sobom no¬ 
vac, što su mu ga povjerili Hieronimo Mar. de Gozze i 
Nicolo Fran. de Caboga. Ovi su prisiljeni obratiti se na 
Vijeće Umoljenih, da bi dobili natrag svoj novac, koji on 
nikako nije htio vratiti — usprkos dviju povoljnih presuda 
consula. 11. kolovoza Vijeće odlučuje, da se Dinko mora 
pokoriti presudi, inače će nova rasprava odrediti potrebne 
mjere 16 ). 

Mjeseci prolaze, a odluka Vijeća ostaje mrtvo slovo. 
Ozlojeđeni vjerovnici mole u veljači 1563. ponovo inter¬ 
venciju Senata jednom tražbom, koja je zanimljiva u cje¬ 
lini 17 ): 

Ill(ustrissi)mi S(igno)ri. Sicome li dishonesti porta- 
menti di S. Dominico di Ragnina anzi expressa tirannide 
ušata contra di noi e nota alle SS. VV. credo molto piu 
sono i danni che di la mi sono seguiti havendomi ritenuto 
gia tre anni e mezzo sono tutto l’havere nostro e benche 
per la parte presa nel Mag(nifi)co conseglio de Pregadi 
sotto delli xi agosto del 1562. ne Fhavette dichiarato debi- 
tore di scudi 836 gr. 14 justa la forma della sententia de 
SS. Consuli li quali ne dovrebbe pagare in termino di XXV 
di, dal giorno che detta parte le sarebbe denunciata. Ecco 
sono sei mesi appresso che noi andamo adoperando tutte 
le forze n(ost)re, nel tener tutti li mezzi possibili ad effet- 
tuar detta parte, non senza molta spesa e n(ost)ro gran 
fastidio. Ne pure con tutto questo noi habbiamo possuto 
conseguire l’intento n(ost)ro, e di cio e stata caggione, 
molto rispetto e gran timore delle ingiurie minaccie e in- 
sulti del detto S. Domenico, ch’harebbeno havuti quelli alli 
quali havemmo mandato ogni spedit(ion)e e procura per ris- 
cuotere detti denari, sicome le SS. VV. di cio si potrano 
illuminare da piu lettere, a noi scritte da Messina. Hora 
havendo perso ogni altra speranza, astretti da quella ne- 

cessita che sogliono havere, quelli si trovano aggravati di 
famiglia, senza faculta e possessioni. Genuflessi, ricor- 
riamo alla Giustizia delle SS. VV. suplicandole vogliano 
dichiarare la sicurta fatta qui, sulle robbe caricate sopra 
la naue di Franc(esc)o Horsich in nome di S. Martholiza 
di Rag(nin)a suo fratello 18 ), essere stata fatta, per conto 
di detto Domenico. Illuminandosl le SS. VV. dal processo 
principiato, per ditta dichiaratione. E quando a quelle pa- 
resse che cussi sia, supp(lichia)mo le SS. VV. uogliano 
hauer compassione nel concederci che noi possiamo ualerse 
sopra detta sicuurta poi che la naue e persa, accioche noi 
non andiamo perdendo ii tempo nel cercar’ ii n(ost)ro, da 
ch’ingiustamente ne lo possede, et in caso che la detta se- 
curta non si trouasse de conto di Dom(eni)co de Ragnina 
supp(lichia)mo uogliate almeno che la nominata parte de 
Pregadi noi possiamo denunciare quiui al suo procuratore, 
con prolongare lo termino di tre mesi, dal di della denun- 
cia, che sia tenuto ditto Domenico depositare detta somma 
di denari in mani de S. Giugno Ber. di Cerua, o M. Piero 
de Canigiani o ueramente di M. Baldocarso Fiorentini in 
Messina al ordine e risico nostro, e cussi facendo fine, pre- 
gamo Iddio che VV. SS. feliciti e conserui*. 

* Presvijetla Gospodo. — Nepošteno držanje, ili bolje očito ^ti- 
ranstvo g. Dinka Ranjine prema nama, što je sve, poznato Vašim 
Gospodstvima, od velike je štete bilo po nas, jer on već tri godine i pol 
pridržava naš prihod, iako je Uzvišeno Vijeće Umoljenih 11. kolovoza 
1526. zaključilo, da nam on duguje 836 škuda i 15 groša prema odluci 
gg. Konzula, koji bi iznos on morao isplatiti u roku od 25 dana raču¬ 
najući od dana prijave. Eto već je gotovo sest mjeseci, kako mi uz 
mnogo troškova i neugodnosti nastojimo svima svojim silama i raspo¬ 
loživim sredstvima, da se izvrši to utanačenje. Pa ipak, uza sve to ni¬ 
smo mogli postići, što smo htjeli, a to iz obzira i iz velikoga straha 
pred uvredama, prijetnjama i napadajima rečenoga g. Dinka prema 
onima, koje bismo poslali i ovlastili, da utjeraju spomenuti novac, što 
će sve Vašim Gospodstvima potvrditi nekoliko pisama, što nam ih pišu 
iz Messine. Pošto smo već izgubili svaku nadu i prisiljeni nuždom, koju 
običavaju osjećati oni, koji su opterećeni brojnom obitelji, a bez moći 
su i posjeda, obraćamo se na koljenima Pravdi Vaših Gospodstava, 
moleći ih, da izvole osigurati nam robu ukrcanu na brodu Frana Hor- 
sića za g. Martolicu Ranjinu, njegova brata, koja je roba poslata 
na račun rečenoga Dinka, uzimljući Vaša Gospodstva pritom u obzir 
rečenu izjavu. Iako se Vaša Gospodstva uvjere, da je tako^ molimo ih, 
da se smiluju i udovolje našoj molbi, da se možemo poslužiti traženim 

Senat se triput vraća na tu stvar i napokon daje vje¬ 
rovnicima povoljno rješenje 19 ). 

Da li je on zbog tog proganjanja ostavio Messinu? 

Iste godine 1563. on se nalazi u Firenci, gdje je našao « 
malu dubrovačku koloniju, u kojoj su se isticali Frano Lu- 
karević i Lukša Sorkočević, također pjesnici od vremena 
do vremena. 

U Messini je ispjevao najveći broj svojih pjesama. 
Nastavlja zatim i, čini se, završava u Firenci, gdje odmah 
po dolasku izdaje kod sina Lorenza Torrentina svoje 
Piesni razlike u divnom izdanju. Na početku se nalazi nje¬ 
gov portret, koji je ukrašen križem 20 ), što bez sumnje 
predstavlja orden reda, kojim su ga odlikovali u Rimu 21 ). 

Skoro u isto vrijeme izlaze njegove talijanske pjesme 
u drugoj zbirci Rime scelte, koje je 1563. Giolito izdao u 
Mlecima 22 ). Već je tada u vezi s nekim piscima: u pjes¬ 
ničkom je dopisivanju s Domenichinijem i urbinskom 
pjesnikinjom Laurom Battiferra 23 ). 

Firenca će još više zadovoljiti njegovu taštinu^ koja 
sudeći po nekim činjenicama, nije bila mala i pružit će 
mu zadovoljstvo više od štampanih mu stihova. 

Cosimo I., navodeći vjerske razloge, iako je sigurno 
imao i drugih namjera, upravo je tada osnovao, po uzoru 
Malteškoga, jedan red pod zaštitom Svetog Stjepana. Biti 
član tog reda bila je velika čast, ali je bilo i obveza, koje, 
čini se, nisu svi smatrali da ih moraju u cijelosti vršiti: 
čistoća u braku, poslušnost i dobročinstvo; a trebalo je 
proboraviti neko vrijeme i na galijama reda, kojima su 
suzbijali nevjernike. 

osiguranjem, jer se je brod izgubio, kako ne bismo morali gubiti vre¬ 
mena u traženju svoga (novca) od onoga, koji ga nepravedno pridr¬ 
žava. Ako pak rečeno osiguranje nije na računu Dinka Ranjine, mo¬ 
limo ih, da izvole barem dopustiti, da po spomenutoj odluci Vijeća 
Umoljenih možemo tražiti ovdje preko njegova zastupnika, s produ¬ 
ljenjem roka od tri mjeseca od dana prijave, da rečeni Dinko po našem 
nalogu i na našu opasnost izruči spomenuti iznos u novcu. g. Giugnu 
Ber. de Cervi ili g. Pjeru de Canignaniju ili pak g. Baldocarsu Fioren- 
tiniju u Messini. I završujući tako. molimo Boga. da usreći i uzdrži 
Vaša Gospodstva. 

Ranjina moli 1567., da bude primljen među vitezove 
sv. Stjepana; sama ta kandidatura jamačno pokazuje, da 
nije bio nepoznat u krugovima Medicija, ali on nije bio, 
kako se katkad mislilo, u osobitoj prinčevoj milosti. Dao 
je dokaze o svom plemstvu, i tu su priliku njegovi prija¬ 
telji upotrijebili, da ga mogu hvaliti. Svi su izjavili — kao 
da se natječu — da je dobar kršćanin, čovjek pošten do 
savršenstva, neporočna života i vrijedan poštovanja zbog 
svojih sposobnosti. Kako je uvijek živio kao plemić, bavio 
se pomorskom trgovinom, krstario je morem, a putujući 
svijetom iz radoznalosti došao je čak do dvora kralja Fi¬ 
lipa. Rim je priznao njegove zasluge odlikovavši ga viteš¬ 
kim križem, a sudeći po njegovim štampanim stihovima 24 ) 
imao je i »pjesničku žicu«. Zatim 26. studenoga 1567. 
primi odjeću u Piši iz ruku samog Lelija Bonsija, koji je 
vodio raspravu 25 ). 

Zadovoljan, uputi se u svoju domovinu, odakle će se 
naskoro opet zaželjeti putovanja. Knez i vijećnici dubro¬ 
vački preporučuju ga 26. veljače 1568. nadvojvodi toskan- 
skom, koji odgovara 2. svibnja: »Venga dunque ii Cav. re 
Ragnina a sua comodita, che sara sempre ben visto da noi, 
et per ii merito della persona sua et per gratificarne a VV. 
SS. che cosi monstrano di desiderare« 26 )*. U to vrijeme 
je (12. travnja) prihvatio — ili tražio — da pođe preko 
Sicilije, da može nadzirati izvršenje nekih privilegija Re¬ 
publike 27 ). Kad se je vratio u Toskanu, glavni kapitul 
reda sv. Stjepana poziva ga, da vrši neke časne službe. 
Bonsi, veliki kancelar, obavješćuje nadvojvodu, koji daje 
svoje odobrenje da su »li Cau(alieri) Bernardino Romena, 
e Domenico Ragnina Raugeo. . . eletti, e deputati per 
li due buonhomeni della chiesa giudicati, e sufficienti a tal 
cura, e gouerno douendosi da loro esercitare tale off(iti)o 
conforme a che vengono obligati per li ordini della Re- 
leg(io)ne« 28 )**. 

* Neka dakle dođe vitez Ranjina, kadgod hoće, i veoma ćemo 
ga rado primiti radi njegovih ličnih zasluga, kao i zato, da ugodimo 
Vašim Gospodstvima, koja to žele. 

** ... vitezovi Bernardino Romena i Domenico Ranjina Ra- 
guseo . . . izabrani i određeni kao dva »buonhomeni della chiesa« i da 
su oni sposobni za tu dužnost, koju će morati vršiti prema crkvenim 
naredbama. 


44 


U to isto doba drugi jedan Dubrovčanin, Ambrogio 
Gozzi, moli da ga prime u red. Ranjina je imao ispitati 
njegove navode o plemstvu; on ih je potvrdio u pismu, 
koje se sačuvalo i koje sadrži, po mome mišljenju, jedini 
poznati pjesnikov autograf 29 ). 

Bilo je to bez sumnje posljednje djelo, koje je on 
izvršio kao aktivni član reda. Nekoliko godina kasnije, 
1575., njegovo je ime među onim vitezovima, koji, prem¬ 
da su navršili godine, nisu učinili dva obavezna putova¬ 
nja na galijama 30 ). 

Međutim se on nalazi u Dubrovniku, odakle počet¬ 
kom 1572. moli, da otide. Senat mu 16. veljače odbije 
molbu, kojom traži odlazak u Italiju zbog poslova. Dva 
dana kasnije Malo Vijeće predaje spise nekog procesa, 
uperenog protiv njega, i 21. proglašen je krivim zbog 
jednog zlodjela — ne kaže se koje vrsti — i određuje se 
»de mittendo duos senatores p(rese)ntis Consilii pro faci- 
endo capi sup(rascrip)tum . . . quem ferunt esse in monaste- 
rio S-ti Jacobi . . . de ordinando suprasc(ript)is duobus no- 
bilibus et senatoribus nostris, ut pro capiendo . . . S. Dom-co 
Dom-ci de Ragnina, času quo se defendere voluerit, et 
offendere eos seu eor(um) milites, possint eu(m) interfici 
facere et similiter o(mn)es eos qui pro eo se opponere 
vellent« 31 )*. 

Poslije se više ništa ne govori o toj aferi. Godinu dana 
kasnije diže se protiv njega novi proces na tužbu Anize di 
Giuro Stiepanovich, pučanke, koju je Dinko uzeo, da mu 
doji kćerku, dok mu dođe dojilja. »La mattina seguente, 
— kaže on na preslušanju — tornando 10 della piaza p(er) 
vedere la mia puta come stava mi dissero le . . . done . . . 
che detta Aniza haueua butato la mia fiola et itase co(n) 
Dio et che la puta era in pericolo di perdersi male, che 
trato io dal dolore che ciascheduno padre debbe hauere alle 
sue carne corsi in furia alla . . . časa sua et la chiamai fuor 
di časa pregandola che la volesse tornare a soccorrer detta 

* .. . neka se pošalju dva senatora ovoga Vijeća, da uhvate spo¬ 
menutog ... za koga kažu, da je u samostanu sv. Jakoba ... da rečena 
dvojica naše vlastele i senatora, kad dođu uhvatiti g. Dinka Dinkova 
Ranjina, mogu dati ubiti njega i sve one, koji bi se htjeli oprijeti radi 
njega, u slučaju, da se on uzbude htio braniti i napasti njih i njihove 
vojnike. 

mia puta fiola almeno per 4—5 hore e lei no(n) solamente 
non volse fare quanto era obligata ma mi disse parole 
ingiuriose in faccia . . . Le parole ingiuriose . . . sono queste, 
la sua moglie a marcia di mal francesse et voi et la v(ost)ra 
fiola puta«*. 

Ona je dodala: »Io (sada Anica govori) ho intesso 
cosi et no(n) e justo che io habia male per voi; in quello 
dito S. Domenico disse allo suo Saragino (njegov sluga) 
meteli le mani adosso et detto Saragino me piglio per ambe 
le mani et tenendone per le mani desso S. Domenico con 
non so che . . . (bio je to njegov nož) mi taglio li capelli 
della testa e li portb via et me lassorno cosi«**. 

Dobre susjede, koje su prisustvovale onom prizoru, re¬ 
kle su: »Li ha fatto poco a quello ch ella meritaua« (Malo 
joj je učinio prema onomu, što je zaslužila) 32 ). 

Iako se ta stvar nije prestrogo sudila, ipak je Senat 
na sjednici od 27. ožujka proglasio Ranjinu krivim i osu¬ 
dio ga »ad deponendum in cameram comunis ip-p-os cen- 
tum . . . et ad standum per mensem unum continuum in 
carcere . . . et nisi intrauerit, siue ex carcere aufugerit, quod 
tali času soluat comuni nostro duc. au. centum ultra dictos 
ip-p-os centum et perpetuo eo času sit priuatus omnibus 
offitijs et benefitijs ciuitatis nostrae et non possit petere 
gratiam si prius non soluerit dictam penam pecunia- 
riam«. 33 )*** 

* Sutradan u jutro, vraćajući se s trga, da vidim, kako je moja 
kćerkica, rekoše mi. . . žene ... da je rečena Anica bacila moje^dijete 
i otišla, tako da je moja kćerka u pogibelji da nastrada; na što ja, 
natjeran od bola, koji svaki otac mora osjetiti prema svome djetetu, 
potrčah žurno ... do njezine kuće i zazvah je, da izađe na ulicu, mo¬ 
leći je, da se vrati i pomogne rečenoj mojoj kćerkici barem za četiri 
pet sati; ali ona ne htjede učiniti ono, sto je morala, već mi odvrati 
uvredljivim riječima . . . Uvredljive su riječi. . . ovo: vaša žena, vi i 
vaše dijete zaraženi ste sifilisom. 

** Tako sam čula i nije pravo, da ja stradam radi Vas. U to 
rečeni g. Dinko reče svome sluzi, da me napadne, i ovaj me uhvati za 
obje ruke; držeći me tako za ruke, rečeni mi g. Dinko, ne znam čime . . . 
odreže kose na glavi i odnese ih, te me ostaviše ovaku. 

*** Da uplati općinskoj blagajni stotinu perpera... i da bude 
mjesec dana neprekidno u tamnici... te, ako ne pođe u tamnicu ili a.ko 
pobjegne iz nje, da u tom slučaju osim one stotine perpera istoj bla¬ 
gajni uplati još stotinu zlatnih dukata i da u tom slučaju bude lišen 
svih služba i dobročinstava naše države, te da ne može tražiti milost 
prije nego Što izvrši rečenu novčanu kaznu. 

Njegov sluga crnac, koji mu je bio ortak, bio je izag¬ 
nan na tri godine i morao je ostaviti grad u roku od de¬ 
set dana. Ako ne izvrši naloga, morat će tri godine voziti 
na galijama s okovima na nogama 34 ). 

Iza toga Ranjina nije više mario za avanture i heroi- 
komične pothvate, već nastoji, da štogod steče. Malo kas¬ 
nije daje se na javne poslove. 

Godine 1576., kad je naslijedio sva dobra svoga bra¬ 
ta Marka, koji je umro u Messini i ostavio samo jednog 
nezakonitog sina 35 ), postaje izborom od 8. studenoga 1576. 
jedan od jamaca »venditoris salis Narenti«. 

Da bi osigurao potrebe svoje obitelji, namjerava 1579. 
staviti na dražbu svoje imanje u Župi, za koje je siguran 
da će naći kupca, koji će mu platiti najmanje 3.000 duka¬ 
ta; tu će svotu onda položiti, dopuštenjem Senata, u op¬ 
ćinsku blagajnu na ime i u korist svoje žene i djece. Nje¬ 
gova žena je na to pristala, ali je njegov svak Piero di 
Lucari veoma lukavo spriječio dražbu »susurando ali’ 
orecchie delli compratori che non si trauagliassero nel 
comprare o montare la detta. . . possessione«. A ipak to 
je još jedino bilo, što mu je preostajalo, jer njegov pri¬ 
hod nije mogao namirivati potrebe obitelji za tri mjeseca, 
te ako bi htio da izvrši kakove popravke, što je bilo nužno 
»bisognaria spender forsi cinquecento ducati. Ma conos- 
cendo la mia impotenza (dodaje) non e possibile a me, ne 
aconciar detta possessione ne dar ii vitto quotidiano alla 
mia pouera famiglia. Pero prego le S. V. Ill-me come 
quelle che sempre hanno hauuto compassione agli afflitti 
che faccino si, ch’io per la mia pouera famiglia possiamo 
viuer di quello che Iddio per la sua misericordia ci ha 
conceduto« 36 )*. 

Od tog uloga uzet će 1589. šest stotina dukata »pro 
maritatione D. Ivanae filiae suae« 37 ). 

* . . . trebalo bi potrošiti možda pet stotina dukata. Ali poznava¬ 
jući svoju nemoć, jasno je, da meni nije moguće niti urediti rečeno 
imanje, niti prehraniti svoju bijednu obitelj. Zato molim Vaša Presvi- 
jetla Gospodstva, koja uvijek pokazuju samilosti prema tužnoj čeljadi, 
da učine tako, kako bismo ja i moja obitelj mogli živjeti od onoga, 
što nam je milostivi Bog udijelio. 

Senat se opet 24. listopada i 3. studenoga 1589. bavi 
jednom molbom Ran j ine — ne kaže se, kakova je sadržaja 
_ i odbija je (samo su sedmorica glasovala njemu u pri¬ 
log) 38 )- 

Bio je već prošao pedesetu, kad je počeo stvarno vr¬ 
šiti poslove i uživati javne počasti. Istina, čim je postao 
vitez, izabran je 1568. jednim od trojice avocati del co - 
mune, ali se za slijedećih dvadeset godina držao, ili su ga 
držali, po strani, sve dok nije pozvan u Vijeće Umoljenih. 
Od onda prima najrazličnije državne službe, a sedam je 
puta bio izabran i za Kneza Republike. 

Evo kronološkim redom popis njegovih časti, koje 
sam ustanovio: 

1588. Consiglio dei Pregati; Rettore (u rujnu); 

1589. Cons. Pregati; 

1590. Capitano de ponta in Tersteniza; 

1591. Rettore (u rujnu); 

1593. Cons. Pregati; Rettore (u listopadu); 

1594. Conte de Isola di mezo e Calamota; 

1595. Cons. Pregati; 

1596. Cons. Minore; Cons. Pregati; 

1597. Officiali iii de l’arte de la lana; 

1598. Cons. Pregati; Rettore (svibanj); Conte de Isola 
di mezo e Calamota; Casamorti v; 

1599. Cons. Pregati; 

1600. Cons. Minore; 

1601. Proveditori della citta; Rettore (u ožujku); 

1602. vj judici del criminal; 

1603. Cons. Minore; 

1604. Proveditori della citta; Rettore (u travnju); 

1605. vj judici del criminal; 

1606. Cons. Minore; 

1607. Proveditori della citta; Rettore (u travnju). 

Umire između 16. srpnja i 27. kolovoza iste godine. 

Posljednje su godine jamačno ugađale njegovu samo¬ 
ljublju. Osim građanskih počasti uživa on i pjesničku sla¬ 
vu, a svi ga učeni ljudi štuju. Razzi ga spominje među 
prvima, koji su se istakli u pjesništvu, i toskanskom i sla¬ 
venskom 39 ). Nicolo Vito di Gozze, koji mu pjeva slič¬ 
ne hvalospjeve, uvodi ga kao jedno od lica u svojim di¬ 

jalozima Dello Stato dello Republičke (izdao 1591. kod 
Alde). Ranjina ima tu samo sporednu ulogu: postavlja pi¬ 
tanja, koja su potrebita za razvoj dijaloga i čini najnuž¬ 
nije opaske. Ipak, uloga, koju mu se daje, pokazuje da, 
uza sve to, što se otada zadovoljavao samo živjeti od sla¬ 
ve stečene u mladosti, nije zato potpuno zanemario du¬ 
hovni život. 

33) Cons. Rogat., 62, f. 42—43. 

as) Testom. Not., 44. f. 204. — Cf. Urlić, loc. cit. — Cons. Ro¬ 
gat. 63, f. 263. 

3 0 ) Cons. Rogat., 65, f. 111—112. 

3tl Ibid., f. 180. 

3 ») lbid., f. 102. 

40 ) Razzi, La storia di Raugia, str. 131. 

ŽIVOT FRANA LUKAREVIĆA BURINE 


Lukarevićeva 1 ) uloga u dubrovačkoj književnosti nema 
većega značenja. To je bio jedan od onih skromnih pisaca, 
koji uživaju poštovanje svojih suvremenika, ali ih povijest 
potiskuje u pozadinu, dok su drugi znali ostvariti ono, što 
je za one prve ostalo samo namjera ili nakana lične ambi¬ 
cije. No opis Lukarevićeva života može biti od osobitog za¬ 
nimanja kao karakteristično svjedočanstvo o tomu, što su 
bili dubrovački pisci šesnaestoga stoljeća. 

U Dubrovniku pisci nisu obični književnici; književ¬ 
nost je za njih samo zabava nakon težih briga: kao tr¬ 
govci ulaze u sve teže i teže poslove; većinom su to vla¬ 
stela, robovi svojih državnih položaja, koje ljubomorno 
čuvaju za sebe; od prigode do prigode znaju biti i diplo¬ 
mati, posrednici i obavještajni agenti između Turaka i 
kršćanskih knezova. Zato je među njima teško naći onaj 
tip, koji se s Renesansom javlja širom cijele Evrope, tip 
čovjeka, koji je uvjeren, da za nj nema dostojnije djelat¬ 
nosti od — ne uvijek dezinteresiranog — obrađivanja lije¬ 
pih umjetnosti po klasičnim uzorima. 

Bez sumnje je Lukarevićeva karijera imala neobično 
mnogo incidenata, a avantura, kojom se ona završava, od¬ 
vaja se od običnog toka života, ali opet ne toliko, kao što 
bi se na prvi mah pomislilo: i drugi su pisci iskusili okrut¬ 
ne osude i progonstva, što ih je sipalo brutalno pravosuđe, 
uvijek spremno na popuštanje i zabrinuto vise za hire sta¬ 
leža nego za pravdu 2 ). 

I 

Frano Lukarević, drugi sin Frana Lukše Lukarevića 3 ), 
rodio se 1541. 4 ) od vrlo stare vlasteoske obitelji dubro¬ 
vačke. 

O njegovoj mladosti ne znamo ništa. Appendini, nikad 
u neprilici radi nedovoljnih vijesti, tvrdi, da je s uspjehom 
učio najprije u rodnom gradu, a onda u Italiji 5 ). Ali mi 
pouzdano znamo, da je on prešao Jadran s posve dru¬ 
gim ciljevima. Možemo naslućivati samo to, da je jos 
mlad, već prije svog odlaska iz Dubrovnika, počeo graditi 
stihove. Pridružio se onome malom kolu, što ga je^ vodio 
Bobaljević, i koje je zajedničkom ljubavlju za književnost 
vezivalo Dinka Ranj inu, Miha Monaldija, Lukšu Sorko- 
čevića i neke druge, kojih se imena često spominju u spi¬ 
sima navedenih pjesnika. 

Dne 27. lipnja 1561., kad je navršio dvadeset godina, 
ušao je po običaju u Veliko Vijeće.^To je bila prva ste¬ 
penica u karijeri civilne državne službe. Dvije godine ka¬ 
snije postao je jedan od trojice činovnika lavor eri de pa- 
gamento di Ragusi. 

Iste godine, kad je vršio te službe, potpisao je s 
Lukšom Sorkočevićem i Marom Držićem, također pjesni¬ 
cima, trgovački ugovor na pet godina. On je uložio četiri 
hiljade firentinskih dukata te je imao upravljati druš¬ 
tvom tri godine. Lukša Sorkočević, koji je uplatio pet hi¬ 
ljada dukata, vodio bi posao posljednje dvije godine. 
Treći je član sudjelovao s pet stotina dukata i ^vrsio P 0- 
slove knjigovođe »u velikoj zelenoj knjizi obilježenoj slo¬ 
vom A«. Kapital je imao služiti trgovini prema nahođe¬ 
nju drugova 0 ). # 

Među dvojicom drugova došlo je do vrlo tijesnih ve¬ 
za: Frano se zaručio s Nikom Sorkočevicevom, Luksinom 
sestrom 7 ). Vjenčanje je po dubrovačkom običaju bilo 
odgođeno na kasnije vrijeme. Lukarević je produžio rok 
plaćanja i najprije otputovao u Firencu. Sorkocevic je tu 
među poslovnim svijetom zauzimao već ugledno mjesto, 
pogotovo otkad je u listopadu 1562. pozajmio osam hilja¬ 
da škuda Cosimu de Medici. Otplata je, uz mnoštvo ga¬ 
rancija, bila pogođena za rujan 1564. i to na mjesečne 
obroke u iznosu od dvanaest hiljada i četiri stotine ^ku¬ 
da 8 ). Iako se bavio trgovinom, sudjelovao je u književ¬ 
nom životu: Savko Bobaljević, koji je svakako želio vla¬ 
dati toskanskim jezikom, zavidio mu je, što može da crpe 
na živom vrelu toga lijepog jezika 9 ). U skupnoj zbirci. 

što je izišla prigodom smrti vojvotkinje toskanske i nje¬ 
nih dvaju sinova, god. 1563., sačuvao se jedan Sorkoče- 
vićev sonet uz sonet Mara Držića 10 ). Nije baš origina¬ 
lan: to su slike, poredbe i hiperbole, koje strogo odgova¬ 
raju takvoj prigodi, ali su vješto skupljene i s nekom la¬ 
koćom, koja odaje bar okretnost u stihu. Drugi stiho- 
tvorci, sabrani u istoj knjizi, upravljaju mu svoje kratke 
pjesničke kompozicije prigodnog sadržaja: jedan ga zove 
»nobil mio Sorgo«, drugi »gentil cortese Sorgo«. Četiri 
godine kasnije mletački mu je knjižar Domenico Farri 
posvetio izdanje jedne komedije u prozi od Lodovica Do- 
menichia iz Piacenze: Dvije milosnice. 

Taj je čovjek uveo Lukarevića u Firencu. Što je ra¬ 
dio tu? Ispočetka je gradio stihove. Obraćao se Bobalje- 
viću, koji mu je odgovarao, slaveći njegovu vrlinu, za- 
vjetovanu besmrtnosti, tvrdeći, da će unaprijed slijediti 
njegov primjer, jer će u tom naći utjehu svojim vlastitim 
bolima 11 ). Poslije je izblijedilo sjećanje na prijatelje. 
Sam ga je Bobaljević kasnije prikorio s nemarnosti 12 ). 
Međutim »on je davao Firenci priliku, da se hiljadu puta 
naslađuje njegovim pjesmama«. 

Ali poslovi nisu baš uspijevali: bio je dao pod zakup 
jedan brod i povjerio zapovjedništvo svome bratu Peri 
Drugomu, kojega je doveo sa sobom, i koji je, mjesto da 
mu pribavi dobit od brojnih putovanja, založio brod kao 
garanciju za dugove, što ih je napravio u Španjolskoj. Ta 
je šteta iznosila više od pet hiljada škuda. Društvo je ne- 
vješto špekuliralo na izboru pape Pija V. i u tom izgubilo 
dvije hiljade škuda 13 ). 

Frano sav očajan obraća se već prvih mjeseci 1565. 
svom ocu, koji je, u dogovoru s Lukom Sorkočevićem, 
tražio izlaz iz te neprilike. Složili su se uz privolu Fra- 
novu, da izjave, kako će se tri hiljade škuda, koje su sa¬ 
činjavale miraz Nike Sorkočevićeve, smatrati kao upla¬ 
ćene za naknadu svote, koju je Frano potpisao kod osni¬ 
vanja društva, i koju još nije podmirio. Osim toga pri¬ 
hvatili su svečanu obvezu, da će Frano uzeti gospu Niku 
za zakonitu ženu, jer će u protivnom slučaju morati vra¬ 
titi miraz i nadoplatiti hiljadu škuda kao odštetu. Iznos 
će onda biti unaprijed uzet na račun cijelog imanja poro¬ 
dice Lukarevića 14 ). 

Ta je čudna kombinacija mogla donekle ublažiti 
Sorkočevićevu zabrinutost za kapital, što ga je uložio u 
društvo, ali nije nimalo poboljšala položaj Franov u po¬ 
gledu njegovih vjerovnika 15 ). Pisma za pomoć redala 
su se jedno za drugim, a kad je bankrot postao neizbje- 
živ, poprimila su takav oblik, da ih je Franov otac shva¬ 
ćao kao prijetnje, unatoč izjavama poslušnosti sa strane 
njegova sina. Lukša Sorkočević, koji je već morao osi¬ 
gurati svoga druga protiv glasina, što su se pronosile, da 
će se ženidbeni ugovor razriješiti 16 ), intervenirao je, da 
spriječi potpuni raskid, i uvjeravao starog Lukarevića, da 
je mladi trgovac bio više nesretan nego nevješt, apelirao na 
njegov porodični osjećaj, dokazivao mu, kako je nekoliko 
hiljada škuda mala stvar, kad se radi o tom, da se spasi 
jedno dijete 17 ). Otac nije nikako htio ništa obećati, niti 
je dao, da mu se pogodi ijedna misao. Nesretni pjesnik, 
prisiljen vratiti se u Dubrovnik, zaustavlja se nemiran u 
Mlecima i traži izgovore, samo da odgodi svoj odlazak: 
bratovo putovanje i Sorkočevićev povratak. Neprestano 
je pisao, samo da opravda svoje držanje, da pokaže kako 
njegov položaj nije baš težak, kao što se mislilo i nadasve 
da pokuša otkriti očeve namjere. On je želio dobiti obe¬ 
ćanje, da ga ne će razbaštiniti ni zanijekati, i da će ga 
uvijek smatrati kao sina, ravna drugima u pravima i osje¬ 
ćajima 18 ). Njesrovo je samoljublje bilo stavljeno na tešku 
kušnju. 

Tako je u prvo doba po svom povratku u Dubrovnik 
posve zanemario pjesništvo. Bobaljević je kao prijatelj to 
žalio: »Nije dostojno, dragi moj Lukareviću, da tvoja 
Muza šuti... 19 ). Daj dakle, da se i Epidaur naslađuje 
još katkad tvojom pjesmom, kao što se naslađivala i Fi¬ 
renca«. Te aluzije, pune bodrenja, povezivao je s nesret¬ 
nom ljubavlju, što je valjda bila samo konvencionalna 
frazeologija, s ljubavlju, koja je bila izlika, da pokuša 
probuditi utješnu književnu djelatnost. Je li Lukarević 
zaista trpio od nesretne ljubavi? Njegova djela, onakva, 
kakva su došla do nas, ne sadržavaju ni jednog stiha o 
ljubavi, pa nam ne daju odgovora na to pitanje. Ali je 
gotovo sigurno, da je Niku Sorkočevićevu sasvim zabora¬ 
vio: ona je još nekoliko godina morala čekati na svog vje- 
tenika. 

II 

Međutim se Republika zaplela u mučnu i vrlo opasnu 
aferu. Dubrovnik, po svom položaju na granici turskog 
carstva, po svojim vazalskim i trgovačkim odnosima s 
Portom te zbog svojih brojnih građana, koji su se na¬ 
stanili po glavnim središtima Balkana, bio je za kršćanske 
knezove osobita stražarnica za promatranje i obavješćiva¬ 
nje. Novosti s istoka stjecale su se onamo preko stotinu 
puteva, a neki kršćanski knezovi, kao potkralj napuljski, 
držali su ondje svoje uhode više ili manje neskriveno. 
Tursko carstvo pak, kojega špijunaža nije bila manje 
aktivna, bilo je neraspoloženo zbog tih prilika, u kojima 
je gledalo ne samo toleranciju nego i sudjelovanje Du¬ 
brovčana. Senat je uostalom potpuno nepristrano obavješ¬ 
ćivao o svemu, što bi saznao, sve zainteresirane, i kršćane 
i muslimane, brinući se, da svaka od tih dviju stranaka 
stekne uvjerenje, da je ona sama uživala tu uslugu. Tur¬ 
ske su prijetnje imale samo taj rezultat, da su prisilile 
Dubrovčane na najvještije pretvaranje 2 "). 

U to je doba neki otpadnik, sin kaštelana u Barletti, 
bio otkrio lukavstva, pripravljena za obavješćivanje Špa¬ 
njolaca. U Carigradu su su na to razbješnjeli i zaprijetili 
kaznom. Opreznost je nalagala bar privremenu diskreciju. 
To je trebalo dojaviti potkralju, koji je sebi zabio u glavu, 
da mora držati jednoga svog izaslanika u Dubrovniku. 

Lukarević, koji je 20. listopada 1567. bio postao je¬ 
dan od šestorice avocati del proprio 21 ), činio se prikla¬ 
dan za tu tešku zadaću, u kojoj nisu ranije uspjeli drugi 
poklisari: Andrea Bonda god. 1566. i Giovanni di Gior- 
gio malo kasnije. 

Lukarević će morati 22 ) obnoviti potkralju sve iz¬ 
vještaje i zaključke, koje su mu podnijeli već prvašnji 
odaslanici, i naglasiti kritični položaj, u kojem se nalazi 
Republika, davajući zadovoljštinu. On će morati nava¬ 
ljivati ponovo molbama, pa makar ih ponavljao i po 
više puta. Konačno, ako naiđe na neslomivu upornost, 
predložit će slijedeću nagodbu: kraljev će izaslanik biti 
osoba nižega staleža, radije Talijan nego Španjolac, koji 
će se pretvarati, kao da se bavi najobičnijom trgovinom 

i ni pod kojom izlikom ne će dati naslutiti svoju pravu 
ulogu, brinući se, da ostane nepoznat i samoj dubrovač¬ 
koj vladi; on će biti potpuno oprezan, te će svi njegovi 
koraci morati biti misteriozni i nikad ne će spomenuti iz¬ 
vora svojih informacija. 

Tu strogu tajnu Lukarević će čuvati u svima svojim 
postupcima; ne će se hvaliti svojom misijom i radije će 
spaliti svoje upute nego ih pustiti u bilo čije ruke. Napo¬ 
kon, ako bi ga slučajno potkralj ispitivao o uzroku, zašto 
su raniji agenti izagnani, on će moći odgovoriti, da je to¬ 
me uzrok u njihovu vlastitu držanju: vršili su svoju služ¬ 
bu s tako malo opreza i rasuđivanja, da se dalje nisu 
mogli podnositi, jer bi to značilo srljati stvarno u ozbilj¬ 
nu opasnost. 

Lukarevićev uspjeh bio je bez sumnje osrednji; ni 
argumenti ni molbe bit će da nisu vrijedili protiv odre¬ 
đene odluke, jer je slijedećih godina došlo još španjol¬ 
skih uhoda, da vrše svoje poslove bez velike tajnovitosti. 
Ali to je putovanje imalo dalekosežnih posljedica za po- 
klisarov život. 

Njegovo je izbivanje trajalo oko četiri mjeseca i pro¬ 
uzrokovalo mu znatnih troškova, koje je Senat odbio da 
mu isplati preko predviđene svote 23 ). Kad se vratio, opet 
je preuzeo vršenje svoje državne službe 24 ), pa se nanovo 
našao u poslovnim neprilikama. 

Likvidacija društva, još privremeno zaustavljena, 
izazvala je parnicu među prvašnjim drugovima, koje su 
s druge strane bili gonili vjerovnici. Po odluci Kneza je¬ 
dan je dio privatne korespondencije, koja se odnosila na 
bankrot, bio prepisan, kao i akt o osnutku društva, na re¬ 
gistrima javnog bilježnika, e da se ustanove prava Lukše 
Sorkočevića. Sa svoje strane Lukarevići su iznijeli pred 
Umoljene neki dokumenat, što su ga donijeli iz Firence 25 ). 

Početkom 1572. bolest je obiteljskog poglavice do¬ 
vela do toga, da su bilježnik, a zatim i kancelar, dobili 
nalog, da mu dostave priznanicu, koju je potpisao sedam 
godina ranije, i kojom je priznao, da je primio miraz 
svoje buduće snahe. Njegova oporuka, sastavljena tih da¬ 
na, povjerava upravu kuće i poslova starijemu sinu, Luk- 


58 


ši, i nalaže svoj djeci, da čuvaju baštinu nepodijeljenu, 
dogod njihova majka ili stariji brat bude to želio; kad oni 
umru, odluka će pripadati najstarijem od onih, što osta¬ 
nu 26 ). 

Kad im je otac umro (između 7. i 14. siječnja), Fra- 
no i Lukša, u svoje ime i kao zastupnici svoje braće, ulo¬ 
žili su sve svoje imanje i svoje osobe »za slučaj, da treba 
povratiti (ne daj Bože!) miraz gospođe Nike, kćeri po¬ 
kojnoga Nikše Lukše Sorkočevića, vjerenice rečenog Fra- 
na.. .«. 

U čekanju prolaze vjerenici tri godine. Dne 9. svib¬ 
nja 1575. potpisan je napokon ugovor o ženidbi, ali. . . 
datum pira ostaje još neispunjen. Frano izjavljuje, da je 
za miraz, haljine i nakit Nike njegovu ocu bilo plaćeno 
tri hiljade škuda, i obećaje, da će on na dan svadbe po¬ 
trošiti trista zlatnih dukata na odjeću i ukras svoje žene. 
Za ostalo će potpisati neku vrst primitka 27 ). 

Društvo braće Lukarević, koje je nastavilo očeve po¬ 
slove, bavilo se običnom trgovinom Dubrovčana: tranzi¬ 
tom između otomanskog carstva i Italije; katkad su nji¬ 
hovi brodovi zastajali u provansalskim lukama, kretali do 
Španjolske ili čak u Englesku. Braća Lukarevići su me¬ 
đu sobom dijelila glavna tržišta svoje trgovine: jedan je 
bio u Napulju, drugi u Sofiji, a oni, koji su ostali u Du¬ 
brovniku, polazili su od zgode do zgode na put 28 ). 

III 

Prinuđeni su praznici počinjali za njih, kad bi im 
vlada povjerila kakvu službu, poklisarsku dužnost, a ti su 
slučajevi bili brojni: svake su se godine slali poslanici na 
Portu, neredovito, ali često vezirima i susjednim sandžak- 
begovima, zatim papi, pa kraljevima i kršćanskim knezo¬ 
vima. Bile su to neprilične časti, i da im umakne, svaki 
se izgovarao, kako je znao. U listopadu 1575. Petar Luka¬ 
rević je postigao da se opozove njegova misija hercegova¬ 
čkom sandžak-begu, jer mu je brat Frano teško obolio 29 ). 

Koncem 1578. god. Frano, koji je u listopadu vršio 
počasnu funkciju kneževa zamjenika, bio je, u društvu s 
Matom Getaldićem, određen kao govornik za danak za 

sliiedeću godinu. Ali 29. studenoga porodila se kod nekih 
senatora sumnja: Lukarević ima toliko dugova, da ce mož¬ 
da radi njih imati neprilika u Carigradu, te nije li možda 
zgodnije, da se povuče njegovo imenovanje; no ipak se 
ostalo pri starom — sa devetnaest glasova prema pet- 
nscst^ j 

Poklisari, kojima je bila glavna dužnost, da odnesu 
sultanu danak od dvanaest hiljada i pet stotina dukata, 
primili su točne upute: svaki njihov korak, sve njihove 
kretnje unaprijed su određene do tančine; svaki je slučaj 
bio predviđen: slučajni susretaji, nezgode, bolesti pa cak 
i smrt jednoga od njih. Preporučuju im, da se čuvaju 
posebnih obzira i solidarnosti s kršćanima, koji nisu iz 
Dubrovnika. Najbudniji oprez, poštovanje, poniznost u 
prisutnosti moćnih susjeda, to su osjećaji, kojima ih ku¬ 
šaju proniknuti 31 ). . 

‘ U ožujku 1579. krenuli su hercegovačkom cestom i, 
iskazavši poštovanje sandžak-begu te uvjeravajući ga o 
pokornosti i odanosti Republike, pohitali su u Carigrad. 
Čim su tamo stigli, zatražili su, da ih puste pred sultana, 
kojemu su poljubili ruke »kleknuvši na koljena«. Zatim je 
započelo dijeljenje darova, što se donose skupa sa dan¬ 
kom: srebrno posuđe, svilene haljine, coha za sultana i 
za svakog dvorskog dostojanstvenika, tradicionalni daro¬ 
vi, strogo utvrđeni, koje poslanici nemaju prava mije¬ 
njati i koje ne smiju povećati ni pod kakvom izlikom, da 
ne bi potaknuli lakomost paša. Ti su darovi najcesce sa¬ 
mo novac za izmjenu; popraćeni su izrazima odanosti, 
revnosti, prijateljstva, ali se obdarene ne smije pustiti, da 
zaborave, što se od njih očekuje. Od jednoga se očekuje 
dopuštenje izvoza smole iz Valone i žita iz Skutarija, od 
drugih nak, da posreduju u korist Dubrovčana: emiri Bu¬ 
de traže od trgovaca, da plaćaju carine, od kojih ih jedan 
stari privilegij oslobađa; neki grčki odmetnik ubio je ne¬ 
koliko Dubrovčana i odveo u ropstvo žene i djecu; no on, 
iako je osuđen na doživotno progonstvo, nastavlja svoje 
zločine; — sandžak-beg drački zadržava žito, kupljeno na 
osnovi dopuštenja sultanova. 

Uza sve darove ti se poslovi ipak zavlače; poklisari 
se više puta vraćaju na istu dužnost; Senat im bez pre¬ 

stanka piše, da ih primora i predbacuje im njihovu ne¬ 
spretnost, te im označi, na koje se paše mogu osloniti, 
upućujući ih, što moraju govoriti, a o čemu moraju šu¬ 
tjeti. 

Pored važnih pitanja ima i zapisničkih teškoća, no te 
se ne usuđuju ukloniti, tako u pitanju dijeljenja darova 
sultanima, poslastica, zlatnih svijeća, tkanina. Ima i na- 
rudžaba, što su ih paše povjerili Republici, nabavka luksuz¬ 
nih predmeta ili neobičnih stvari, koje treba naručiti iz 
Italije. To je sve povjereno poklisarima, ali na njihov 
riziko, jer ako primaoci zaborave platiti, onda su oni nov¬ 
čano odgovorni. 

Isto tako ostaju odgovorni za tražbine, jer im moraju 
osigurati pokriće: Nikola Prodanelli je utjerao devet sto¬ 
tina četrdeset i dva dukata na račun Blagajne, zato će 
se oni pobrinuti, da ih vrati. Treba se još pobrinuti, da se 
urede neki privatni interesi: Maro je Bobaljević napustio 
Carigrad poslije bankrota; iznos, utjeran prodajom nje¬ 
govih dobara, bit će pravedno podijeljen među vjerov¬ 
nike, od kojih neki, moćna gospoda, kao što su pase ga- 
latski i alžirski, ne će da pristanu ni na kakav popust 
svoga duga. 

Tomu treba još dodati poteškoće, sto nastaju iz tako 
čestih promjena u sultanovoj okolini, pa smrtne slučajeve 
i nezgode. Treba u takovim slučajevima dijeliti nepred¬ 
viđene darove i sticati naklonosti novih ljudi. Ne smiju se 
previdjeti ni časovi dobrog raspoloženja, istiniti ili lažni, 
ni poticaji na novu darežljivost ili pak izlike, da se od¬ 
bije obećana usluga: Mehmed paša tuži se, da vijesti, sto 
ih dobiva iz Dubrovnika, suviše sporo stižu i da su u pro- 
t.ivurječju s onima, što mu stižu iz drugih izvora; — za¬ 
povjednik mora pokazao se rasrđen: treba ga pod svaku 
cijenu umiriti pohodima i stalnim udvaranjem, ali bez 
novih darova, koji bi ga samo potakli na brutalnost. 

Svi oni, koji se kreću oko tih velikih ličnosti, drže, 
da imaju prava na neku nagradu i da mogu praviti prave 
smetnje i zapreke poklisarima: tako vratari, koji se ska- 
njivaju primiti molbu za audijenciju, pisari, koji ne izda¬ 
ju privilegija, iznuđenih strpljivošću i poniznoscu od ne¬ 
hajne nadutosti paša. 


61 





Usred tih zapreka i proračunate sporosti prolaze 
mjeseci, dok jedni osorno odbijaju, drugi se tuže, a Senat 
katkada nepravedno predbacuje. Krediti nisu dovoljni. 
Napast se javlja. Pogdjekoji sitni djelomični uspjeh je¬ 
dina je naknada dugotrajnom nastojanju. Napokon, po¬ 
slije punih deset mjeseci, jedna utješna novost: poklisari, 
koji nose danak za slijedeću godinu, krenuli su na put. 
Njihov dolazak bit će oslobođenje. Lukarević i Getaldić 
vraćaju se u Dubrovnik poslije trista četrdeset i tri dana 
izbivanja. Oni će poslije više mjeseci primiti kao naknadu 
dvanaest groša na dan; no ipak im neke njihove vanredne 
troškove ne će priznati ni isplatiti 32 ). 

Trgovina nije mirovala, dok Frana nije bilo kod 
kuće. Prije odlaska dao je punomoć svome bratu Luki, 
koji je već imao u rukama Petrovu i Ivovu punomoć, od 
kojih je prvi stanovao u Napulju, a drugi je radio u Si- 
listriji 33 ). Poslovi se inače razvijaju bez buke. U razli¬ 
čitim registrima notara i pisara braća se Lukarevići spo¬ 
minju uvijek kao dužnici: to su samo priznavanja dugo¬ 
va, obećavanja isplate, sporovi i ugovori 34 ). 

Ipak radovi oko preuređaja, što ih je Frano dao iz¬ 
vršiti u kući, gdje su stanovaii, čini se, da su dokaz ne¬ 
koga prolaznog uspjeha, možda rezultat putovanja u Ca¬ 
rigrad, vješto iskorišćenog. U to su vrijeme dva kipara s 
Korčule imali dodati pročelju dva prozora sa svodom, vi¬ 
jencem, frizom, porubom i kapitelom, a sve je valjalo 
platiti do 15. rujna; za taj su rad primili prvi obrok od 
šest zlatnih škuda 35 ). 


rv 

Moralni je položaj Lukarevića izgledao tada bolji 
nego ikada. Njegovi književni radovi donijeli su mu za¬ 
vidan glas. God. 1587. Serafino Razzi poređuje ga sa Ra- 
njinom radi njegovih izvrsnih pjesama, jednako u toskan- 
skom kao i u materinskom jeziku, i citira s pohvalom 
njegov prijevod u stihovima »velikog dijela Psalma Da - 
vidovih«, koji nije došao do nas, ali je tada »bio smatran 
od znalaca kao vrlo vrijedan i vrlo rijedak rad« 36 ). 

Nekako iz istog vremena datiraju i dva važna prije¬ 
voda, koja su se sačuvala i koja za nas sačinjavaju cio 
njegov rad: Atamanta po Girolamu Zoppiju i Vjerni 
Pastier, preveden s originala G. B. Guarinija. 

Kao svi dubrovački književnici Lukarević se vjerno 
povodi za talijanskom produkcijom: on nije onako brz 
kao Zlatarić, koji je preveo na hrvatski Tassova Amintu , 
dok je bio tek u rukopisu; on bira nova djela, koja još 
uživaju veliki uspjeh. 

Atamantu , koju su u Macerati 1579. izdali Accade- 
mici Catenati, pohvalio je Muret 37 ); ona ga je zadivila 
i sviđala mu se više nego druge suvremene tragedije, me¬ 
đu kojima je mi danas teško razaznajemo. Lukarević je 
preveo 38 ) onako slobodno, kako su to obično radili svi 
prevodioci toga doba, rastežući je za neko pet stotina sti¬ 
hova unatoč ispuštanja, od kojih je ono u prologu dosta 
znatno (sto i četiri stiha), i preinačujući ono, što je vrije¬ 
đalo njegove vjerske osjećaje ili njegova politička uvje¬ 
renja; sputanost nevješta stihotvorca opravdava ponekad 
ta ispuštanja; jednom i neka uspomena na Čubranovića 
zamjenjuje točan prijevod. 

Guarinijeva je tragikomedija izašla u Mlecima 1590.; 
posveta prijevoda Đonu Mata Gradića datirana je 15. 
svibnja 1592. 39 ) Ta beskrajna pastirska drama, dugo 
dotjerivana od autora, potpuno je odgovarala ukusu vre¬ 
mena radi zapletenih mnogostrukih radnja, raznoličnosti 
oblika i lica, veličanstvenosti slika, profinjenosti stila. 
Zato je doskora bila prevedena na mnoge evropske jezi¬ 
ke. Lukarević je u tom izboru bio dosta sretan, ali možda 
nije bio baš spreman, da izrazi neke namještene draži, ni 
muzikalnu lakoću i okretnost originala. On ostaje vjeran 
općem razvoju dijaloga, ali ga sapinje tako, da gubi ži- 
vahnost: pazeći na smisao i ideje, on je u neprilici, da iz¬ 
razi obilje slika čas laganih, čas dražesnih ili sjajnih, te 
u tradicionalnom repertoaru, među već gotovim izražaji¬ 
ma, što ih je pripravila novija dubrovačka tradicija, tra¬ 
ži za to banalnu ili već upotrebijenu zamjenu. Gibak i 
lak stih originala izvještačen je preciznim i suviše usta¬ 
ljenim dvanaestercem s običnim srokovima, koji se kat¬ 
kad izmjenjuju sa šestercem. Banalni srok daje svagda 

riieč koja se očekuje, te umara svojom monotonijom; vidi 
naročito prizor jeke (IV, 8). Guarini kao da se igra teš¬ 
koćom i okretno izmjenjuje srokove u odjeku; odgovor je 
sastavljen od posljednjih slogova Silvijeva pitanja, od 
jedne ili više riječi, pa ako se cijela riječ doslovno po¬ 
navlja, ona ima različit smisao. Lukarević zna izraziti sa¬ 
mo najelementarni je i najobični je stvari: muči se, da na 
konac stiha metne riječ, koja će mu trebati s istim zna¬ 
čenjem u odgovoru; katkad odjekuje samo posljednji slog 
riječi, a u polovici je slučajeva taj slog »ti«, koje dolazi 

iza infinitiva. , . , . 

Mora li mu se bar priznati zasluga za kratkoću, ako 
se usporedi 6700 stihova originala sa 6775 stihova njegova 
prijevoda? Svakako ne, jer Lukarević ispusta i cesto re¬ 
zimira više negoli prevodi: vrijedno je vidjeti, na pri¬ 
mjer, kako pokraćuje dugi monolog Satirov u V prizoru 
prvoga čina. Ali to mu ne bi trebalo prigovoriti 40 ). Kad 
nastoji biti točan, gotovo je uvijek razvučen. 

Sve to slabo opravdava poštovanje, što su mu ga 
iskazivali suvremenici, kako Razzi bilježi. Možda su nje¬ 
gova lirska djela bila bolja od prijevoda: nekoliko krat¬ 
kih pjesmica sačuvanih među Ranjininim pjesmama 11 ) 
ne dopuštaju nam, da to mislimo, ali to je vrlo malo, da 
bismo mogli stvoriti određen sud. 

On je pisao isto tako i na talijanskom, a davao mno¬ 
go vrijednosti onome, što je sastavio na tom jeziku jedna¬ 
ko kao i na materinskom. U svojoj oporuci preporučuje 
sve svoje radove Đonu Gradiću, kojemu je ranije posve¬ 
tio svoj prijevod drame Vjerni Pastier 42 ). 

V 

Po tim se književnim radovima nikako nije moglo 
zaključiti ono, što je nadoslo. Oko god. 1593. Lukarević 
je pošao u Napulj, gdje je boravio njegov brat Petar. Po¬ 
ložaj braće Lukarevića bio je bez sumnje nesiguran po¬ 
slije bankrota, objavljenog 1589. 43 ). I vjerojatno radi 
novčanih potreba primio je naš pjesnik osobitu misiju od 
potkralja napuljskog, conta de Miranda, da ide u Tursku 
kao uhoda 44 ). Kao Dubrovčanin mogao se nastaniti u 
nekim balkanskim gradovima ili čak u Carigradu, kao i 

drugi njegovi sugrađani: trgovački poslovi služili su kao 
izlika tome boravku u tuđini i uklanjali tako sumnju Tu¬ 
raka. 

Republika je zapravo pod najoštrijim kaznama za¬ 
branjivala svojim podanicima, da se upuštaju u slične 
neopreznosti, ne iz moralnog osjećaja (u cijelom toku te 
afere ne će se čuti ni jedan ukor zbog sličnih briga), nego 
radi opasnosti, kojih se ona odatle bojala: najveća je nje¬ 
zina briga bila, da ne ozlojedi Turčina. Lukarević je to 
morao znati, pa je htio prevariti svoje vlasti. Vrativši se 
iz Napulja ostao je u Dubrovniku i sastavio svoju opo¬ 
ruku, u kojoj je bio uvod opravdanje putovanja, na koje 
se spremao, i to opravdanje, koje je moralo izgledati vje¬ 
rojatno i stoga, što se osnivalo na opće poznatim ili na 
lako provjerljivim činjenicama 45 ). 

»Morajući otputovati u Silistriju, da se tu poštara, 
kako bi opet dobio svoje kredite od različitih osoba i dao 
isplatiti sve svoje založnice i podmirio svoje vjerovnike 
u Italiji, u Dubrovniku i drugdje, znajući, kako su opasna 
tako duga putovanja i poznavajući neizvjesnost našega 
posljednjeg časa . . . držao je za korisno, dok je još tije¬ 
lom i duhom zdrav, iako opterećen godinama i pogreška¬ 
ma, da uredi svoje poslove i da učini svoju posljednju 
oporuku«. Te aluzije o opasnostima putovanja nisu puki 
književni ukras: on je znao, kojim se pogiblima izlaže i, 
oprezan u svojoj smjelosti, htio je, da ih ograniči. 

Sa sobom je poveo jednoga svog brata, »malo vrijed¬ 
nog«, kojega je poslao do Carigrada. On sam nije prešao 
Sofiju, jer je tu sakupljao informacije držeći, da bi bijeg 
odatle bio u datoj prilici lakši. I već je 1594. smatrao pa¬ 
metnim, da se povrati u Dubrovnik. Ali su neoprezni po¬ 
stupci otkrili njegove manevre Senatu, koji ga je odmah 
dao uhvatiti. 

Dne 2. rujna vijećalo se o njegovu slučaju. Sa dva¬ 
deset i dva glasa protiv tri on je proglašen krivim, pa se 
stalo raspravljati o kazni, koja će mu se odrediti 46 ). 
Predložilo se najprije, da se zazida za pet godina u kulu 
Dvora, i da se ostavi jedan prozorčić, kroz koji će primati 
hranu; odatle će moći izaći samo odlukom velike većine 
od sedam osmina glasova; zabranjeno mu je primanje i 


65 


5 




odašiljanje pisama; tko mu posluži kao posrednik bit će 
zazidan doživotno. Ako pokuša pobjeći i bude uhvaćen, 
bit će zazidan doživotno; ako ne uspije da ga uhvate, 
svatko će ga moći ubiti, i to će se umorstvo nagraditi sto¬ 
tinom dukata na račun njegovih dobara. Ako bude tražio, 
neposredno ili preko nekoga trećeg, intervenciju kojega 
stranog kneza, bit će zazidan doživotno. Cijeloga svog ži¬ 
vota bit će lišen građanskih prava i javnih služba. 

Presuda je izgledala suviše okrutna. Dubrovačka je 
pravda imala i obzira — prema vlasteli. Mjesto zatvora 
u zazidanoj ćeliji Vijeće je donijelo odluku, da bude ot¬ 
premljen na otok svetog Andrije na deset godina, u slu¬ 
čaju bijega, ako bude uhvaćen, oit ce zazidan .u kulu 
Dvora. Ostale su odredbe zadržane. Tri su vijećnika na¬ 
pustila dvoranu prije glasovanja; dvadeset i jedan glas 
odobrio je tu odluku i ona je bila objavljena istoga dana 
osuđeniku, koji je privremeno bio zadržan u »morskoj 

tamnici«. . 

U istoj je sjednici Vijeće odobrilo sadržaj pisama, 
koja će se poslati poklisarima za danas u Carigrad ). 
»Imamo opravdanih razloga — govorilo se u njima — da 
opozovemo otamo Jakoba Frana Lukarevića i njegova 
brata Iva. Čim primite ovo pismo, pozovite ih k sebi i 
priopćite im našu naredbu, da pod kaznom smrti otiđu iz 
Carigrada i iz svih krajeva Sultanovih u roku od osam 
dana i da se tamo nikad ne povrate. Oni ne smiju nikoga 
obznaniti o našoj volji . . . Ako ... je Ivo daleko od Ca¬ 
rigrada, u Silistriji ili drugdje, pošaljite mu jednoga svo¬ 
ga slugu s pismom, koje mu nalaže, da se vrati i prijavi 

nam se što prije«. . 

Sutradan je započelo novo vijećanje o pitanju sve 
braće Lukarevića: Luka i Petar Drugi priznati su kao ne¬ 
vini; Petar je proglašen sukrivcem, pa će biti lišen svo¬ 
jih prava i isključen iz javnih služba za osam godina 4s ). 

Još se nije bila navršila godina dana, kad je Lukare- 
vić 18. kolovoza 1595. noću utekao s otoka svetoga An¬ 
drije i otišao tražiti zaštitu u potkralja napuljskog, pred 
kojega je bio praćen — začudo — od dubrovačkog viče- 
konzula, i kojega je on odmah dobio za posrednika. Jed¬ 
nim pismom od 22. kolovoza zatražio je ovaj od Senata, 

da se odluka, donesena protiv Lukarevića, povuče i da mu 
se povrate prava. Senat je dao dosta nepovoljan odgovor 
tek 5. studenoga 49 ). »Vjerujte — tumačilo se tu — da ta 
osuda nema drugoga razloga nego brigu, da se sačuva na¬ 
ša sloboda, koju je Lukarević svojim radom doveo u po¬ 
gibao, zaboravljajući ljubav i obaveze, što ih duguje do¬ 
movini . . . Povući tu odluku — bio bi zao primjer za dru¬ 
ge građane i za naše podanike, kojima bismo tako mi sa¬ 
mi otvorili put k najgorim postupcima na očitu našu pro¬ 
past; jer položaj naše države, koja se nalazi na tim gra¬ 
nicama, ne dopušta ni jednima ni drugima, da se miješa¬ 
ju u slične poslove«. 

Rasrđen šutnjom Dubrovčana potkralj je u listopadu 
otpustio vicekonzula s njegova položaja; i taj je nesretni 
posrednik vidio, kako mu njegov nesmotreni korak pred¬ 
bacuju njegovi pretpostavljeni, koji su ga pozivali, neka 
svjetuje Lukareviću, da odustane od svih molba. »Oba¬ 
vijestite ga u naše ime, da nastoji umiriti Njegovu Ekse- 
lenciju, a isto tako i njegova nasljednika. On bi morao 
biti zadovoljan ovom osudom, jer mi nismo postupali pre¬ 
ma njemu sa strogošću, koju je zaslužio i koju je tražio 
njegov slučaj« 50 ). Smatrajući za uvredu svoje ličnosti i 
časti osudu jednog svog agenta i svako obijanje, da bude 
pomilovan, uvrijeđena je visost obnovila svoje zahtjeve. 
Dubrovčani su odlučili, da mu pošalju jednog poklisara, 
Marina Iv. Gundulića, da još jednom ponovi tradicional¬ 
ne argumente te da istakne životnu potrebu njihove mu¬ 
dre politike i opći značaj kazni, namijenjenih svima oni¬ 
ma, koji su joj se katkad oprli 51 ). Njihovo je držanje 
odobrio Karlo V., koji ih je osobito volio. Pa, kad je baš 
govor o tom, koliko su truda oni uložili, da posluže oko 
obavješćivanja potkralja. Naprotiv Lukarević, iako je sve 
to znao, vodio se samo svojom lakomošću. 

Gundulić je postigao prvi uspjeh: sada se radilo još 
samo o nekom djelomičnom pomilovanju. U Dubrovni¬ 
ku nisu sumnjali, da su vještina i marljivost poklisara 
dostajale, da potpuno uvjere Španjolce 52 ). 

Za što veću sigurnost zaštitnik Republike na papinom 
dvoru, kardinal Sfondrato, bio je upućen u stvar; skupa 
s činjenicama izložili su mu i razloge, koji su opravdavali 

nepopustljivost Senata, pa je bio zamoljen, da isposluje 
papinu intervenciju 53 ). 

U listopadu 1596. poklisar je mogao javiti, da je »Lu- 
karevićeva afera uređena kod Njeg. Vis. na zahtjev sa¬ 
me stranke, a i zato, što je kardinal g. Giorgi pisao uime 
papino« 54 ). 

Nepune dvije godine kasnije, prvih mjeseci 1598. 
Lukarević je umro, bez sumnje u progonstvu, jer čini se, 
da njegovi zemljaci nisu točno znali datum te smrti 55 ). 
Možda se u Napulju bio nanovo sastao sa svojim neza¬ 
konitim sinom Kostom, koji se 1608. oženio u tom gradu 50 ). 
Kako je proživio te posljednje godine? Je li dobio od 
potkralja nagradu za svoje usluge? Ništa nam ne dopu¬ 
šta, da to pomislimo. Konac njegova života obavit je ta¬ 
mom. 

Čini se, da je bar njegova smrt pobudila sažaljenje 
i, sudeći po riječima, kojima Oracijo Mažibradić budi us¬ 
pomenu na njega, može se pretpostaviti, da mu njegova 
malo časna ekspedicija u Tursku nije škodila u očima Du¬ 
brovčana. 

Za nas je čudnovata ta ličnost, kako je ocrtana u 
dokumentima. Najmanja mu je mana svakako mediokri¬ 
tet njegova književnog rada: malo privlači čovjek, koji je 
mnogo originalniji, negoli su mu djela. Taj se nevjesti 
ili možda nemarni trgovac, unatoč lijepih riječi, kojima 
kiti svoju oporuku, ne pokazuje voljan, da održi svoje ob¬ 
veze, i smjelo poriče one, koje su učinjene u njegovo ime. 
Pošto je bila osigurana ženidba, — koja bi mu uz eventu¬ 
alno razrješenje vrijeđala taštinu, postaje ona za nj pra¬ 
va neprilika, koju nastoji ukloniti: kad se nakon više go¬ 
dina napokon ostvarila, bila je to samo žrtva za Niku, 
koja je, kao dobro čeljade, i pošto su joj potrošili miraz 
i prodali dragocjenosti, imala obzira prema nezakonitom 
sinu svoga muža 57 ). 

Uostalom možemo sumnjičiti toga pjesnika, da je 
imao kojekakve namjere, kad znamo, da je god. 1576. ku¬ 
pio i prenio na sebe pravo, koje je Senat dao kao nagra¬ 
du nekom vojniku za njegove zasluge za Republiku, da 
mu se oprašta kazna, ako bi počinio dva ubistva. Istina on 
se nije koristio tim pravom, nego ga je ustupio nekom 
trećem 58 ). 

Ali on pokazuje potpuni nedostatak skrupula, kad se 
upušta u svoj strašni pothvat u Turskoj i kad zatim be¬ 
zobzirno i nesavjesno traži svoje pomilovanje, kao da 
njegovi sugrađani nisu zaista imali opravdanih razloga, 
da ga osude i kazne. 

Bez sumnje treba se tu obazreti na ona vremena i na 
tamošnju sredinu: koliko bi naših skrupula i negodovanja 
pobudilo smijeh u šesnaestom vijeku! Duh vremena pri¬ 
lagodio se mnogim stvarima, koje nas odbijaju. Ali makar 
i s tim rezervama, teško bi bilo Lukarevića prikazati kao 
uzor ispravnosti i kao primjer građanskih i porodičnih 
vrlina. 

ZLATARIĆEV REKTORAT U PADOVI 


Godine, što ih je Zlatarić proveo na naukama u Pa¬ 
dovi, vrlo su važne u njegovu životu. 1 ) On se ne ograni¬ 
čuje na učenje medicine, radi čega se upisao na sveučili¬ 
šte, i gdje je tako uznapredovao, da je došao na čelo svo¬ 
jih kolega. Baš se u to doba u svagdašnjem dodiru s ta¬ 
lijanskom književnom sredinom očituje njegov pjesnički 
dar, i upravo tada sastavlja i daje u štampu svoj prije¬ 
vod Tassova A?ninte. Njegova darežljivost, erudicija i 
talenat, što upravo veličaju njegovi prijatelji, donijeli su 
mu, osim laskavih posveta, glasove drugova, koji su ga 
izabrali za rektora na fakultetu za »vještine« (t. j. filozo¬ 
fije i medicine). 

Taj su časni doživljaj za njegova đačkog života pa¬ 
žljivo sačuvali svi njegovi biografi, koji su mu valjda 
htjeli uveličati značaj i od svog junaka načiniti nekog iz¬ 
vanrednog rektora. 

Iako je arhiv sveučilišta u Padovi nepotpun, ima 
ipak u njemu dovoljno vijesti o Zlatarićevoj djelatnosti 
u funkcijama te ustanove, po kojima se ona može točnije 
odrediti. Po tim se vijestima može popraviti i datum nje¬ 
gova rođenja, koji se po jednom podatku u njegovu pri¬ 
jevodu Aminte obično održao, da je bio 1558. god. 

Opazilo se, da je on Tirsiju promijenio dob, označe¬ 
nu u ovim stihovima: Sei giovane ancora , Ke passi di 
quattr anni U quinto lustro; te se je mislilo, da je, hoteći 
se identificirati s Tirsijom, kao i sam Tasso, u svom pri¬ 
jevodu zamijenio svoju dob s onom talijanskog pjesnika. 

Jedva prem drugo po dvaes ljet svršivaš. 

Prema tome bi on 1580. imao 22 godine. Međutim se 
iz zapisnika njegova izbora vidi, kako je 2. kolovoza 1579. 
pod prisegom izjavio, da ima 24 godine. Treba dakle ili 
zaključiti, da je iz ambicije krivo prisegao ili treba pre- 


73 




nijeti dan njegova rođenja prije kolovoza 1555. Ako se 
hoće i dalje, da postoji neki odnos između dobi Tirsija i 
Zlatarića u vremenu, kad je radio na svom prijevodu, mo¬ 
ralo bi se pretpostaviti, da se je dao na taj rad nešto ra¬ 
nije, nego što se mislilo, to jest već 1577. god., što mora 
biti na početku njegova đačkog života. Razmak od tri go¬ 
dine između izradbe i izdanja ne bi bio nevjerojatan. 

Izbor rektora bio je podvrgnut nekim zahtjevima: 
kandidatove su sposobnosti nešto značile, ali manje negoli 
njegovo materijalno stanje. Evo što o tome kaže jedan 
historik tog sveučilišta: 

»Gli scrutinii della elezione dei Rettori aveansi 
nei primi tempi in quaresima, posteriormente nei 
mesi di Maggio o d’Agosto. Si procurava l’esclusione 
dei Padovani, ed anche dei Veneti da tale incarico e 
si mirava di scegliere soggetti cospicui per nobilta, 
scienza e fortuna, tali da esigere riverenza, e poter 
senza scapito magnificamente trattarsi come conve- 
niva alla dignita dell’ officio, troppo meschino sussi- 
dio esendo ii fiorino o ducato che ciascun laureando 
avea debito di contribuire le gravosissime spese che 
occorreano specialmente nei giorno nei quale veni- 
vano decorati dali’ insegne della carica, solennita che 
festeggiavasi con grande apparato, con banchetti e 
torneamenti. Cio accadeva nei mese di Agosto e nei 
giorni festivi di San Lorenzo e dell’ Assunta«*. 

Ti su se troškovi podmirivali povlasticama, koje će 
Zlatarić žestoko braniti, čini se, uz nešto taštine. 

»Dovea ii Rettore procurare la tranquilita e lo 
splendore della propria Universita; sorvegliare perche 
ne’ giorni indicati si tenessero le lezioni dei profes- 
sori, le pubbliche dispute, e gli esami cui doveva esser 
presente; conservare gli statuti in vigore, dar opera 
* Izbor rektora obavljao se nekoč u korizmi, a kasnije u svibnju 
ili kolovozu. Pri tom 'su dzboru nastojali mimoići Padovance i Mlečiće, 
te su gledali, da se izaberu odlične osobe, plemenita roda, učene i bo¬ 
gate, koje će moći zahtijevati, da budu poštovane, da se vladaju go¬ 
spodski, kako dolikuje toj časti, jer je forinta ili dukat, koji je svaki 
kandidat za doktorski ispit morao prinijeti za velike troškove, osobito 
onoga dana, kad su dobivali obilježja časti, a to je bila svečanost s ve¬ 
likim sjajem, s gozbama i turnirima, bio preveć slaba pomoć. To je 
bivalo u kolovozu za blagdana sv. Lorenca i Velike Gospe. 

ali’ accrescimento e alla difesa delle immunita, deli- 
berare coi consiglieri su quanto avea relazione alla 
dignita propria ed a quella dello studio, complimen- 
tare i nuovi vescovi e rettori della citta e fare le 
opportune congratulazioni nell’elezione dei Veneti 
Dogi. Compiuto l’anno dei Rettorato oltre gli stemmi 
e monumenti eretti in loro onore, otteneano la laurea 
col costume dei nobili senza spesa di sorte alcuna e 
venivano ne’primi tempi fatti cittadini di Padova e 
Posteriormente cavalieri di San Marco«*. 

Treba zapamtiti te posljednje retke. Počasti, koje su 
iskazali Zlatariću, nisu bile nagrada izvanrednih zasluga; 
one su se odnosile na položaj, na kojemu je on bio go¬ 
dinu dana. 

Rektor do 1579., Stephanus Cereolus iz Cologne kod 
Vicenze, izabran 1577. i ponovo 1578. bio je ozlovoljio 
germanski skup, koji se je zalagao za Zlatarića. 

Izbor je bio u nedjelju 2. kolovoza u nazočnosti pre- 
tora i prefekta. Sjednica je započela nekim manje važnim 
odredbama, a zatim se prešlo na pitanje rektora. 

»Accersitis . . . Dominis electionariis coram an- 
tedictis Clarissimis Dominis Rectoribus, ibique lectis 
Statutis Universitatis de elligendo Rectorem vel Vice- 
Rectorem quem digniorem putaverint et accepturum: 
caeteris respodentibus nullum habere Rectorem aut 
Vice-Rectorem, Franciscus Peronus unus ex . . . sep- 
tem electionariis proposuit et ellegit ad Rectoratus 
gradu m. 

Nob. Dominum Slatarichium, Ragusinum, Artium 
scholarem matriculatum; 

* Rektor je morao osigurati mir i sjaj svoga Sveučilišta, pripaziti, 
da u određene dane profesori predavaju, da se održe javne rasprave 
i ispiti, kojima je on morao biti nazočan; morao je uzdržati na snazi 
statute, nastojati oko povećanja i oko obrane nepovredivosti, odluči¬ 
vati sa savjetnicima o svemu onom, što se odnosi na njegovu čast i na 
čast zavoda, pozdraviti nove biskupe i gradske rektore,^ čestitati na 
shodan način na izboru novim duždevima u Mlecima. Pošto bi prošla 
godina dana rektorske časti, dobili bi osim grbova i spomenika doktor¬ 
ski naslov kao plemići bez ikakva troška, i u prva su vremena postajali 
padovanski građani a kasnije vitezovi sv. Marka. 

In cuius concurrentia, Dominus Saladinus, de 
Saladinis, Targestinus, ellectionarius . . . pariter no- 
minavit, seu proposuit ad Rectoratus gradum: 

Nob. Dominum Bernadinum de Angelis, Vicen- 
tinum, Artium scholarem matriculatum«*. 

Pošto je bila jaka opozicija protiv kandidature Ber- 
nardina de Angeli, koji nije zadovoljavao uvjetima, po¬ 
stavljenim od statuta, dolaze na red jedan za drugim dru¬ 
ga dva predloženika. 

»Introducto . . . Nob. D. Dominico qui interroga- 
tus a . . . Rectoribus (Gradsko Vijeće) rationem dedit 
de studio, civitate seu patria et de legali sua aetate 
annorum XXIV, quam aetatem cum solemni jura- 
mento suo comprobavit, et annuit balotari velle ad 
Rectoratus gradum«**. 

Njegova su takmaca odbili, jer se nije htio zakleti, 
da ima 24 god. — dob, predviđenu po statutu. 

». . . Clarissimi Domini Rectores ut silentium 
imponant clamoribus . . . declaraverunt et manda- 
verunt balotari tantum modo debere ad Rectoratus 
gradum Nob. D. antedictum . . . Ex omnibus vocibus 
obtinuit pixide rubea idem Nob. Dominicus favora- 
bilia sufragia ad Rectoratum in numero decem octo et 
in pisside viridi sufragia contraria sex, et sic remansit 
electus . . . cum omnibus honoribus, prerogativis, pri- 
vilegiis, immunitatibus et exceptionibus ex oneribus . . . 
quibus Magnifici Domini predecessores sui semper 

* Pošto su gospoda izbornici bili pozvani pred spomenutu go¬ 
spodu upravitelje i pročitavši tu sveučilišne statute o izboru rektora i 
vicerektora, te koga budu držali dostojnijim, da će ga prihvatiti. Dok 
su ostali odgovarali, da nemaju rektora ni vicerektora, Franjo Perone, 
jedan između . . . sedam izbornika, predloži i odabra na čast rektora 
plemića Gospodina Zlatarića, Dubrovčanina, diplomiranog filozofa. 
Njemu nasuprot, Gospodin Saladin de Saladinis, Tršćanin, izbornik . . . 
isto tako označi ili predloži na čast rektora plemića Gospodina Bernar- 
dina de Angelis, Vičentinca, diplomiranog filozofa. 

** Pošto je bio uveden . . . plemić Gospodin Dominko, koji upitan 
od. .. gradskih upravnika, da dade dokaze o naukama, gradu ili do¬ 
movini i o svojoj zakonitoj dobi od 24 godine, koju dob potvrdi sve¬ 
zanom zakletvom, te izjavi, da hoće da bude biran na čast rektora. 

usi, gavisi et potiti sunt . . . Et illico introducto . . . 
Magnifico Domino electo cum magno applausu, gau- 
dio et solemnitate coram . . . Clarissimis DD. Recto¬ 
ribus et caeteris omnibus nobilibus viriš et Dominis 
Scholaribus ibidem assistentibus, onus Rectoratus šibi 
iniunctum reverenter acceptavit cum gratiarum acti- 
one«*. 

Idućeg mjeseca, u nedjelju 13. rujna bila je svečana 
instalacija. 

»Coram Clarissimis DD. Urbis Patavinae Recto¬ 
ribus, assistente R. mo Praesule Ecclesiae Cathedralis 
Patavinae, magnificis Dominis Deputatis ad Utilia Ci- 
vitatis quoque praesentibus, cum multis Nobilibus et 
saepientibus viriš, exc. mis Dominis Doctoribus, specta- 
bilibus Dominis Scholaribus utriusque Gymnasii quam 
aliis quam pluribus viriš in copiosa comitia ibidem 
coadunatis, praeviisque solemnibus apparatis in simi- 
libus fieri consuetis, comparuit Magnificus et Nobilis 
D. Dominicus Slatarichius, Ragusinus, Rector dignis- 
simus noviter electus Magnificae Universitatis Domi- 
norum philosophorum et Medicorum celeberrimi Pa- 
tavini Gymnasii, assotiatus a quam pluribus Nobilibus 
viriš eruditissimis, a Dominis Doctoribus et Schola¬ 
ribus, antecedentibus de more Nobilibus Baculariis 
seu mazeriis, tibicinis et aliis sonoribus instrumentis, 
et ascenso loco eminentiori ibidem honorificentissime 
preparato exequendo formam statutorum Magnificae 
Universitatis praedictae de assumendo Caputeo Rec¬ 
toratus, praevia quoque oratione elegantissima et lau- 
dibus suae Magnificentiae publice concionata; in Dei 
* Presvijetla Gospoda upravitelji, da prekinu graju . . . izjaviše i 
narediše, da se mora birati na čast rektora samo spomenuti Gospodin 
plemić... Od svih glasova dobi taj plemić Dominko za rektora 18 
povoljnih glasova u crvenoj posudi, a u zelenoj protivnih 6, i tako bi 
izabran ... sa svim počastima, povlasticama, privilegijima, imunitetima 
i izuzecima od tereta. . . koje su njegovi velemožni prethodnici uži¬ 
vali ... I pošto bi ondje uveden Velemožni izabrani Gospodin s veli¬ 
kim pljeskom, veseljem i svečanošću pred. . . presvijetlom Gospodom 
upraviteljima i ostalim svim plemenitim ljudima te nazočnom Gospo¬ 
dom đacima s poštovanjem primi rektorsku dužnost, koja mu je bila 
povjerena i zahvali. Idućeg mjeseca u nedjelju 13. rujna bilo je sve¬ 
čano ustoličenje. 

Aeterni nomine idem magnificus et Nobilis D. Domi- 
nicus assumpsit caputeum seu stolam sui Rectoratus 
ipsi concessam et attributam per magnificum comitem 
et Ecc.tem Artium et Medicinae Doctorem D. Hiero- 
nymum Mercurialem (lectorem in dicto Gymnasio) 
loco et vicibus fungentem Magnifici et illustris Equi- 
tis Artiumque et Medicinae Doctoris, D. Stephani Ce- 
reoli, Coloniensis, precessoris Rectoris dignissimi Ma- 
gnificae Universitatis praedictae, tamen absentis, quo 
Rectoratus munere et honore decoratus inde recessit 
in comitiva Clarissimorum DD. Urbis Rectorum ali- 
orumque Nobilium Virorum et Scholarium in maxima 
copia assistentium et antecedentibus eisdem Nobili- 
bus DD. Maceriis et sonoribus instrumentis de more, 
se contulit ad lodiam maiorem plateae Dominationis, 
ubi parum residente coram praedictis Clarissimis Do- 
minis Rectoribus, et praedictorum Nobilium comitiva 
fuerunt condanata bacula et marciapani de more qui- 
bus spectant, deinde ad suas aedes reversus, nobilis- 
sime asociatus, ubi solemni et splendidissimo convivio 
parato, laeto animo et comuni gaudio quam plurimos 
recepit et amplexatus est ad sui gloriam et honorem 
patriae in splendorem et ornamentum«*. 

* Pred Presvijetlom Gospodom upraviteljima grada Padove, u na¬ 
zočnosti Prečasnoga biskupa padovanske stolne crkve, u nazočnosti ta¬ 
kođer Velemožne Gospode gradskih poslanika s mnogim plemićima i 
odličnicima, Preuzvišenom Gospodom doktorima, poglavitom Gospo¬ 
dom đacima obiju gimnazija, kao i drugima, i to mnogim ljudima, tu 
u velikom mnoštvu sakupljenim, uz svečane pripreme, koje su u sličnim 
prigodama običajne, pojavi se Velemožni i plemeniti Gospodin Do- 
minko Zlatarić Dubrovčanin, rektor predostojni, novo izabrani Slavnog 
sveučilišta, Gospode filozofa i liječnika, preslavne padovanske gimna¬ 
zije, praćen od premnogih plemića, vrlo učenih ljudi, od Gospode 
doktora i đaka, dok su pred njim išli po običaju plemići štaponoše, 
trubljači i drugi zvučni instrumenti, i popevši se na uzvisitije mjesto, 
tu najsvečanije pripravljeno, da se izvrši uredba statuta spomenutog 
Slavnog Sveučilišta o primanju rektorskog plašta, održavši prije toga 
još javni veoma kićeni govor i pohvale njegovoj Velemožnosti. U ime 
Božje isti Velemožni i plemeniti Gospodin Dominko primi rektorsku 
kapu i prekoramenicu, koju mu preda i podijeli Velemožni knez i Pre- 
uzvišeni doktor filozofije i medicine G. Jeronim Mercuriale (lektor 
u spomenutoj gimnaziji), zamjenjujući Velemožnoga i Uzoritoga viteza 
te doktora filozofije i medicine, G. Stjepana Cereolija iz Cologne, pre- 

Dva dana zatim otputovao je Zlatarić u Mletke zbog 
svojih posala. 

Povrativši se na sveučilište 28. listopada rješava prvi 
važan spis kao rektor. 

»Mandato Magnifici et Ecc. mi Domini Dominici 
Slatarichii Ragusini, almae Universitatis D. Artista- 
rum et medicorum celeberiimi Gymnasii . . . intima- 
tur et notificatur omnibus et singulis Ex.mis Domi- 
nis Doctoribus legentibus ac Dominis Scholaribus . . . 
quatenus Die Dominica proxime futura quae erit 
solemnis dies Omnium lSanctorum et prima mensis 
novembris subsequentis, ad horas XVI adesse debeat 
in ecclesia cathedrali quod ubi de more pro principio 
studii habebitur oratio et Rotulus lecturarum publica- 
bitur«*. 

Naskoro je ponovno bio odsutan; ovaj put odlazi u 
Dubrovnik. A na povratku, nakon nekih službenih posje¬ 
ta, vrši redovito svoju službu: uređuje budžet, određuje 
izdatke fakulteta, ispravlja nepravde u unutrašnjim suko¬ 
bima, sudjeluje u ispitnim komisijama i vodi čak i naj¬ 
sitnije tekuće poslove. 

Ali usto rješava i važnija pitanja: organiziranje 
nastave, imenovanje profesora, obrane đačkih i rektorskih 
povlastica. 


dostojnog bivšeg rektora spomenutog Slavnog Sveučilišta, koji je bio 
odsutan. Primivši rektorsku službu i čast udalji se u pratnji Presvi- 
jetle Gospode upravitelja grada i ostalih plemenitih ljudi i đaka, koji 
su u velikom broju sudjelovali, a pred njim su išla gospoda oni plemići 
sa žezlima i zvučnim instrumentima, po običaju pođe u veliku ložu na 
trgu »Dominationis«, gdje su, malo popostavši, pred spomenutom go¬ 
spodom Presvijetlim upraviteljima i u pratnji spomenutih plemića, bila 
podijeljena po običaju -žezla i marcipan onima, kojima su pripadala. 
Tada, vrativši se u svoj stan, veoma gospodski dopraćen, spremivši sve¬ 
čanu i najsjajniju gozbu, vesela srca i uz opće veselje primi što više 
njih i zagrli, sebi na slavu i čast, domovini na diku i ures. 

* Po nalogu Velemožnoga i Preuzvišenoga Gospodina Dominka 
Zlatarića Dubrovčanina, slavnog Sveučilišta Gospode filozofa i liječ¬ 
nika preslavne gimnazije . . . naređuje se i navješćuje svima i poje¬ 
dinoj Preuzvišenoj Gospodi doktorima, koji predaju i Gospodi đacima 
... da u nedjelju, koja slijedi, u koju će biti svečani dan Svih Svetih 
i prvi na idućeg mjeseca studenoga, u 16 sati moraju prisustvovati u 
katedrali, gdje će po običaju radi početka škole biti držan govor i 
objavljen red predavanja. 

Kad su ponovo počela predavanja, htio je obnoviti 
»le solite disputationi circulari, tanto utili et necessarie, 
in questo studio introdutte antiquamente«, i dao je obja¬ 
viti »a 5 Dottori . . . che dovessero venir alli circoli«. Vrlo 
ih se malo odazvalo. Najveći je dio profesora našao neku 
ispriku, zbog svoje dobi, zdravlja, posebnih povlastica i si. 

Da svlada taj otpor profesora iz same lijenosti, zatraži 
pomoć kod Riformcitori dello Studio i 17. prosinca dobije 
zadovoljštinu. 

Kad je ostalo nepopunjeno jedno mjesto u profesor¬ 
skom zboru, rektor predloži Reformatorima svoga kandi¬ 
data, koji je bio neki redovnik iz Kotora. 

»Debito nostro e con somma vigilanza procurar 
sempre l’honor e utilita di questo studio. Per ii che 
ottimamente informati delle rare virtu et bone lettere 
del R. do Padre maestro Matheo da Cataro, minori- 
tano, homo a tempi nostri raro e molto esperimentato, 
et esemplare nelle divine lettere, gratissimo alla sua 
religione et desideratissimo da questo studio, habbi- 
amo concertato hozzi nel conseglio nostro et al comun 
parer deliberato scriver le presenti alle Cl.me et 111.- 
me V. S.ie offerendoli et exponendoli questo soggetto 
qual giudichiamo tra altri esser meritissimo et degno 
di esser da L. S. Cl.me admesso et condotto alla lec- 
tura vacante della metafisica in via Scotti in loco 
đella felice memoria del R.dmo Carolo Bellio Siculo, 
altre volte deputato a d.a lettura, ih quale a giorni 
passati con dolor universal di questa Ctta e del Stu¬ 
dio nostro passo di questa a piu felice vitta, offerimo 
adonque a V. S. Cl.me et 111.me detto maestro Matheo 
et le preghiamo suplichevolmente che si degnino fa- 
vorirlo et farci gratia di haverlo in preceptore et 
maestro alla lettura, hora vacante, atteso i meriti 
suoi molti e di tanto segnalato favor qual speriamo 
d’ottener restaremo sempre di eterno obligo alle Cl.me 
V. S. alle quali molto supplichevolmente et reveren- 
temente si raccomandano e li bassiamo la mano«*. 

* Naša je dužnost, da budno pazimo, kako bi se uvijek sačuvale 
čast i korist ovoga zavoda. I zato, potpuno obaviješteni o rijetkim kre¬ 
postima i učenosti Prečas. Oca učitelja Matije Kotoranina. malobra- 

Nepoznat je rezultat toga prijedloga: vjerojatno nije 
uspio. Po Tomasiniju je Carla Bellija, koji je predavao 
od 1575. do 1580., zamijenio Salvatore Bartolucci iz Assi- 
sija, izabran 5. srpnja 1582. 

Đaci su uživali neke carinske popuste. Financijski či¬ 
novnici nastojali su ih što više ograničiti ili mučke uki¬ 
nuti. 

Rektor se obraća duždu i predaje mu optužbu protiv 
»la temerita et audatia deli ministri publici de Dacii de 
sua Serenita« (drzovitosti i smjelosti carinskih činovnikah 
On izlaže »i molti incomodi et travagli quali essi Ministri 
tuttavia dano a scholari di questo studio in piu tempi con- 
firmati in materia d’esentioni et immunita per causa de 
transitto, di comprare, di portar in questa citta per lor 
bisogno piu cosse necessarie et pertinenti al loro vitto, ve- 
stito, et delle loro fameglie«*. 

Sva su ta prava bila još nedavno potvrđena odlukom 
od 23. travnja 1579. 

Zlatarić se dulje vremena bavio još jednim sporom, 
u kojem je bila na kocki ne samo njegova lična čast nego 
i položaj. U povorkama i ceremonijama rektor je đaka 
dolazio odmah iza gradskog načelnika te je imao prednost 
pred dostojanstvenicima liječničkog zbora, koji mu je os¬ 
poravao to mjesto. 

ćanina, u naše doba rijetkog čovjeka i veoma iskusnog, odličnog teo¬ 
loga, veoma voljenog u njegovu redu i poželjnog za taj zavod, — zato 
smo se danas u našem zboru dogovorili i zaključili pisati ovo pismo 
Vašim Presvijetlim Gospodstvima, da Vam ponudimo tu osobu, koju 
držimo, da je od svih najdostojnija, da je Vaša Presv. Gospodstva 
prime i postave na ispražnjenu stolicu metafizike u ulici Scotti namje¬ 
sto blagopokojnog Prečasnog Carla Bellija Sicula, koji je prije toga 
predavao i koji je nedavno na opću žalost ovoga grada i našega zavoda 
ovaj život s drugim zamijenio. Nuđamo dakle Vašim Presvij. Gospod¬ 
stvima rečenoga učitelja Matiju i molimo Vas, da nam učinite uslugu, 
da ga izvolite primiti kao nastavnika i učitelja na sada ispražnjenoj 
stolici s obzirom na njegove velike zasluge. Radi te velike usluge, koju 
očekujemo od Vas, bit ćemo uvijek zahvalni Vašim Presvij. Gospod¬ 
stvima, kojima se s poštovanjem preporučujemo i ljubimo ruku. 

* Mnoge neprilike i poteškoće, koje ti činovnici svaki put čine 
đacima ovoga zavoda u pogledu oslobođenja taksa i povlastica prigo¬ 
dom provoza, kupnje i uvoza u ovaj grad nužnih živežnih namirnica i 
odijela za vlastitu potrebu i za potrebu njihovih obitelji. 

Kad se je približavao 13. lipnja, dan svečanog op¬ 
hoda sv. Antuna, odluči poduzeti neke mjere sigurnosti, 
kako bi izbjegao skandalu, te sazove svoje vijeće na sied- 

»Coram Magn.co et Ex.mo Do Dominico Slata- 
richio Ragusimo equite, Rethore dignissimo Almae 
Universitatis DD. Artistarum Medicorumque Schola- 
rium Patavini Gvmnasii Presidente in loco supras- 
cipto convocati, et congregati in eodem loco, Jo. Bap.ta 
Pona Vernensis, honorandus sapiens, infrascripti Do- 
mini Consiliarii Universitatis eiusdem pro infrascrip- 
tis tractandis et espendiendis negotiis. 

At cum adhuc viget differentia seu controversia 
proposita et intentata per ex.mos D.os Doctores Hon.- 
di Collegii D. D. Medicorum Paduae, intendentes 
subvertere et impedire praecedentiam Mag.ci Recto- 
ris in Processionibus divinis factis et faciendis in ho- 
nore Srni Corporis D. N. Jesus Christi et divi Antom 
confessoris de Padua, cuius festum jam p.pe est 13 
p.ntis mensis et antequam id festum appropinquetui 
ne tune in Processione facienda in loco honoris prae- 
standi aliqua novitas intentetur per ipsos D. Recto- 
res, propterea pro evitandis rixis et scandalis mten- 
dens Mag. cus Dominus excellens Rector anted.s cui- 
cumque absurdo inconvenienti prohibere, partem po- 
suit huiusce tenoris, videlicet quod optimum sit quod 
sua magnificentia cum suo speetabile D. Sapiente seu 
Sindico Universitatis se conferat ad clarissmum D. 
praesentem Priorem pro tractanda a S. M. Clarissima 
observationem Statutorum Mag.ce Universitatis ac 
praesertim eorum Statutorum et Privilegiorum quae 
adhuc in praecisa et determinata materia praeceden- 
tia ipsius mag.ci D. Rectoris. 

Clarissimorum D. D. Rectorum Patavinae Urbis 
suaeque Magnificentiae locum praedictum assignet 
ut iuris est. Sive autem voluerit S. M. clarissima super 
adversam partem audire ita ut causa publice dispu- 
tetur; tune possit ii. mag. cus D.s Rector cum prae- 
libata Mag.ca Universitate providere de aliquo ex.- 
mo D. Advocato qui iura Universitatis ducatur m 

omnibus ut decet servata forma Statutorum Universi¬ 
tatis praedictae. Qua propter exsposita et ab omnibus 
considerata, tandem ad suffragia posita fuerunt suf- 
fragia in piscide rubea omnia, propitia, et^ nullum 
contrarium in viridi, et sic obtenta remansit«*. 

Liječnici su pak sa svoje strane izjavili, da će prije 
napustiti ophod Sv. Antuna, negoli će ustupiti mjesto đa¬ 
cima. Ali njihove su zahtjeve odbili. Lokalne vlasti objave 
izričito: »ne le processioni del S.mo Corpo di Christo et 
del glorioso S. Antonio Confessore si ha osservato ne li 
tempi et anni passati, che dopo li Chiar.mi Rettori della 

* Pred velemožnim i preuzvišenim gospodinom Dominkom Zlata- 
rićem Dubrovčaninom vitezom, predostojnim rektorom Slavnog Sve¬ 
učilišta Gospode filozofa i liječnika, đaka padovanske gimnazije kao 
predsjednikom, na prije spomenutom mjestu sazvani i na istome mje¬ 
stu sakupljeni Ivan Krstitelj Pona Veronez, časni vijećnik, niže pot¬ 
pisana Gospoda savjetnici istog Sveučilišta, radi niže spomenutih po¬ 
slova, koji se imaju raspraviti i izvršiti. 

No pošto još uvijek traje oprečnost ili raspra započeta i po¬ 
dignuta po Preuzvišenoj Gospodi doktorima časnoga zbora liječnika 
Padove, koji su htjeli promijeniti i zapriječiti prednost u časti Vele- 
možnog rektora na ophodima, koji su bili ili će biti na čast Presvetog 
Tijela G. N. Isusa Krista i sv. Antuna padovanskoga ispovjednika, čija 
je svetkovina već blizu na 13. ovoga mjeseca, te prije nego ta svetko¬ 
vina dođe, da na ophodu, koji će tada biti, sama Gospoda upravitelji 
ne bi pokušali uvesti koju novost s obzirom na prednost u časti, zato 
da se izbjegnu svađe i sablazni, Velemožni Gospodin, Preuzvišeni spo¬ 
menuti rektor, želeći zapriječiti svaku nezgodu, u tom smislu predloži, 
da bi svakako najbolje bilo, da njegova Velemožnost sa svojim Pogla- 
vitim G. vijećnikom ili sindikom Sveučilišta pođe k Presvijetlom G. 
sadašnjem prioru zbora liječnika, da rasprave, kako Nj. Velemožna 
Preuzvišenost treba izvršivati statute Slavnog Sveučilišta i to osobito 
onih statuta i privilegija, u kojima je točno određ e na precedencija 
istoga Velemožnog G. rektora. 

Neka On doznači spomenuto mjesto, kako je pravo, Presvi- 
jetloj Gospodi upraviteljima grada Padove i Nj. Velemožnosti. Ako 
bi pak Nj. Velemožna Presvijetlost — (t. j. prior) — htjela čuti raz¬ 
loge i protivne strane, tako da se stvar javno raspravi, tad može Pro¬ 
svijetli Velemožni G. rektor sa spomenutim Slavnim Sveučilištem naći 
nekoga Preuzvišenoga G. odvjetnika, koji će braniti prava Sveučilišta, 
kako treba, držeći se odredaba statuta spomenutog Sveučilišta. Zato 
kad je predloženo i od svih razmotreno, te konačno bilo stavljeno na 
glasanje, bili su svi glasovi u crvenoj posudi povoljni i nijedan pro¬ 
tivan u zelenoj, te tako postignuto ostaje. 


* 

M ca Citta siegue immediate ii M. co Rettor legista ho- 
norato da un M. co Deputa della Citta dalla parte dextra 
e dal Ecc.mo Priore dell’ Ecc.mo Collegio di Artisti dalla 
parte sinistra, e doppo succiede immediate ii M.co Ret- 
tore accompagnato da un M.co Deputa a dextrie e^ dal piu 
vecchio Dottore del do Collegio a sinistrae et cio a me- 
moria hominum citra«*. 

I sam dužd Niccolo da Ponte zabrani svaku novota¬ 
riju te tako potvrdi rektorovo pravo. 

To nije bilo dovoljno, da se dokrajči spor. Dne 25. 
lipnja đaci upućuju novu žalbu duždu: 

»Questa Universita sua sudita^ e astretta di 
nuova ricorrere a piedi di Sua Serenita, supplicandola 
umilmente per la conservazione de’ suoi statuti et 
privilegi, la si degni commetere a questi clar.mi Sig.- 
ri Rettori con piu efficaci lettere che le precendenti 
ad essi scritte che osservino i suoi statuti confirmati 
e le lettere dell’Eccelso suo Consiglio di dieci scritte 
l’anno 1487 et altre molte par le quali vien terminato 
che ii primo loco dopo quello dei Clar.mi Sig.ri Ret¬ 
tori della Citta sia immediate delli Rettori delli Sco- 
lari, come in detti Statuti e littere e stato dichiarito; 
la qual precedenza et onore viene al presente posto 
in difficolta dall’Ecc. mo Collo de Medici di questa 
Citta con certe sue introduzioni e statuto benche in¬ 
validi perche non puo esso Collo statuire o fare alcum 
ordine in pregiudizio di questa Universita; ii che 
chiaramente si dimostra nei nostri statuti confirmati 
come di sopra; con tutto cio non resta questo Collo 
darsi travaglio contra l’opinionx di S. Serenita e di 
dette preced. i sue lettere et altre in tal materia me- 
morate di sopra mettendo in confusione s osservanza 
di detti statuti l’onor e precedenza di d° Magn.co 
Rettor, qual come capo di tanti letterati e di tante 

* prošlih se godina opazilo, da u ophodima Tijelova i slavnog 
sv Antuna Ispovjednika neposredno iza Presvij. gradskih rektora do¬ 
lazi Presvij. rektor pravnog fakulteta, praćen od jednog gradskog za- 
stupnika s desne i od priora zbora filozofa i medicinara s lijeve stra¬ 
ne, a da neposredno za njima dolazi Prejasni rektor filozofskog i me¬ 
dicinskog fakulteta, praćen od jednoga gradskog zastupnika s desne i 
od najstarijeg doktora zbora s lijeve; i to od pamtivijeka. 

Nazioni dell’ Universo meritamente deve precedere et 
ottenire ii suo loco a se concesso con somma provi- 
denza e giustizia gia tanti anni da questo ser.mo et 
ill.mo Dominio, ii qual onor se non vi sia confirmato 
et conservato non si possa trovar alcuno che accetti 
ii Rettorato per carico di tanta importanza; aggion- 
tovi le tante spese a questo occorrenti sicche facil- 
mente questa Universita potrebbe restar senza capo. 
Piacera adonque a sua Ser.ta di novo replicar sue 
lettere efficace a detti clar.mi Sri Rettori a fine che 
detto Mag.co Rettor per l’osservanza di detti suoi 
privileggi et statuti abbia ii loco suo, et percio si 
manda a posta ii Bidei general di questo suo studio 
qual sara esibitor a sua Serenita delle presenti let¬ 
tere con le quali umilmente e supplicata sua Serenita 
ad esaudirci«*. 

* Ovo je Vama podložno Sveučilište prisiljeno ponovo se obratiti 
Vašoj Prejasnosti, ponizno moleći, da radi održavanja njegovih sta¬ 
tuta i povlastica izvoli narediti Presvij. Gospodi rektorima odlučnijim 
dopisom negoli je prijašnje, da se drže potvrđenih statuta i pisama 
Uzvišenog Vašeg Vijeća desetorice pisanih 1487. god. i mnogih drugih, 
po kojima se određuje, da prvo mjesto iza Slav. Gospode gradskih 
rektora bude neposredno za rektore đaka, kako je bilo naznačeno u 
rečenim statutima i pismima. A to prvenstvo i počast osporava sada 
ugl. Zbor liječnika ovoga grada nekim svojim obrazlaganjem i statu¬ 
tom. koji ne vrijede, jer taj zbor ne može ništa određivati na štetu 
ovog Sveučilišta, kako očito proizlazi iz naših potvrđenih statuta. I 
usprkos svega toga taj se zbor napreže, da ospori mišljenje Vaše Pre¬ 
jasnosti i spomenutih Vaših pisama o predmetu, i hoće da unese zabunu 
u pogledu vršenja rečenih statuta, počasti i prvenstva Prejasnog rekto¬ 
ra, koji kao poglavica tolikih učenih ljudi i tolikih narodnosti iz cije¬ 
loga svijeta mora biti prvi i dobiti mjesto, koje mu je veoma mudro i 
pravedno odredila već od toliko godina ova prejasna Vlada. Ako mu 
ta počast ne bude ponovo potvrđena i sačuvana, ne će se moći nikoga 
naći, koji bi se htio prihvatiti retorske časti radi njezina tako važnog 
tereta i radi tolikih troškova, što ih ona nameće, tako da bi ovo Sve¬ 
učilište moglo ostati bez poglavice. Neka zato Vaša Prejasnost izvoli 
ponovo poslati jedan odlučan dopis rečenoj Gospodi rektorima, kako bi 
rečeni Presvij. rektor radi ispunjavanja rečenih njegovih privilegija i 
statuta dobio svoje mjesto. Zato se naročito šalje generalni pedel ovoga 
zavoda, koji će Vašoj Prejasnosti predati ovo pismo, kojim ponizno 
molimo Vašu Prejasnost, da nas usliša. 

Jedan spis od 28. lipnja potvrđuje gornju odluku, 
ali ne dokončava prepirke, koja će se slijedećih godina 
opet ponavljati. Liječnici se ne odriču svojih zahtjeva, 


85 






rektori se brane, dobivaju rješenja u svoju korist i tako 
sve nanovo. 

To je posljednji važni spis Zlatarićeva rektorata, 
kojemu nalazimo tragove u Atti degli Artisti , gdje ima 
jedna praznina od 31. lipnja 1580. do 1. rujna 1583. Zna¬ 
mo po Tomasiniju, da je izbor rektora za novu školsku 
godinu bio 4. kolovoza 1580. Poznat je i časni natpis, koji 
spominje Zlatarićevu revnost i ugledi, što ga je on priba¬ 
vio dostojanstvu rektorata. 

Ostaje nam još jedna primjedba. Godina sveučilišta 
1579 _1580. bila je veoma nemirna zbog oružanih suko¬ 
ba između đaka različitih narodnosti, zbog ozbiljne đačke 
pobune u borbi protiv policije i civilnih vlasti, koja je 
prouzročila teške posljedice: nekoliko mrtvih, jednu 
smrtnu i više teških osuda. Zlatarić se nije nikada u to 
miješao, nije nikada posredovao. Nijedan historik, ni¬ 
jedna isprava ne spominje u tim teškim časovima ni nje¬ 
gove uloge ni njegova imena. Jedino su ga njegovi du¬ 
brovački biografi prikazali kao mudrog i opreznog mirite- 
lja. Uistinu čini se, da mu je bilo više stalo do toga, da 
sačuva i poveća ugled svoga položaja, negoli da uzme na 
svoja leđa teške odgovornosti. 

Ragusino ... i Consiglieri d’Artisti — Atti ... f. 41 b. 

17 ) Tomasini, loc. cit. str. 289. 

TALIJANSKI ORIGINAL GLEĐEVIĆEVA 
BELIZARIJA 

Radi nestašice drama pri koncu XVII. vijeka htjela 
se i na silu pripisati neke zasluge Antunu Gleđeviću 1 ). 
G. Deanović dao mu je pravo mjesto, svrstavši ga u pre¬ 
vodioce 2 ). Bio je to prevodilac, koji sve preplavljuje 
velikim obiljem uobičajenih izraza, ustaljenih epiteta, 
koji sve cijepa u sitne četverce od osam stopa, monotone 
i bez ritma! Njegovi prijevodi, veoma slobodni i bez je- 
drine, potječu uglavnom od opernih libreta — književne 
vrsti, koju su već ondašnji ljudi razvijena ukusa izbacili 
iz književnosti, i u kojoj afektirani stil s obiljem riječi i 
okolišanja ima samo taj cilj, da izrazi konvencionalne 
osjećaje u nestvarnoj i koji put pretjeranoj spletki. Gle- 
đević je crpao čak iz marionetskog teatra. Damira placeta 
bila je uistinu prikazana g. 1680. u Mlecima »drvenim 
figurama, koje su bile izvanredno vješto načinjene« 3 ). 
To je skraćena, za tu priliku ujednostavljena adaptacija 
jedne glazbene drame, koja se također prikazivala u Mle¬ 
cima nekoliko godina prije g. 1657. :Le Fortune di Rodope 
e di Damira od Aurelia Aureli, pisca drame Olimpia ven - 
dicata. 

Usprkos svih tih nedostataka pokušali su ipak reha- 
bilirati Gleđevića 4 ), što bi se donekle moglo opravdati 
time, da Deanovićeva rasprava ne obuhvata sav Gleđe- 
vićev dramatski rad. Ovaj će članak jednim primjerom 
upotpuniti tu studiju. 

U izdanju Starih pisaca hrvatskih nalazi se samo prvi 
čin drame Belizarije aliti Elpidija; cijeli se tekst nalazi 
u rukopisu u Sveučilišnoj knjižnici u Zagrebu, a upozoria 
je na nj i analizirao ga Šurmin 5 ). Ta je romantična 
priča o plemenitom ljubavnom takmičenju naprosto prije- 

vod glazbene drame Apostata Žena, koja se prema izda¬ 
njima zove 1 rivali generosi , Belisario in Ravenna, Elpi- 
dia 6 ), a prikazivala se prvi put g. 1697. u Mlecima'). 
Čini se, da je to djelo imalo uspjeha, kao i većina djela 
toga plodnog dramatika, jer je kroz trideset godina iza¬ 
šlo mnogo izdanja, više ili manje vjernih, a nešto kasnije, 
g. 1770., preveli su ga i na francuski. Poznata mi izdanja 
nemaju prologa: to ne znači, da je onaj sićušni prolog is¬ 
pred prijevoda sigurno plod ličnoga Gleđevićeva napora; 
postoji doista posebno izdan jedan prolog, prikazan 1697. 
u Rimu, koji zapravo ne odgovara dubrovačkom prologu, 
ali mora da je bilo i inače sličnih dodataka, koje je Gle- 
đević poznao 8 ). 

Ovaj je put Gleđević imao bolji model nego inače. 
Između običnih dobavljača opernih libreta JZeno se odli¬ 
kuje višim ambicijama i umjetničkom svijescu, te uspješ¬ 
nim nastojanjem, da dade života radnji i da događaje i 
karaktere učini vjerojatnijima; dotjeranim i zgodnim iz¬ 
razom, ožetošću čas skučenom, cas rječitom, a katkad i 
pretjeranom, što daje naslutiti neke francuske uzore, on 
postizava stilski simetričke dijelove u dijalozima s jednim 
ili s polovinom stiha. 

Što je ostalo u našoj verziji od svega tog nastojanja 
i rada? Zaplet i radnja bez sumnje su nepromijenjene. 
Oblik, kao obično, nije ostao isti: tu su jednake pjesmice 
za svirku, vječno isti pridjevi, koji su zgodni, da upotpune 
ritam, i veoma se lako rimuju. Prema tome shvatljivo je, 
da kod Gleđevića nestaje prave mjere, konciznosti i je- 
drine. 

Dovoljan je jedan primjer. Evo prvih riječi, što ih 
međusobno izmjenjuju dva takmaca, Olindo i Ormonte: 

Olindo. Pria che d’Elpidia la vita. 

Ormonte.Elpidia e mia. 

01. No fin ch’Olindo viva. 

Or. E Olindo mora. 

01. E col mio sangue ii tuo si sparga ancora. 

Gleđeviću treba dvanaest stihova, da izrazi, te kratke 
misli — a parafraza mu je često još obilnija riječima: 

Olindo. 

Ormonte. 

01 . 

Or. 

01 . 


Moj ću život vele prije 
neg mu lijepu izgubiti. 
Digni misao s Elpidije 
Elpidija ma će biti. 

Ne nikako dokle godi 
Bude Olindo u životu! 
Kad je tako umri odi 
neka osvojim ne ljepotu. 
Moje jesu sve požude 
rad ne život izgubiti, 
ali hoću da se bude 
s mojom krvi tva proliti. 


Bit će bolje ne izricati nikakva suda. Gleđević je bar 
jedamput posegnuo za dobrim uzorom, i samo to zaslu¬ 
žuje pohvalu. Ali, ako je i znao promijeniti svog uči¬ 
telja, nije ipak bio podoban samog sebe nadmašiti i uzdići 
se iznad svoga bijednog mediokriteta. 

NAPOMENA. 

Ovi su radovi izašli prvi put na francuskom jeziku, osim prvoga, 
koji je izišao u Hrvatskom Kolu, XVI. (1935.), i to br. 2., 3., 4. i 7. u 
Revue des Etudes Slaves, X. (1930.), XI. ) 1931.), XII. (1932.), br. 5. 
u časopisu Slavia, XI. (1932.), br. 6. u Prilozima, XIV. (1934.). 

